
Αλληλεγγύη στον τούρκο αγωνιστή Ερκάν 


Καταγγέλλουμε τη σύλληψη του Τούρ¬ 
κου αγωνιστή Ερκάν (Σερίφ Τουρούντς) 
στην τουρκική πόλη Τεκιρντάγκ (Ραιδε- 
στός) το πρωί της Κυριακής 22/1. 

Οι φωτογραφίες που δημοσιεύτηκαν 
μετά τη σύλληψη από την αστυνομία 
του καθεστώτος Ερντογάν δείχνουν πως 
ο Ερκάν έχει τραυματισμό στο πόδι και 
αμυχές στο πρόσωπο - και είναι σχεδόν 
σίγουρο ότι έχει υποστεί την «ιδιαίτερη με¬ 
ταχείριση» των μηχανισμών καταστολής. 
Ο Ερκάν είναι γνωστός στην Ελλάδα, 
όπου έχει συμμετάσχει εδώ και χρόνια 
στους αγώνες των εργαζομένων και της 
νεολαίας. Είναι ενεργό μέλος της Επιτρο¬ 
πής Αλληλεγγύης για τους Πολιτικούς 
Κρατούμενους στην Τουρκία και το Κουρ¬ 
διστάν, κάτι για το οποίο τον παρουσιά¬ 
ζουν στα τουρκικά μέσα ως τρομοκράτη 
και υποστηρικτή της οργάνωσης «Επανα¬ 
στατικό Λαϊκό Απελευθερωτικό Μέτωπο 
- ΌΗΚΡ-Ο. 

Είχε συλληφθεί στην Ελλάδα τον Ιού¬ 
νιο του 2014 (σε μια περίοδο κλιμάκωσης 
της καταστολής του τουρκικού κράτους 
απέναντι στους Τούρκους και Κούρδους 


πολιτικούς πρόσφυγες), με την κατηγορία 
ότι υποστήριζε την Επιτροπή. Έμεινε για 
μήνες στη φυλακή, πριν τελικά αθωωθεί 
ομόφωνα στο δικαστήριο, με τη βοήθεια 
και ενός πλατιού κινήματος αλληλεγγύης. 
Όμως, μετά τη σύλληψή του στην Αθήνα 
από την Αντιτρομοκρατική το 2014, τρα¬ 
βήχτηκε φωτογραφία του, που δημοσιεύ¬ 
τηκε (σε εμπορικά κέντρα, στάσεις μέσων 
μεταφοράς κ.λπ.) στην Τουρκία. Πράγμα 
που προφανώς αξιοποίησε η τουρκική 
αστυνομία για την τωρινή σύλληψή του. 

Ο σύντροφος Ερκάν κινδυνεύει και δεν 
πρέπει να μείνει ανυπεράσπιστος, στα νύ¬ 
χια των δεσμοφυλάκων και δημίων του κα¬ 
θεστώτος Ερντογάν. Η υπεράσπισή του εί¬ 
ναι αγώνας για την υπεράσπιση όλων των 
δημοκρατικών δικαιωμάτων και ελευθερι¬ 
ών, που απειλούνται στην Τουρκία, αλλά 
και στη χώρα μας και σε όλη την περιοχή 
από μια τεράστια, σκοτεινή αντιδημοκρα- 
τική αναδίπλωση. Η εκρηκτική κατάσταση 
σε όλη την περιοχή της Μ. Ανατολής και 
ΝΑ Μεσογείου, η αστάθεια στην Τουρκία, 
οι ανταγωνισμοί γύρω από το Αιγαίο και 
την Κύπρο, οι επεμβάσεις και πόλεμοι των 


ιμπεριαλιστών, απειλούν να ρίξουν στην 
άβυσσο τους λαούς, τα δικαιώματα και 
τις ελευθερίες μας. Μόνο η κοινή, συντο¬ 
νισμένη, διεθνιστική πάλη του εργατικού 
κινήματος μπορεί να τους σταματήσει. 

Οι ελληνικές κυβερνήσεις και η ελλη¬ 
νική μπουρζουαζία είναι συνυπεύθυνες, 
γιατί είναι κολαούζοι των ιμπεριαλιστών, 
στηρίζουν τη ρατσιστική πολιτική τους 
απέναντι στους πρόσφυγες και τις «αντι- 
τρομοκρατικές» σταυροφορίες τους, θέ¬ 
λουν στενή συνεργασία με τα αντιδραστι¬ 
κά ή δικτατορικά καθεστώτα της περιοχής 
(Ισραήλ, Αίγυπτος) - και δεν διστάζουν 
να συντονιστούν σε επίπεδο μηχανισμών 
καταστολής και με τη «χούντα» Ερντογάν. 
Καλούμε όλους τους εργαζόμενους και 
νέους, τα συνδικάτα, τις οργανώσεις της 
Αριστεράς και του εργατικού κινήματος, 
να εκφράσουν την έμπρακτη αλληλεγγύη 
τους. 

Σε Τουρκία και Ελλάδα, κοινός 
διεθνιστικός αγώνας των εργαζομένων 
Ενάντια στον πόλεμο, τον ιμπεριαλισμό, 
τον φασισμό, την καταστολή 

Ο.Κ.Δ.Ε, 29/01/2017 



















































Φεβρουάριος 2017 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό, μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση του Επαναστατικού Μαρξισμού 


2 Εργατική Πάλη 

ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.Κ.Δ.Ε. 

(Γενάρης - Φλεβάρης 2017) 


Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


Μέχρι τα τέλη του Φλεβάρη θα πραγ¬ 
ματοποιηθεί η ετήσια οικονομική εξόρμηση 
της Ο.Κ.Δ.Ε. Καλούμε όλους τους συντρό¬ 
φους και τις συντρόφισσες να συνεισφέ¬ 
ρουν σ’ αυτή την προσπάθεια. 

Μοναδική πηγή οικονομικής 
στήριξης της Ο.Κ.Δ.Ε. είναι ( 
εισφορές των μελών της και η 
ενίσχυση από συναγωνιστές 
και φίλους. Στηριζόμαστε 
αποκλειστικά στις δικές μας 
δυνάμεις, γιατί η οικονο¬ 
μική ανεξαρτησία της ορ¬ 
γάνωσής μας από το αστικό 
κράτος, τον κρατικό κορβανά 
-φανερό και κρυφό- και την αστι¬ 
κή τάξη είναι βασική προϋπόθεση 
για την πολιτική της ανεξαρτη¬ 
σία. 

Απευθυνόμαστε σε κάθε 
εργαζόμενο και νεολαίο, 
σε κάθε αγωνιστή που 
γνωρίζει την αταλάντευτη 
πάλη της Ο.Κ.Δ.Ε. για την υπερά¬ 
σπιση και διεύρυνση των κοινωνικών 
και πολιτικών δικαιωμάτων και ελευθεριών. 
Για την οικοδόμηση μιας μαζικής εργατικής, 
επαναστατικής οργάνωση. Για την ανα¬ 
τροπή της δικτατορίας του κεφαλαίου και 
του σημερινού σάπιου καθεστώτος. Για την 



εγκαθίδρυση μιας σοσιαλιστικής κοινωνίας, 
που θα έχει στο κέντρο της τον άνθρωπο 
και τις ανάγκες του. Σας καλούμε να στη¬ 
ρίξετε αυτή την προσπάθεια και οικονομικά 
με την συνεισφορά σας. 

Γνωρίζουμε ότι οι εργαζόμενοι, η νε¬ 
ολαία και τα φτωχά λαϊκά στρώματα 
υποφέρουν από τις βάρβαρες μνη- 
μονιακές πολιτικές και την καπι¬ 
ταλιστική κρίση. Γι αυτό η όποια 
συνεισφορά από το υστέρημα 
του καθενός προς την οικονομι¬ 
κή καμπάνια της Ο.Κ.Δ.Ε., όσο μι¬ 
κρή κι αν είναι, είναι πολύτιμη γιατί 
αποτελεί μια συνειδητή πράξη στή¬ 
ριξης της πάλης ενάντια στην ταξι¬ 
κή εκμετάλλευση, τον καπιταλισμό 
ΐ και τον ιμπεριαλισμό. 

Μπορείτε να συνεισφέρετε με 
ταχυδρομική επιταγή στην δι¬ 
εύθυνση Αγ. Κωνσταντίνου 57, 
Τ.Κ. 104 37, Αθήνα, υπόψιν κου 
Σωφρόνη Παπαδόπουλου, ή επι¬ 
κοινωνήστε μαζί μας στέλνοντας 
ο-ηι&ίΐ στο 6Γ§αίί1ζ:ίρα1ί@ο1ζ:(ΐ6.§Γ ή στο τη¬ 
λέφωνο 210-5247227 απογευματινές ώρες. 

Οργάνωση Κομμουνιστών 
Διεθνιστών Ελλάδας 

\ΑΓνν\ν.θΕ(ΐ0.§Γ 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κο£άνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιη&ίΐΐ 6Γ§αίί]άρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.8Γ, σ-ιηαΐΐ: €Γ§α01άρα1ί@ο1αΐ€.§Γ 

Φεβρουάριος 2017 


Η άΠΟΨή ΜΑΣ 


Εργατική Πάλη 3 


Τα ερείπια και 
ία αδιέξοδα ιοα 
καπιταΑισρού 


Τ α στοιχεία που παρουσίασε η 
γνωστή αξιόπιστη οργάνωση 
Οχΐάιη (και η μεγάλη ελβετι¬ 
κή τράπεζα &ε<ϋΐ 5υίδδε) είναι 
κυριολεκτικά ανατριχιαστικά και δείχνουν 
με τον καλύτερο τρόπο σε ποια κατάσταση 
έχουν οδηγήσει την ανθρωπότητα (βιοτικό 
επίπεδο, κοινωνικές ανισότητες, φτώχεια, 
εξαθλίωση κ.α.) τα αδιέξοδα, οι αντιφάσεις 
και η μακροχρόνια και δομική κρίση του 
καπιταλισμού. 

Μια μικρή εικόνα της κατάστασης 

- Από το 2015 το πλουσιότερο 1% του 
παγκόσμιου πληθυσμού κατέχει περισσότε¬ 
ρο πλούτο απ’ ό,τι το υπόλοιπο 99%. 

- Οκτώ μόνο άνθρωποι κατέχουν σή¬ 
μερα συνολικό πλούτο 426 δισ. δολαρίων, 
δηλαδή όσο το φτωχότερο 50% του παγκό¬ 
σμιου πληθυσμού (περίπου 3,6 δισ.). 

- Μεταξύ 1988 και 2011 τα εισοδήματα 
του φτωχότερου 10% του παγκόσμιου πλη¬ 
θυσμού αυξήθηκαν λιγότερο από 3 δολάρια 
ετησίως, ενώ τα εισοδήματα του πλουσιότε¬ 
ρου 1% κατά 182 φορές. 

- Τα τελευταία 30 χρόνια στις ΗΠΑ 
(σύμφωνα με έρευνα του Τ. Πικετί) τα ει¬ 
σοδήματα του φτωχότερου 50% του πλη¬ 
θυσμού σημείωσαν μηδενική αύξηση. Αντί¬ 
θετα, τα εισοδήματα του πλουσιότερου 1% 
αυξήθηκαν κατά 300%. 

- Οι δέκα μεγαλύτερες επιχειρήσεις του 
κόσμου είχαν συνολικά την τελευταία διετία 
(μέσα στην κρίση) υψηλότερα έσοδα απ’ ό,τι 
180 χώρες του κόσμου. 

- Ο Μπιλ Γκέιτς, ο πλουσιότερος άνθρω¬ 
πος του κόσμου, έχει δει την περιουσία του 
να εκτοξεύεται κατά 50% ή 25 δις δολάρια 
(23,5 δις ευρώ) από το 2006. 

Δεν είναι μόνο αυτά, υπάρχουν και άλλα 
εξωφρενικά, όπως οι υπέρογκες αμοιβές των 
διαβόητων §ο1άεη όογδ, αυτών των «σπου- 
δαγμένων» στα Χάρβαρντ και Κέιμπριτζ. 
Έτσι, για παράδειγμα, το ετήσιο εισόδημα 
ενός διευθύνοντος συμβούλου εισηγμένης 
εταιρείας στο χρηματιστήριο του Λονδί¬ 
νου ισοδυναμεί με τα συνολικά εισοδήματα 
10.000 ανθρώπων που εργάζονται στον το¬ 
μέα της υφαντουργίας του Μπανγκλαντές. 


Όμως, εξίσου ανατριχιαστικά είναι τα 
στοιχεία που αφορούν την κατάσταση του 
ελληνικού λαού. Πολύ συνοπτικά: 

- Πάνω από 3 εκ. μισθωτοί και συνταξι¬ 
ούχοι, σε σύνολο 5,4 εκ., διαβιούν (δηλαδή 
φυτοζωούν) κατά μέσο όρο με 5.546 ευρώ 
τον χρόνο, περίπου 462 ευρώ τον μήνα. 

- Οι θέσεις μερικής απασχόλησης εκτι¬ 
νάχτηκαν στο 61,7% του συνόλου των προ¬ 
σλαμβανόμενων. 

- Οι καταναλωτικές δαπάνες, δηλαδή το 
«καλάθι της νοικοκυράς», μειώθηκαν την 
περίοδο 2008-2015 κατά 37%. 

- Το 37,8% των παιδιών ζουν σε συνθή¬ 
κες φτώχειας ή κοινωνικού αποκλεισμού. 

- Το ισοζύγιο γεννήσεων - θα¬ 
νάτων το 2015 ήταν αρνητικό κατά 
29.365 άτομα, που αποτελεί αρνητι¬ 
κό ρεκόρ των τελευταίων 85 χρόνων. 
Ωστόσο, αυτό το οικονομικό και κοινωνικό 
έρεβος, οι νεοφιλελεύθεροι παντού και οι 
μνημονιακοί (παλαιοί και νέοι) στη χώρα 
μας υποστηρίζουν με απύθμενο θράσος ότι 
είναι η φυσική τάξη των πραγμάτων και δεν 
μπορεί να αλλάξει. Δεν υπάρχει, λένε, εναλ¬ 
λακτική λύση, δεν υπάρχει λύση εκτός ευρώ 
φωνάζει ο μεταλλαγμένος ΣΥΡΙΖΑ και η 
άθλια κυβέρνηση Τσίπρα, συναγωνιζόμενοι 
τους Μητσοτάκη, Γεννηματά, Θεοδωράκη 
και κυρίως τον Λεβέντη. 

Το μέλλον είναι πιο ζοφερό 

Με βάση μια επιστημονική μελέτη στις 
ΗΠΑ -το ίδιο ισχύει για όλο τον κόσμο- το 
1970 ένας 30χρονος είχε 90% πιθανότητες 
να κερδίζει περισσότερα χρήματα από τους 
γονείς του στην ίδια ηλικία. Το 1980 οι πιθα¬ 
νότητες είχαν πέσει στο 80%. Το 2016 είχε 
συμβεί μια πολύ σημαντική αλλαγή: πάνω 


από τους μισούς 30χρονους είχαν λιγότερες 
πιθανότητες να κερδίζουν τα ίδια με τους 
γονείς τους στην ίδια ηλικία. 

Η μείωση των μισθών και των εισοδη¬ 
μάτων συνετέλεσε στον υπερδανεισμό των 
νοικοκυριών. Στη δεκαετία του 1980 ο δα¬ 
νεισμός των νοικοκυριών αντιστοιχούσε 
στο 52% του ΑΕΠ στις ΗΠΑ, στο 37% στη 
Βρετανία, στο 37% στην Ιταλία, στο 43% 
στην Ολλανδία, στο 15% στην Πορτογαλία 
και στο 8% στην Ελλάδα. Τα αντίστοιχα πο¬ 
σοστά το 2010 ήταν: 95% στις ΗΠΑ, 106% 
στη Βρετανία, 53% στην Ιταλία, 130% στην 
Ολλανδία, 106% στην Πορτογαλία και 65% 
στην Ελλάδα. 

Η μείωση των μισθών μαζί με τη μείω¬ 
ση της φορολογίας του κεφαλαίου ήταν 
οι βασικοί συντελεστές των φαραωνικών 
ανισοτήτων, που ενδεικτικά σημειώνονται 
παραπάνω. Π.χ., στις ΗΠΑ ο συντελεστής 
φορολόγησης των εταιρικών κερδών από 
46% το 1981 έπεσε στο 35% και από το 1990 
παρέμεινε εκεί, στη Βρετανία από 52% το 
1981 έπεσε στο 28% το 2008, στη Γερμανία 
από 60% μέχρι το 1987 έπεσε στο 30,18% 
από το 2008 κ.λπ. 

Η διαρκής μείωση της φορολογίας του 
κεφαλαίου, η παράλληλη μείωση των μι¬ 
σθών, η λυσσασμένη προσπάθεια των νε¬ 
οφιλελεύθερων να κρατήσουν ψηλά την 
κερδοφορία του κεφαλαίου σε περίοδο κρί¬ 
σης του καπιταλισμού (δηλαδή δυσκολία 
άντλησης υπεραξίας με ομαλό τρόπο) συνο¬ 
δεύτηκαν από αύξηση των ελλειμμάτων και 
των χρεών. Βουνά από ελλείμματα και χρέη 
δημιουργήθηκαν σ’ όλες τις χώρες και κύρια 
στις ανεπτυγμένες καπιταλιστικές και ιμπε¬ 
ριαλιστικές. Έτσι, το συνολικό χρέος (δημό¬ 
σιο, νοικοκυριών και επιχειρήσεων -εκτός 


των χρηματοπιστωτικών) στη Βρετανία 
έφτασε το 469% του ΑΕΠ, στην Ιαπωνία το 
459%, στην Ισπανία το 342%, στη Γαλλία 
το 306% και στις ΗΠΑ πάνω από 450%. 

Αυτές οι «λύσεις» μεγάλωσαν και με¬ 
γαλώνουν την κρίση του καπιταλισμού και 
τώρα πια η κρίση, ο ίδιος ο καπιταλισμός, 
έχει μπει σε μια φάση όπου τρώει τις σάρκες 
του. Δηλαδή, καταβροχθίζει όλο και μεγα¬ 
λύτερες ποσότητες όχι μόνο του κοινωνικά 
παραγόμενου πλούτου, αλλά και του πα- 
ραγμένου (εργοστάσια, σπίτια, νοσοκομεία, 
σχολεία κ.α.), ακόμη και κατακτήσεις ενός 
αιώνα και πλέον (συστήματα κοινωνικής 
ασφάλισης, παιδείας, υγείας, συνθήκες ερ¬ 
γασίας, διαβίωσης κ.λπ.). Αυτή είναι μια 
πορεία καταστροφής της κοινωνίας που 
ξεκίνησε και θα συνεχιστεί, μιας που ο καπι¬ 
ταλιστικός τρόπος παραγωγής φαίνεται να 
μην μπορεί να αναπτύξει τις παραγωγικές 
δυνάμεις. 

Μπορούν να διαχειριστούν την 
κρίση οι καπιταλιστές; 

Η άνοδος του Τραμπ στη διακυβέρνηση 
των ΗΠΑ και η διαφορετική πολιτική του 
υποτίθεται ότι είναι μια νέα προσπάθεια να 
βγει ο αμερικάνικος ιμπεριαλισμός από το 
τέλμα και την κρίση του. Προκαταβολικά 
μπορούμε να πούμε ότι όχι μόνο θα απο- 
τύχει, όπως απέτυχε η πολιτική των προκα- 
τόχων του Ομπάμα, Μπους κ.λπ., αλλά θα 
δημιουργήσει ακόμη μεγαλύτερα προβλή¬ 
ματα, αντιφάσεις και αδιέξοδα. Οι ΗΠΑ δεν 
μπορούν να λύσουν τα προβλήματά τους, 
πολύ περισσότερο από οποιαδήποτε άλλη 
χώρα, αν δεν λύσουν τα προβλήματα και 
τις αντιφάσεις όλου του κόσμου, όλου του 
καπιταλιστικού κόσμου. Κάτι τέτοιο σήμερα 
είναι αδύνατο, πολύ περισσότερο με μια πο¬ 
λιτική απομονωτισμού, προστατευτισμού, 
μια πολιτική Τραμπ. Πολύ περισσότερο δεν 
μπορεί κανένας άλλος, δεν μπορούν οι κα¬ 
πιταλιστές, που η κρίση οξύνει και παροξύ¬ 
νει τους ανταγωνισμούς τους, να λύσουν τη 
μεγαλύτερη και άλυτη αντίφαση. Μονάχα η 
εργατική τάξη, αφού λύσει το πρόβλημα της 
ηγεσίας της, μπορεί να δώσει λύση στη θα¬ 
νάσιμη αγωνία του καπιταλισμού. 



Η καπιταλιστική βαρβαρότητα... 


με την γλώσσα ίων αριθμών 


Ο ι θάνατοι των προσφύγων 
και μεταναστών σε όλο τον 
κόσμο κατέγραψαν πρω¬ 
τοφανές ρεκόρ το 2016, 
καθώς ανήλθαν σε 20 ανά ημέρα. Συγκε¬ 
κριμένα: 7.495 άνθρωποι έχασαν την ζωή 
τους, αριθμός κατά το ένα τρίτο υψηλό¬ 
τερος από το 2015, με την μεγάλη πλει- 
οψηφία των θανάτων να καταγράφεται 
στην Μεσόγειο, όπως ανακοίνωσε ο Δι¬ 
εθνής Οργανισμός Μετανάστευσης. Ο 
προκαταρκτικός απολογισμός του 2016, 
που αναμένεται να αυξηθεί, αύξησε τον 
συνολικό αριθμό θανάτων μεταναστών 
και προσφύγων κατά την τελευταία τρι¬ 
ετία σε 18.501. Το 2016 καταγράφηκαν 
συνολικά 7.495 θάνατοι μεταναστών, 
σε σχέση με 5.740 το 2015 και 5.267 το 
2014. Συγκεκριμένες μεταναστευτικές 
οδοί αποδείχθηκαν ιδιαίτερα θανατη¬ 
φόρες, όπως το πέρασμα της κεντρικής 
Μεσογείου από τη βόρειο Αφρική στην 
Ευρώπη, όπου περίπου 4.600 άνθρωποι 
έχασαν την ζωή τους μέσα στο 2016. 


Τ ο 37,1% των ελληνικών νοικοκυριών επιβιώνει σήμερα με λιγό- 
τερα από 10.000 ευρώ το χρόνο, ενώ στα μισά τουλάχιστον ελλη¬ 
νικά σπίτια υπάρχει τουλάχιστον ένας άνεργος, όπως προκύπτει 
από την ετήσια έρευνα για τις δαπάνες και το εισόδημα των νοι¬ 
κοκυριών της Γενικής Συνομοσπονδίας Επαγγελματιών Βιοτεχνών Εμπόρων 
Ελλάδος. Επτά στα δέκα νοικοκυριά παρουσίασαν μείωση των εισοδημάτων 
τους, το 2016, ενώ τέσσερα στα δέκα φοβούνται ότι θα χάσουν περιουσιακά 
στοιχεία λόγω οικονομικής αδυναμίας (αν λαμβάναμε ως μέτρο σύγκρισης το 
κατώφλι φτώχειας του 2010, τότε περίπου τα μισά νοικοκυριά θα θεωρούνταν 
σήμερα φτωχά). Ταυτόχρονα, διευρύνεται η ανισότητα υπέρ των ανώτερων 
εισοδηματικών κλιμακίων: η εισοδηματική κατηγορία «άνω των 30.000 ευρώ» 
παρουσιάζει αύξηση και φθάνει πλέον στο 11,1% του πληθυσμού. Το 16% των 
ελληνικών οικογενειών δηλώνουν πως το εισόδημά τους δεν αρκεί ούτε για 
την εξασφάλιση των βασικών ειδών πρώτης ανάγκης. 

Η κατάσταση δεν είναι καλύτερη όμως και για εκείνους που εργάζονται, 
καθώς περισσότερα από 1 στα 5 νοικοκυριά (22,4%) έχουν ένα μέλος στην 
οικογένεια που εργάζεται για λιγότερα χρήματα από τον επίσημα καθορισμέ¬ 
νο κατώτατο μισθό. Επιπλέον, το 21% των νοικοκυριών έχει ληξιπρόθεσμες 
οφειλές προς την εφορία και το 27% σε δανειακές υποχρεώσεις στην τράπεζα, 
ενώ είναι κάτι παραπάνω από σίγουρο πως δεν θα μπορέσουν να ανταπε- 
ξέλθουν στις υποχρεώσεις τους για πολύ. Τέλος, 1 στα 4 (24,3%) νοικοκυριά 
εκφράζουν φόβο ότι θα χάσουν το σπίτι τους εξαιτίας τόσο των συσσωρευ- 
μένων υποχρεώσεων όσο και των επιπρόσθετων επιβαρύνσεων (δανειακών, 
φορολογικών και άλλων). 


Α ρνητικές επιπτώσεις στο επί¬ 
πεδο της υγείας και ασφά¬ 
λειας των εργαζομένων 
στην Ελλάδα και στην ΕΕ 
έχει η παρατεινόμενη οικονομική κρίση. 
Βάσει ερευνών διαπιστώνεται κατακόρυ- 
φη επιδείνωση των συνθηκών υγείας και 
ασφάλειας της εργασίας στη χώρα μας 
κατά την διάρκεια της οκτάχρονης οικο¬ 
νομικής κρίσης. Η επιδείνωση αυτή οφεί¬ 
λεται στην εντατικοποίηση της δουλειάς, 
την παρατεταμένη εργασιακή ανασφά¬ 
λεια, τις απολύσεις αλλά και την ανεργία 
που έχουν εξουθενώσει τους πρώην και 
νυν εργαζόμενους. Η κατάσταση αυτή 
έχει συνδεθεί με αρκετές παθήσεις όπως: 
κατακόρυφη αύξηση του στρες, σύνδρο¬ 
μο επαγγελματικής εξουθένωσης (Βιιγπ- 
οιιί), αύξηση περιστατικών υπέρτασης 
και στεφανιαίας νόσου, κατάθλιψη, αύ¬ 
ξηση μυοσκελετικών παθήσεων, αύξηση 
ψυχιατρικής νοσηρότητας, αύξηση επι¬ 
σκέψεων στους γενικούς γιατρούς και 
αύξηση αυτοκτονιών. 

4 Εργατική Πάλη 


ΕΡΓΑΖΟΜΕΝΟΙ 


Φεβρουάριος 2017 


Α γροτικές Κινητοποιήσεις 

Αγώνας Επιβίωσης 


να χρόνο μετά τις μεγαλειώδεις αγρο- 
τικές κινητοποιήσεις του περασμένου 
Φλεβάρη - τις μεγαλύτερες της τελευ- 
ταίας εικοσαετίας - που κράτησαν 40 
μέρες και έληξαν εξαιτίας της προδοτικής στάση 
των συνδικαλιστικών ηγεσιών όλων των κομμάτων 
(συμπεριλαμβανομένου του ΚΚΕ), οι αγρότες και 
οι κτηνοτρόφοι βρίσκονται και πάλι στους δρόμους 
διεκδικώντας το δικαίωμά τους στην παραγωγή και 
την επιβίωση. Τα μπλόκα πληθαίνουν μέρα με τη 
μέρα, παλιά και νέα συντονιστικά κάνουν την εμ¬ 
φάνισή τους, οι προσπάθειες διαφοροποίησης από 
τις πολιτικά ελεγχόμενες ομαδοποιήσεις μπερδεύ¬ 
ονται με τις προσπάθειες πανελλαδικού συντονι¬ 
σμού των κινητοποιήσεων. 

Η Κατάσταση της Αγροτιάς 

Αν ακούσει κανείς τις συνεντεύξεις των εκπρο¬ 
σώπων της κυβέρνησης, θα νομίσει ότι οι έλληνες 
αγρότες αποτελούν μια μερίδα ευνοημένων επι¬ 
χειρηματιών που πληρώνουν λιγότερα από όλους 
τους μικρομεσαίους και μισθωτούς, έχουν συνηθί¬ 
σει να ζουν με επιδοτήσεις και επειδή δεν θέλουν 
να χάσουν τα προνόμιά τους βγαίνουν στο δρόμο, 
εκβιάζουν την κυβέρνηση και δημιουργούν προ¬ 
βλήματα στη χώρα. 

Η εικόνα αυτή, προσεκτικά φτιαγμένη για να 
κρατήσει τον αγώνα των αγροτών απομονωμένο 
και να στρέψει τους εργαζόμενους εναντίον του, 
δεν έχει καμιά σχέση με την πραγματικότητα. Στο 
υπόβαθρο του νέου ξεσηκωμού βρίσκονται τα ίδια 
προβλήματα που έβγαλαν και πέρυσι τους αγρο- 
τοκτηνοτρόφους στο δρόμο, ενισχυμένα από την 
μέχρι τώρα εφαρμογή των μνημονίων και της ευ¬ 
ρωπαϊκής Κοινής Αγροτικής Πολιτικής (ΚΑΠ) και 
τη δραματική κατάσταση της ελληνικής οικονομί¬ 
ας. Έτσι, η συντριπτική πλειοψηφία των αγροτικών 
νοικοκυριών βρίσκεται σήμερα καταχρεωμένη στις 
τράπεζες, το δημόσιο και τα ασφαλιστικά ταμεία 
(820 εκατ. είναι οι ληξιπρόθεσμες οφειλές στον 
ΟΓΑ και 310.500 οι ασφαλισμένοι που αδυνατούν 
να πληρώσουν), οι κατασχέσεις καταθέσεων και 
περιουσιών πολλαπλασιάζονται μέρα με τη μέρα 
και το κόστος παραγωγής έχει εκτιναχτεί στα ύψη 
χάρη στα κάθε λογής χαράτσια (καύσιμα, ΔΕΗ, 
ΕΝΦΙΑ, ΟΣΔΕ, ΕΛΓΑ), την ίδια στιγμή που οι τιμές 
παραγωγού των αγροτικών προϊόντων πέφτουν 
ακόμα και κάτω από το κόστος παραγωγής. 

Και ενώ η κατάσταση είναι ήδη απελπιστική για 
τη μεγάλη πλειοψηφία των μικρομεσαίων αγροτών 
(85% τους συνόλου), τα νέα μέτρα της κυβέρνησης 
προβλέπουν τριπλασιασμό των ασφαλιστικών ει¬ 
σφορών σταδιακά μέχρι το 2022, αύξηση του συ¬ 
ντελεστή φορολόγησης από το 13% στο 22% το 
2017, προκαταβολή 100% φόρου για την επόμενη 
χρονιά, εισαγωγή τεκμηρίων διαβίωσης για τον 
υπολογισμό του εισοδήματος, αύξηση του ΦΠΑ 
στα αγροεφόδια στο 24% και κατάργηση της επι¬ 
στροφής φόρου πετρελαίου. Δίπλα σε αυτά πρέ¬ 
πει να υπολογίσει κανείς ότι με βάση το διαχωρι¬ 
σμό των αγροτών σε κατ’ επάγγελμα αγρότες και 
μη -αίτημα των μεγαλοκαλλιεργητών που έκανε 
ευχαρίστως αποδεκτό η κυβέρνηση- την ιδιότητα 
του κατ’ επάγγελμα αγρότη θα διατηρήσουν μόνο 
γύρω στους 200.000. Όλοι οι υπόλοιποι θα φορο¬ 
λογούνται στο εξής με 22% από το πρώτο ευρώ, 
χάνοντας ακόμα κι αυτό το κουτσουρεμένο αφορο¬ 
λόγητο που κέρδισαν με τις περσινές κινητοποιή¬ 
σεις. Να σημειώσουμε επίσης ότι θα διαβιβάζονται 
πλέον στο Κέντρο Είσπραξης Ασφαλιστικών Ει¬ 
σφορών ακόμα και ασφαλιστικές οφειλές κάτω από 
5.000 ευρώ, με αποτέλεσμα να απειλούνται με κα¬ 



τάσχεση τα χωράφια και τα σπίτια των οφειλετών. 

Τα Αιτήματα 

Αντιμέτωπος με αυτήν την πραγματικότητα, ο 
αγροτικός κόσμος της χώρας συγκλίνει στα παρα¬ 
κάτω αιτήματα σε μια προσπάθεια να αποφύγει την 
πλήρη καταστροφή: 

Φορολογία: Φορολόγηση βάσει πραγματικού 
εισοδήματος, κατάργηση τεκμηρίων διαβίωσης. 
Αφορολόγητο 12.000 ευρώ, προσαυξημένο κατά 
3.000 ευρώ για κάθε παιδί. Προοδευτική φορολό¬ 
γηση στο επιπλέον εισόδημα με συντελεστή μέχρι 
45%. Κατάργηση λογιστικών βιβλίων σε αγρότες 
με τζίρο έως 40.000 ευρώ. Ασφάλιση: Να μην ισχύ- 
σουν οι αυξήσεις στις ασφαλιστικές εισφορές. Δω¬ 
ρεάν Κοινωνική Ασφάλιση - Πρόνοια για όλους. 
Μείωση ορίων συνταξιοδότησης στα 60 για τους 
αγρότες, στα 55 για τις αγρότισσες, συντάξεις αξι¬ 
οπρέπειας. Κόστος Παραγωγής: Αφορολόγητο 
πετρέλαιο, μείωση τιμής αγροτικού ρεύματος κατά 
50%, κατάργηση ΦΠΑ σε αγροτικά μέσα-εφόδια. 
Τιμές: Κατώτατες εγγυημένες τιμές που να καλύ¬ 
πτουν το κόστος παραγωγής και να αφήνουν ει¬ 
σόδημα για επιβίωση και συνέχιση της αγροτικής 
δραστηριότητας. Επιδοτήσεις-ενισχύσεις: Να μην 
ισχύσουν οι περικοπές που προβλέπονται στη νέα 
ΚΑΠ 2014-2020. Σύνδεση ενισχύσεων με την πα¬ 
ραγωγή. Να μην κοπούν οι επιδοτήσεις-ενισχύσεις 
από όσους δε θεωρούνται «κατά κύριο επάγγελμα 
αγρότες». Κτηνοτροφία: Να παρθούν πίσω οι μει¬ 
ώσεις στις εξισωτικές αποζημιώσεις. Εξασφάλιση 
αναγκαίων βοσκήσιμων εκτάσεων, δωρεάν κρατι¬ 
κή σήμανση ζώων, νομιμοποίηση εγκαταστάσεων, 
υποδομές για αντιμετώπιση ζωονόσων, πρόσληψη 
γεωτεχνικών. Χρέη: Καμιά κατάσχεση πρώτης, 
δεύτερης κατοικίας ή χωραφιού, από «κόκκινα» δά¬ 
νεια αντικειμενικής αξίας μέχρι 300.000 ευρώ. Δια¬ 
γραφή τόκων και «κούρεμα» κεφαλαίου κατά 30% 
για επαγγελματικά δάνεια φτωχών αγροτοκτηνο- 
τρόφων μέχρι 200.000 ευρώ. 

Η απάντηση του υπουργού Αγροτικής Ανάπτυ¬ 
ξης είναι ότι είναι μεν ανοιχτός και πρόθυμος για 
διάλογο αλλά δεν μπορεί να συζητήσει τίποτα αν 
δεν λήξει η αξιολόγηση. Επιπλέον, τα περισσότερα 
μέτρα που έχει εξαγγείλει αποτελούν δεσμεύσεις 
προς τους θεσμούς και δεν αλλάζουν. 

Καθώς ο αγώνας των αγροτών βρίσκεται σε 
πλήρη εξέλιξη σε μια πολύ δύσκολη συγκυρία για 
το κίνημα, μετά την προδοσία του ΣΥΡΙΖΑ, η εξέ¬ 
λιξη και το αποτέλεσμά του φαίνεται πως θα κρι- 
θούν, σε μεγάλο βαθμό, τόσο από τη σύνδεσή του 
με την υπόλοιπη κοινωνία, όσο και από την ικανό¬ 
τητα των αγροτών να ξεπεράσουν, αυτή τη φορά, 
τους χειρισμούς και τον έλεγχο των αγροτοσυνδι- 
καλιστικών ηγεσιών κάθε χρώματος. 

■ Μαρία Κτιστάκη 


/ επίκαιρη... 

Κρατούμενος ο Αιγύπτιος Μοχάμεντ, 
που διώκεται από το καθεστώς του Σίσι 

Από τον περασμένο Απρίλιο βρίσκεται στο 
στρατόπεδο συγκέντρωσης της Μόρια ο Μο¬ 
χάμεντ Αμπντελγκαγουάντ, ο οποίος από τις 
12 Δεκέμβρη κρατείται πλέον στην Αστυνομική 
Διεύθυνση Λέσβου, λόγω της απόρριψης των 
αιτήσεών του για άσυλο. Ο Μοχάμεντ, δεχόμε¬ 
νος απειλές για την ζωή του στην Αίγυπτο, λόγω 
δημοσίευσης υλικών όπου καταγράφονταν δο¬ 
λοφονίες αιγύπτιων αγωνιστών από το δικτα- 
τορικό καθεστώς Σίσι, διεκδικεί την ελευθερία 
του. Άρχισε τον αγώνα του με απεργία πείνας, 
διεκδικώντας το δικαίωμά του στο άσυλο και 
την ακύρωση της απέλασής του. Την Πέμπτη 12 
Ιανουάριου, μεταφέρθηκε στο νοσοκομείο της 
Μυτιλήνης διανύοντας την 30ή μέρα απεργίας 
πείνας, ενώ την Παρασκευή 13 Ιανουάριου ήταν 
προγραμματισμένη η απέλασή του, η οποία και 
ακυρώθηκε. Η υγεία του βρίσκεται σε μεγάλο 
κίνδυνο. 

Εκφράζουμε την έμπρακτη αλληλεγγύη μας 
στον απεργό πείνας και σε κάθε διωκόμενο αγω¬ 
νιστή. Σε μια περίοδο που η κυβέρνηση, σε συ¬ 
νεργασία με την ΕΕ και το ΔΝΤ, διεξάγει την πιο 
σκληρή επίθεση σε εργαζόμενους και νεολαία, 
προσπαθεί να μετατρέψει τους μετανάστες σε 
εξιλαστήρια θύματα, κρατώντας τους σε απάν¬ 
θρωπες συνθήκες, στα άθλια στρατόπεδα συγκέ¬ 
ντρωσης. 

Σύλληψη 24 μεταναστριών μετά από 
διαδήλωση αλληλεγγύης 

Το Σάββατο 14 Ιανουάριου, μετά από διαδή¬ 
λωση αλληλεγγύης στο κέντρο κράτησης μετα¬ 
ναστών - προσφύγων στο Ελληνικό, 24 μετανά- 
στριες έγιναν θύματα εκδικητικής μεταγωγής στα 
κρατητήρια της Διεύθυνσης Αλλοδαπών στην 
Αθήνα. Ο αναπληρωτής υπουργός «Προστασίας 
του Πολίτη» μίλησε προκλητικά για... προσαγω¬ 
γή που έγινε «για την ασφάλεια των ίδιων». 

Στο κέντρο κράτησης του Ελληνικού, όπως 
και στα τόσα άλλα στρατόπεδα συγκέντρωσης 
ανά την Ελλάδα, μετανάστες και πρόσφυγες, 
«παράνομοι» και «χωρίς χαρτιά», ζουν την απελ¬ 
πισία, την ταπείνωση και τον εξευτελισμό της 
ανθρώπινης ύπαρξης. Θύματα ενός σάπιου συ¬ 
στήματος που τους ξεριζώνει απ’ τις χώρες τους 
με πολέμους, τους ορθώνει φράχτες, κλειστά σύ¬ 
νορα, αρμάδες της Ετοηΐεχ και του ΝΑΤΟ, τους 
αφήνει να σαπίζουν σε απάνθρωπες συνθήκες, 
τους καταστέλλει με τους δεσμοφύλακες του 
«Κράτους Έκτακτης Ανάγκης» και τους απελαύ¬ 
νει, αδιαφορώντας πλήρως για το τι τους περιμέ¬ 
νει στην επιστροφή τους. 

Θύματα της άθλιας συγκυβέρνησης ΣΥΡΙΖΑ- 
ΑΝΕΛ που αποδέχεται και εφαρμόζει τη ρατσι¬ 
στική, επαίσχυντη συμφωνία ΕΕ-Τουρκίας. Μιας 
αντιδραστικής ΕΕ, που οι «αξίες» της έχουν κάνει 
τη Μεσόγειο και το Αιγαίο νεκροταφεία, ενώ η 
συμμετοχή της στο Συριακό, μαζί με τις υπόλοιπες 
ιμπεριαλιστικές δυνάμεις, σβήνουν σιγά σιγά τη 
Μέση Ανατολή από τον χάρτη. Μετανάστες και 
πρόσφυγες είναι ταξικά αδέρφια των ντόπιων ερ¬ 
γατών, νεολαίας και φτωχών λαϊκών στρωμάτων. 
Πρέπει να διεκδικήσουμε με αγώνες την άμεση 
απελευθέρωση των 24 μεταναστριών, αλλά και 
το κλείσιμο όλων των σύγχρονων στρατοπέδων 
συγκέντρωσης, και να ζητήσουμε το άνοιγμα των 
συνόρων με ελεύθερη και ασφαλή διέλευση των 
προσφύγων και μεταναστών. 

ΕΡΓΑΖΟΜΕΝΟΙ 


Εργατική Πάλη 5 


Μαρ ινόπουλος 

- Να ρη χαθεί καμία θέση εργασίας 

- Να μην κλείσει κανένα 
κατάστημα 



Μ ετά την περιβόητη συμ¬ 
φωνία Μαρινόπουλου 
- Σκλαβενίτη, την ανα¬ 
βολή του άρθρου 99 και 
την εκδίκασή της στις 19 Οκτωβρίου 
2016, έπειτα από καθυστέρηση σχεδόν 
τριών μηνών, εγκρίθηκε στις 16 Ιανου¬ 
άριου από το μονομελές πρωτοδικείο 
Αθηνών η συμφωνία εξυγίανσης της 
Μαρινόπουλος ΑΕΓΕ καθώς και των 
εταιρειών Ξυνός, Εχρτεδδ Μαρινόπου- 
λος και Πειραϊκόν από τον Σκλαβενίτη 
και η δημιουργία της νέας εταιρείας, που 
θα ονομάζεται Ελληνικές Υπεραγορές 
Σκλαβενίτη. Η καθυστέρηση στην έκδο¬ 
σης της απόφασης (εκδόθηκε μια μέρα 
μετά την καταληκτική ημερομηνία) ενερ¬ 
γοποίησε μια από τις τρεις διαλυτικές 
αιρέσεις. Η τελευταία ξεπεράστηκε στις 
2 Φεβρουάριου, καθώς τα εμπλεκόμε¬ 
να μέρη ζήτησαν από το δικαστήριο την 
ερμηνεία της απόφασης και τη μετάθε¬ 
σή της για τις 20 Φλεβάρη, δίνοντας τη 
δυνατότητα να βγει η απόφαση και μετά 
τις τριτανακοπές στις 28 Φλεβάρη. Η επι¬ 
τροπή ανταγωνισμού, όπως αναμενόταν, 
ενέκρινε τη συμφωνία εξυγίανσης αλλά 
έθεσε ως προαιρετικό όρο την εκποίηση 
22 καταστημάτων και από τις δύο εται¬ 
ρείες (σίγουρα θα κλείσουν περισσότε¬ 
ρα) ώστε να ξεπεραστεί το εμπόδιο του 
αθέμιτου ανταγωνισμού. 

Το μεγαλύτερο και το πιο σημαντι¬ 
κό πρόβλημα σ’ αυτήν την υπόθεση 
είναι ποιος θα χρηματοδοτήσει το όλο 
εγχείρημα. Λόγω της καθυστερήσεως 
έγκρισης της συμφωνίας και μετά την 
καταβολή του δώρου των Χριστου¬ 
γέννων, η προηγούμενη ενδιάμεση 
χρηματοδότηση τελείωσε. Τώρα ανα- 
ζητείται νέα χρηματοδότηση που θα 
φτάσει τα 60 εκατομμύρια, αλλά μέ¬ 
χρι τότε οι εργαζόμενοι παραμένουν 
απλήρωτοι (εκτός από το 40% του μι¬ 
σθού του Δεκέμβρη). Με δικαιολογία 
τα νομοθετικά εμπόδια, κανείς δεν 
βάζει το χέρι στην τσέπη, όλοι περιμέ¬ 
νουν από τις τράπεζες και στην πραγ¬ 
ματικότητα η συμφωνία είναι στον 
αέρα, μιας και το βασικότερο ζήτημα 
είναι η χρηματοδότηση. 


Ουσιαστικά τίποτα δεν έχει τε¬ 
λειώσει και μπορεί μια ωραία πρωία 
να βρεθούν όλοι οι εργαζόμενοι προ 
δυσάρεστων εκπλήξεων και στην 
ανεργία. Η κυβέρνηση, που έχει βασι¬ 
κή ευθύνη για το μέλλον των εργαζο¬ 
μένων, δεν δίνει καμία εγγύηση, παρά 
μόνο προσποιείται ότι καταλαβαίνει 
το πρόβλημα. Το μόνο που καταφέρ¬ 
νει με αυτόν τον τρόπο είναι να προ¬ 
στατεύει τους εκάστοτε Μαρινόπου- 
λους. 

Γι’ αυτό το λόγο οι εργαζόμενοι 
πρέπει να είναι σε συνεχή επαγρύ¬ 
πνηση για να αποτρέψουν τον κίν¬ 
δυνο απώλειας θέσεων εργασίας και 
μειώσεων μισθών. Πόσο μάλλον όταν 
οι εργαζόμενοι αναμένουν νέα αντερ- 
γατικά μέτρα, που θα δίνουν μεγαλύ¬ 
τερα περιθώρια στους εργοδότες για 
ομαδικές απολύσεις, μείωση μισθών, 
ελαστικοποίηση των εργασιακών 
σχέσεων κ.α. 

Η παθητική στάση του επιχειρη¬ 
σιακού σωματείου δημιουργεί πολ¬ 
λά ερωτηματικά. Όλους αυτούς τους 
μήνες δεν έκανε ούτε μια συνέλευση, 
ούτε μια στάση εργασίας, ούτε μια πα¬ 
ράσταση διαμαρτυρίας. Αλλά και το 
ΠΑΜΕ-ΚΚΕ που αναλώνεται σε επα¬ 
ναστατικές φανφάρες, ουσιαστικά κι¬ 
νητοποιεί μόνο τον στενό περίγυρό 
του. 

Η μόνη λύση είναι οι ίδιοι οι ερ¬ 
γαζόμενοι να πάρουν την κατάσταση 
στα χέρια τους, να οργανωθούν σε 
επιτροπές σε κάθε κατάστημα που 
θα αποφασίζουν για τις κινήσεις τους 
μέσα από δημοκρατικές διαδικασί¬ 
ες. Να ενισχύσουν την αλληλεγγύη 
τους και την ενότητα όλων των ερ¬ 
γαζομένων για να διασφαλίσουν την 
εργασία και τους μισθούς τους. Όλοι 
εξάλλου οι εργαζόμενοι θα πρέπει να 
αγωνιστούμε για να σταματήσουμε 
και να τσακίσουμε την αντεργατική 
λαίλαπα που πλησιάζει. 


Από την δράση μας 


Κινητοποιήσεις σε νοήοΙοηο-ΜΠηιΜΙϊεΐυδ 
γιπ την εππναπρόσΛηψη συναδέλφου 

Στις αρχές Δεκέμβρη, η διοίκηση της νίοΐιΐδ (θυγατρική των 
νοάαίοηε-'ννΐηά) απέλυσε τον τεχνικό Δ.Τ. Ο συνάδελφος προς 
τιμήν του δεν υπέγραψε την απόλυσή του και μαζί με το Ενιαίο 
Σωματείο νοάαίοηε-\νίηά-νίοΐα8 προχώρησε σε καταγγελία 
στην Επιθεώρηση Εργασίας. Η τριμερής πραγματοποιήθηκε στις 
19/1. 

Η υπόθεση του συναδέλφου είναι πολύ σημαντική, καθώς ερ¬ 
γαζόταν για πάρα πολλά χρόνια αρχικά στη νοάαίόηε και στη 
συνέχεια στη νΐοίιΐδ, στην τεχνική διεύθυνση, και αποτελεί μία 
από τις πολύ λίγες περιπτώσεις εδώ και χρόνια και στις τρεις εται¬ 
ρίες, όπου ένας συνάδελφος αντιστέκεται στην απόλυσή του. Η 
αντίσταση του συναδέλφου Δ.Τ. έχει μεγάλη σημασία, γιατί βάζει 
έμπρακτα εμπόδια στην προσπάθεια των διοικήσεων να «εκκαθα¬ 
ρίσουν» όλο το παλιό προσωπικό και τα δικαιώματά τους, για να 
τους αντικαταστήσουν με νέες προσλήψεις με όλο και χειρότερες 
εργασιακές σχέσεις («ενοικιαζόμενοι», μπλοκάκια, οαίδοαταη§ 
κ.λπ.). Ειδικά στη νΐείιΐδ, όσο ολοκληρώνεται το βασικό έργο της 
συγχώνευσης των δικτύων νοάαίοηε-λΛ/ΐηά, η ανασφάλεια για το 
μέλλον της εταιρίας και κυρίως των θέσεων εργασίας μεγαλώνει. 
Επίσης, η αντίσταση του συναδέλφου βοηθάει τον αγώνα για την 
υπογραφή αξιοπρεπών, ουσιαστικών συλλογικών συμβάσεων, για 
να σπάσουν στην πράξη τα σκληρά μνημονιακά μέτρα στα «Ερ¬ 
γασιακά». Το πιο σημαντικό, ο συνάδελφος δίνει ένα παράδειγμα: 
πως κανείς δεν πρέπει να πηγαίνει στην απόλυση μόνος του, ως 
πρόβατο επί σφαγή, πως μπορεί να υπερασπίσει το δικαίωμά του 
στη δουλειά και την αξιοπρέπεια. 

Η κινητοποίηση του Ενιαίου Σωματείου (ΕΣ) ήταν άμεση. 
Πραγματοποιήθηκε επιτυχημένη τετράωρη στάση εργασίας στις 
20/12 στη νΐείιΐδ, με υψηλά ποσοστά συμμετοχής. Παράλληλα, 
έγινε τοπική συνέλευση με σημαντική συμμετοχή των εργαζο¬ 
μένων, όπου συζητήθηκε η απόλυση του συναδέλφου, αλλά και 
συνολικά το θέμα των απολύσεων και πώς μπορούμε να τις στα¬ 
ματήσουμε. Από τις 9 ως τις 19 Ιανουάριου, το ΕΣ ξεκίνησε κα- 
μπάνια για το θέμα της απόλυσης, με συχνές περιοδείες και τοπι¬ 
κές συνελεύσεις και στις τρεις εταιρίες. Πραγματοποιήθηκε άλλη 
μία στάση εργασίας στη νΐοΐιΐδ στις 12/1, με προσπάθεια για νέα 
τοπική συνέλευση, όχι όμως τόσο επιτυχημένη όσο η προηγού¬ 
μενη. 

Ο πρώτος γύρος κινητοποιήσεων ολοκληρώθηκε με στάση ερ¬ 
γασίας από την έναρξη της βάρδιας μέχρι τις 12 μ. και στις τρεις 
εταιρίες στις 19/1, ημέρα της συζήτησης της καταγγελίας στην 
Επιθεώρηση Εργασίας. Η στάση έγινε επιτυχώς, με συγκεντρώ¬ 
σεις και στις 3 εταιρίες. Ομάδες συναδέλφων, μαζί με το ΔΣ του 
ΕΣ, συμμετείχαν από νωρίς το πρωί. Πριν τη λήξη της, έγιναν επί 
τόπου μαζικές ενημερώσεις. 

Το εργοδοτικό Σωματείο στη νίοΐιΐδ κάλεσε και αυτό σε στά¬ 
ση εργασίας για την απόλυση, στις 20/12. Δυσκολευόμαστε να 
πιστέψουμε πως επαγγελματίες «συνδικαλιστές», που λειτουρ¬ 
γούν ως εκπρόσωποι της διοίκησης μέσα στους εργαζόμενους, 
που φρόντισαν με κάθε μέσο να περάσουν ήσυχα οι απαιτήσεις 
της (κανονισμός εργασίας, υπογραφή ΣΣΕ με μειώσεις, απεργο- 
σπασία κ.ά.), ξαφνικά θυμήθηκαν ότι χρειάζεται αγώνας. Χρησι¬ 
μοποίησαν απλά το θέμα της απόλυσης στήνοντας μια «κινητο¬ 
ποίηση» για καφέ και τσιγάρο, για να κερδίσουν περισσότερες 
ψήφους στις εκλογές τους που ακολουθούσαν. 

Στην τριμερή στην Επ. Εργασίας η διοίκηση κράτησε την ίδια 
στάση, επιβεβαιώνοντας ξανά πως δεν αρκούν οι θεσμικές δια¬ 
δικασίες, αλλά χρειάζεται ένα σχέδιο αγώνα μακροχρόνιου και 
σκληρού για να ακυρωθεί μια απόλυση. Ο συνάδελφος θα συνεχί¬ 
σει τη διεκδίκηση της επαναπρόσληψής του. Το Ενιαίο Σωματείο, 
πάντα σε συντονισμό μαζί του, θα κάνει το παν για να συνεχιστεί 
αυτός ο αγώνας. Σε όλα τα επίπεδα. Από την οργάνωση της οικο¬ 
νομικής συμπαράστασης, μέχρι την ακόμα πιο πλατιά απεύθυνση 
για συμπαράσταση - και βέβαια νέες κινητοποιήσεις. Η απόλυση 
μπορεί και πρέπει να ανακληθεί. Ο αγώνας θα πάει μέχρι τέλους! 

6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Φεβρουάριος 2017 


Το απόλυτο ξεχαρβάλωμα των πανεπιστημίων 


Α πό τις αρχές του 2017 ο 
νέος υπουργός Παιδείας Κ. 
Γαβρόγλου μπήκε δυναμικά 
στο παιχνίδι των δανειστών 
(ΔΝΤ, ΕΕ και ΟΟΣΑ), σχεδιάζοντας 
μαζί τους το νέο πλάνο εξόντωσης των 
ΑΕΙ και ΤΕΙ της χώρας μας. Σύμφωνα 
με τις δεσμεύσεις της συγκυβέρνησης 
ΣΥΡΙΖΑ-ΑΝΕΛ, μέχρι τον Μάρτη θα 
πρέπει να έχει κατατεθεί ολοκληρωμέ¬ 
νο πρόγραμμα για τις αλλαγές, που θα 
αφορούν κυρίως τον τρόπο χρηματο¬ 
δότησης των ιδρυμάτων, τα Μεταπτυ¬ 
χιακά Προγράμματα Σπουδών (ΜΠΣ), 
τον αριθμό των εισακτέων καθώς και 
μια σειρά διοικητικών μέτρων. 

Χρηματοδότηση και «αυτονομία» 
των ιδρυμάτων 

Το απόλυτο στοίχημα για την κυ¬ 
βέρνηση φαίνεται να είναι το πώς θα 
καταφέρει να αφαιρέσει από τον κρα¬ 
τικό προϋπολογισμό τις δαπάνες για 
τη λειτουργία των πανεπιστημίων (και, 
γιατί όχι, και της εκπαίδευσης γενικό¬ 
τερα). Ο νέος υπουργός ζητάει από τα 
ιδρύματα να καταθέσουν, εντός του 
μήνα, προτάσεις προς το Υπουργείο 
για το πώς θα μπορέσουν τα ίδια να 
εκμεταλλευτούν και να αξιοποιήσουν 
τις εγκαταστάσεις τους, το προσωπικό 
τους αλλά και το... επίπεδο των επι¬ 
στημονικών τους γνώσεων, σε μια προ¬ 
σπάθεια να καταφέρουν να... «χρημα¬ 
τοδοτούνται από ίδιους πόρους»! 

Να σημειώσουμε πως η κρατική 
χρηματοδότηση για την Τριτοβάθμια 
Εκπαίδευση έχει κατά μέσο όρο μειωθεί 
έως και 60% τη μνημονιακή επταετία, 
καθιστώντας την έστω και τυπική λει¬ 
τουργία πολλών σχολών από δύσκολη 


έως αδύνατη. Την ίδια στιγμή οι πρυτά- 
νεις απαντούν πως για να ξεκινήσουν 
να λύνουν το «πρόβλημα» που ονομά¬ 
ζεται δημόσια και δωρεάν εκπαίδευση 
απαιτείται δραστική μείωση των ει¬ 
σακτέων σε ΑΕΙ και ΤΕΙ έως και 50%! 
Το Υπουργείο δεσμεύτηκε να εξετάσει 
αυτή την πρόταση μέχρι τα τέλη Μα- 
ΐου. 

Δεν πρόκειται φυσικά για «μεμο¬ 
νωμένη» πολιτική, καθώς ρητή προ¬ 
σταγή των μνημονίων είναι η ραγδαία 
υποβάθμιση όλου του λεγάμενου κοι¬ 
νωνικού κράτους που είχε χτιστεί τα 
τελευταία 40 χρόνια στη χώρα μας. 
Νοσοκομεία, ασφαλιστικά ταμεία, μι¬ 
σθοί, συντάξεις αλλά και σχολεία και 
πανεπιστήμια μπαίνουν κάτω από την 
«υποχρέωση» της αποπληρωμής του 
δημόσιου χρέους και «όλα σφάζονται, 
όλα μαχαιρώνονται». 

Βασική πηγή εσόδων για τα πανε¬ 
πιστήμια γρήγορα θα αποδειχθούν οι 
ίδιοι οι φοιτητές, που θα κληθούν να 
πληρώσουν δίδακτρα ακόμα και στα 
προπτυχιακά. 

Αλλαγές στα Μεταπτυχιακά 
Προγράμματα Σπουδών (ΜΠΣ) 

Η νέα πρόταση του υπ. Παιδείας 
όσον αφορά τα ΜΠΣ είναι τόσο «και- 
νοτόμα» και «ριζοσπαστική», όπως 
ισχυρίζονται, όσο καινοτόμο και ριζο¬ 
σπαστικό ήταν για την ελληνική κοινω¬ 
νία το πέρασμα στη μνημονιακή σκλα¬ 
βιά και το να δουλεύει για ένα κομμάτι 
ψωμί. 

Πιο συγκεκριμένα, το Υπουργείο 
δηλώνει πως «δικαίωμα και δυνατότη¬ 
τα φοίτησης σε ΜΠΣ με δίδακτρα θα 


πρέπει να διασφαλίζονται σε όλους 
τους φοιτητές ανεξαρτήτως οικονομι¬ 
κής κατάστασης». Το πώς θα γίνει αυτό 
το θαύμα μάς διευκρινίζεται λίγο πιο 
κάτω: «θα πρέπει να παρέχεται από τον 
εν λόγω φοιτητή ολιγόωρη εβδομαδι¬ 
αία εργασία, σε κάποια υπηρεσία του 
πανεπιστημίου — έτσι θα μπορεί να 
«εξαγοράζει» τη φοίτησή του. 

Όλη η προσπάθεια αποσκοπεί από 
τη μια μεριά στην απόλυτη κοροϊδία 
της κοινωνίας και των φοιτητών (ότι 
δήθεν μένουν τα πανεπιστήμια ανοι¬ 
χτά για όλο τον λαό κ.τ.λ.) και από την 
άλλη στην όσο το δυνατόν μεγαλύτε¬ 
ρη αποδέσμευση του δημοσίου από 
μια βασική του υποχρέωση, δηλαδή τη 
μέριμνα για τη διασφάλιση της δημόσι¬ 
ας και δωρεάν εκπαίδευσης όλων των 
βαθμιδών. 

Η υποτιθέμενη σχέση αλληλεξάρτη¬ 
σης «δούναι και λαβείν» μεταξύ φοιτη¬ 
τή και ιδρύματος δεν είναι τίποτα άλλο 
από μια επαίσχυντη νεοφιλελεύθερη 
πολιτική «ανταλλαγής υπηρεσιών» (ξε¬ 
πουλήματος εργατικής δύναμης), όπου 
θα αναγκαζόμαστε να δουλεύουμε όχι 
ένα αλλά πολλά 8ωρα απλήρωτοι και 
ανασφάλιστοι, προκειμένου να συμμε¬ 
τέχουμε σε ένα «δωρεάν» μεταπτυχια¬ 
κό. Και όλα αυτά μαζί με την κοροϊδία 
ότι «είναι υποχρέωση του ιδρύματος, 
και κατ’ επέκταση του κράτους, να πα¬ 
ρέχει δωρεάν όλα τα ΜΠΣ». Και μά¬ 
λιστα την ίδια στιγμή που δεκάδες ερ¬ 
γαζόμενοι σε υπηρεσίες και δομές των 
πανεπιστημίων είτε απολύονται είτε, οι 
πιο «τυχεροί», δουλεύουν σε καθεστώς 
εργολαβίας με 300 ευρώ τον μήνα, ενώ 
όσα μέλη ΔΕΠ (Διδακτικό Ερευνητικό 
Προσωπικό) συνταξιοδοτούνται δεν 



αναπληρώνονται με νέες προσλήψεις. 

Τα πανεπιστήμια χρειάζονται γεν¬ 
ναία αύξηση του κρατικού προϋπολο¬ 
γισμού για να συνεχίσουν να λειτουρ¬ 
γούν, αλλά αυτό που τους παρέχεται εί¬ 
ναι μερικά ξεροκόμματα και η συμβου¬ 
λή να βρουν μόνα τους τα έσοδα για 
την επιβίωσή τους: δηλαδή δίδακτρα! 

Να σταματήσουμε άμεσα την 
κατάρρευση των πανεπιστημίων 

Όσο συνεχίζεται η μνημονιακή κα¬ 
τρακύλα της οικονομίας και της κοινω¬ 
νίας τόσο θα βαθαίνει και η κρίση και η 
αποσύνθεση του εκπαιδευτικού συστή¬ 
ματος. Μόνο με τους αγώνες μας μπο¬ 
ρούμε να τους σταματήσουμε. Μόνο με 
την αυτοοργάνωση των αγώνων μας 
μπορούμε να σταθούμε εμπόδιο στα 
εγκληματικά τους σχέδια για την Παι¬ 
δεία. Γι’ αυτό χρειάζεται να αναπτύξου¬ 
με ένα αποτελεσματικό σχέδιο αγώνα 
και να οικοδομήσουμε τη Σοσιαλιστική 
Σπουδαστική Πάλη. 

■ Κώστας Κ. 


Άμεση ηΒώωση των 12 ηγωνιζόμενων φοιτητών! 

Σ τις 10 Φεβρουάριου στο Ηρά¬ 
κλειο δικάζονται μετά από ει- 
σαγγελική δίωξη 12 φοιτητές 
του τμήματος του Φυσικού 
του Πανεπιστημίου Κρήτης, κατηγο¬ 
ρούμενοι προσχηματικά για τα αδική¬ 
ματα της απόπειρας παράνομης βίας 
και της παράνομης παρακράτησης. Η 
δίκη ήταν προγραμματισμένη για τον 
Μάρτη του 2016, αλλά αναβλήθηκε 
λόγω της αποχής των δικηγόρων, με 
τους φοιτητές να δηλώνουν «παρών» 
με πορεία έξω από τα δικαστήρια. Δεν 
είναι η πρώτη φορά που φοιτητές οδη¬ 
γούνται στο εδώλιο κατηγορούμενοι 
ουσιαστικά για την αγωνιστική τους 
δράση στις σχολές τους και υφιστάμε¬ 
νοι πολιτικής δίωξης. 

Το Φθινόπωρο του 2011, όπως και 
στις υπόλοιπες σχολές έτσι και στο Φυ¬ 
σικό Κρήτης ξέσπασε ένα μεγάλο κύμα 
καταλήψεων ενάντια στο νομό της 
Διαμαντοπούλου για την παιδεία. Σε 
συνδυασμό με τον ευρύτερο κοινωνικό 
πόλεμο εκείνης της περιόδου οι φοιτη¬ 
τές διαμαρτυρόντουσαν για τη διάλυ¬ 
ση της δωρεάν παιδείας, την κατάργη¬ 
ση του πανεπιστημιακού Ασύλου και 
τις αντεκπαιδευτικές μεταρρυθμίσεις. 
Μέσα στο πλαίσιο αυτού του αγώνα 
η διοίκηση του τμήματος αποφάσισε 
εκδικητικά να μην ορίσει ενδιάμεση 
εξεταστική, τιμωρώντας τους φοιτητές 
για τον αγώνα τους. Οι φοιτητές πραγ¬ 
ματοποίησαν παράσταση διαμαρτυρίας 
για αυτή την απόφαση, μένοντας επί 
ώρες έξω από την αίθουσα συνέλευ¬ 


σης των καθηγητών και απαιτώντας 
να πραγματοποιηθεί η ενδιάμεση εξε¬ 
ταστική. Τελικά όχι μόνο δεν ικανο¬ 
ποιήθηκε το αίτημά τους, αλλά τους 
επιβλήθηκαν πειθαρχικές ποινές, με 
αφαίρεση φοιτητικής ιδιότητας (!) για 
ένα εξάμηνο σε όσους διμαρτυρόντου- 
σαν, ενώ καθηγητές συνεργάστηκαν 
με τον εισαγγελέα που έκανε αυτή την 
αντιδημοκρατική και καινοφανή δίω¬ 
ξη. Μέχρι στιγμής, δημοτικά συμβού¬ 
λια (Ηρακλείου,Ιεράπετρας), ΕΛΜΕ, 
σύλλογοι δασκάλων, αριστερές οργα¬ 
νώσεις, οι διοικητικοί υπάλληλοι του 
πανεπιστημίου Κρήτης και φοιτητικοί 
σύλλογοι δηλώνουν τη στήριξή τους με 
ψηφίσματα, ενώ καθηγητές του Πανε¬ 
πιστημίου Κρήτης επιρρίπτουν τις ευ¬ 
θύνες στη διοίκηση του τμήματος, που 


δεν εφάρμοσε την απόφαση του Πρυ- 
τανικού Συμβουλίου για την ενδιάμεση 
εξεταστική. 

Η εκδικητικότητα των αρχών απέ¬ 
ναντι σε κάθε αγωνιζόμενο, που έχει εμ¬ 
φανιστεί με το Κράτος Έκτακτης Ανά¬ 
γκης επί επόχης μνημονίων, εκφράζεται 
με απροκάλυπτο τρόπο σε μια δίκη που 
γίνεται με στόχο να τρομοκρατήσει τη 
νεολαία και τους εργαζομένους ώστε 
να σκύψουν το κεφάλι σε όσα ήρθαν 
και σε όσα έρχονται. Δεν πέρασε άλ¬ 
λωστε παρά ένας χρόνος από τότε που 
προσπάθησαν να εκδώσουν φοιτητές 
στην Ιταλία με ευρωπαϊκό ένταλμα 
σύλληψης για τη συμμετοχή τους σε 
μια διαδήλωση το Μάη του 2015. Για 
τις ελληνικές δικαστικές αρχές και τους 
εισαγγελείς, το να αγωνίζεσαι για τα 


δικαιώματα σου, να διαμαρτύρεσαι και 
να διαδηλώνεις είναι πιο εγκληματικό 
από το να δέρνεις γονείς σε σχολεία 
που δέχονται προσφυγόπουλα και να 
οργανώνεις πογκρόμ εναντίον μετανα¬ 
στών, όπως έκανε πρόσφατα η Χρυσή 
Αυγή... 

Η αγωνιζόμενη νεολαία πρέπει να 
δείξει ότι τα δικαιώματα των φοιτητών 
στον συνδικαλισμό κατακτήθηκαν με 
αγώνες, και μόνο με αγώνες μπορούμε 
να τα υπερασπιστούμε. Ειδικά σε μια 
περίοδο όπου νεολαία και εργαζομένοι 
δέχονται επιθέσεις από τις βάρβαρες 
πολιτικές των μνημονίων, την υποχρη- 
ματοδότηση της παιδείας και τα νέα 
αντεργατικά μέτρα που έρχονται, είναι 
ζήτημα ζωτικής σημασίας να δέχεται 
ηχηρή απάντηση κάθε αμφισβήτηση 
ή απόπειρα κατάργησης αυτών των 
δικαιωμάτων. Γι’ αυτό η αθώωση των 
φοιτητών μέσα από διαμαρτυρίες και 
μαζικές συγκεντρώσεις είναι αναγκαία 
όχι μόνο για την υπεράσπιση των δι¬ 
καιωμάτων των 12 φοιτητών, αλλά 
όλων των φοιτητών ευρύτερα. 

Μαζικοποιώντας τις συγκεντρώ¬ 
σεις διαμαρτυρίας και στεκόμενοι στο 
πλευρό των διωκόμενων φοιτητών, να 
κόψουμε το βήχα στους εισαγγελείς 
και τις επαίσχυντες διοικήσεις τμημά¬ 
των που κάνουν πολιτικές διώξεις. Να 
μάθουν όλοι τους πως η τρομοκρατία 
τους δεν θα περάσει και πως τα κεκτη- 
μένα δικαιώματα δεκαετιών δεν θα επι¬ 
τρέψουμε να τα ανατρέψει κανείς. 

«Αριστερός» νεοφιλελεύθερος Αρμαγεδδώνας 
απειλεί το δημόσιο σχολείο 


Η νέα ηγεσία του υπουργείου Παιδείας, με επικεφαλής 
τον Κώστα Γαβρόγλου, εξαπολύει έναν νέο γύρο νε¬ 
οφιλελεύθερης επίθεσης, με αναβαθμισμένα, ποιο¬ 
τικά χαρακτηριστικά, που έρχονται να προστεθούν 
στις αιματηρές μνημονιακές περικοπές και απειλούν πλέον την 
ίδια την ύπαρξη του δημόσιου σχολείου. Με τη «Θεματική Εβδο¬ 
μάδα» στο Γυμνάσιο και τις «Δημιουργικές Εργασίες» στο Λύ¬ 
κειο υλοποιεί τις κατευθύνσεις ΕΕ-ΟΟΣΑ, που στοχεύουν στην 
αντικατάσταση της όποιας δομημένης, επιστημονικής γνώσης 
παρέχεται στο δημόσιο σχολείο με «διδακτικά πακέτα», που θα 
μπορούν εύκολα να πωλούνται στους «μαθητές-πελάτες» (στρα¬ 
τηγικός στόχος της διεθνούς νεοφιλελεύθερης ατζέντας από τις 
αρχές της προηγούμενης δεκαετίας, αλλά που καμιά ελληνική κυ¬ 
βέρνηση δεν είχε μέχρι τώρα τολμήσει να προωθήσει ανοιχτά!). 
Παράλληλα, η κυβέρνηση εφαρμόζει τη μνημονιακή δέσμευση 
για τη «μαθητεία», όπου πολλές χιλιάδες απόφοιτοι ΕΠΑΛ θα 
εργάζονται για 9 μήνες σε ιδιωτικές επιχειρήσεις και φορείς του 
δημοσίου, με 17 ευρώ μεροκάματο. Μεταξύ πολλών άλλων αρνη¬ 
τικών συνεπειών, η καταστροφή για τις θέσεις εργασίας είναι ανυ¬ 
πολόγιστη, καθώς οι εργοδότες θα απολύουν «παλιούς» υπαλ¬ 
λήλους προσλαμβάνοντας μαθητευόμενους, ενώ το δημόσιο θα 
μπορέσει να μηδενίσει τους μόνιμους διορισμούς. 

Όμως το συντριπτικότερο πλήγμα θα έρθει από τα σχέδια για 
το «Νέο Λύκειο» και το νέο σύστημα εισαγωγής στην τριτοβάθ¬ 
μια εκπαίδευση. Το ελληνικό κεφάλαιο και οι κυβερνήσεις του 
επιδιώκουν πάση θυσία να επιλύσουν μια μεγάλη και ενοχλητική 
γι’ αυτούς αντίφαση: αυτήν ανάμεσα σε μια πλήρως χρεοκοπημέ¬ 
νη και με διαλυμένη παραγωγική βάση ελληνική καπιταλιστική 
οικονομία, που έχει ελάχιστες ανάγκες για ειδικευμένο εργατικό 
δυναμικό, και σε έναν εκπαιδευτικό μηχανισμό που, παρά τα πολ¬ 
λά στραβά και ανάποδά του, διατηρείται σε ένα σχετικά καλό επί¬ 
πεδο, κυρίως χάρη στους σκληρούς αγώνες της νεολαίας και των 
εργαζομένων. Το ελληνικό εκπαιδευτικό σύστημα παράγει έναν 
αριθμό νέων με ικανοποιητική μόρφωση που για τους καπιταλι¬ 
στές είναι «απαράδεκτα μεγάλος» και που βέβαια με τη σημερινή 
κατάσταση εξωθείται μαζικά προς τη μετανάστευση. Συνεπώς, 
είναι στρατηγική επιδίωξη του κεφαλαίου να περιορίσει δραστικά 
τους πτυχιούχους, αλλά ακόμα και τους αποφοίτους Λυκείου! 

Η κυβέρνηση αρχικά, με το πόρισμα του στημένου «Εθνικού 
Διαλόγου» με επικεφαλής τον ακραίο νεοφιλελεύθερο Λ. Λιάκο, 
επιχείρησε να προωθήσει ένα διετές Λύκειο-ελίτ (το Γυμνάσιο θα 
γινόταν τετραετές) με διαρκείς εξεταστικούς φραγμούς, προορι¬ 
σμένο για «λίγους και εκλεκτούς» μαθητές αλλά και καθηγητές, 
και με ένα πρόγραμμα σπουδών πιστή αντιγραφή του προγράμ¬ 
ματος του Διεθνούς Απολυτηρίου (Ιηΐεπιαΐίοηαΐ ΒαεεαΙαυΓεαί) 


που εφαρμόζεται σε λίγα επιλεγμένα ιδιωτικά σχολεία (!!). Λόγω 
όμως του πλήρους οικονομικού και πολιτικού αδιεξόδου στο 
οποίο έχει περιέλθει, η κυβέρνηση επιχειρεί να περάσει τις αντι¬ 
δραστικές αλλαγές με έναν πιο καλυμμένο, ύπουλο και σταδιακό 
τρόπο. Έτσι, κατέθεσε στη Βουλή προτάσεις για το Λύκειο και το 
σύστημα εισαγωγής στην τριτοβάθμια, που εκπονήθηκαν από 
το Ινστιτούτο Εκπαιδευτικής Πολιτικής. Για να αποφύγουν ένα 
άμεσο κύμα αντιδράσεων, οι συντάκτες της πρότασης αφήνουν 
πολλά θολά σημεία, οι βασικοί όμως άξονές της περιλαμβάνουν 
τα εξής: 

α) Στην Λ Λυκείου το πρόγραμμα μαθημάτων θα είναι κοινό 
σε Γενικά Λύκεια και ΕΠΑΛ και η τάξη θα ενταχθεί στην υποχρε¬ 
ωτική εκπαίδευση, ώστε πολύ σύντομα να ενσωματωθεί σε ένα 
τετραετές Γυμνάσιο. 

β) Στην Β’ τάξη ο αριθμός των μαθημάτων θα περιοριστεί στο 
μισό, ενώ στην Γ οι μαθητές θα διδάσκονται ουσιαστικά μόνο τα 
μαθήματα που θα δώσουν στις Πανελλήνιες Εξετάσεις, συν 1-2 
ακόμα μαθήματα. Οι εγκέφαλοι του ΣΥΡΙΖΑ χρησιμοποιούν το 
πρόσχημα της αδιαφορίας των μαθητών για τα μαθήματα που 
«δεν τους χρειάζονται», ενώ βέβαια ο στόχος τους είναι να πε- 
τάξουν στην ανεργία όσους αναπληρωτές έχουν απομείνει και να 
δημιουργήσουν νέες δεξαμενές «πλεοναζόντων» μονίμων, που 
θα οδηγηθούν στην κινητικότητα και πολύ σύντομα και σε μα¬ 
ζικές απολύσεις. Η πρόσβαση των μαθητών στις δύο τελευταίες 
τάξεις θα φράσσεται από πληθώρα εξεταστικών φίλτρων, που θα 
περιλαμβάνουν την εκτεταμένη χρήση «τραπεζών θεμάτων» και 
αργότερα και εισαγωγικές εξετάσεις από το Γυμνάσιο στο Λύ¬ 
κειο. Παρόμοιο θα είναι το καθεστώς και στην Β’ και Γ τάξη των 
ΕΠΑΛ, με αποτέλεσμα να επιτευχθεί ο στόχος κυβέρνησης και ΕΕ 
τα 2/3 των μαθητών να οδηγούνται σε σχολές φτηνής επαγγελ¬ 
ματικής κατάρτισης. 

γ) Όσον αφορά την πρόσβαση στην τριτοβάθμια, η δήθεν 
«κατάργηση των Πανελληνίων» αποδείχτηκε μία ακόμα συριζα- 
ϊκή φούσκα, ενώ έχει προταθεί να μετράει σε μεγάλο ποσοστό ο 
προφορικός βαθμός του σχολείου, κάτι που θα διαλύσει πλήρως 
τη σχολική καθημερινότητα, λόγω των ασφυκτικών πιέσεων μα¬ 
θητών και γονέων προς τους καθηγητές. 

Ο θανάσιμος κίνδυνος που απειλεί το δημόσιο σχολείο μπορεί 
να αντιμετωπιστεί μόνο με ένα μαζικό και ανυποχώρητο κίνημα, 
που θα γίνει υπόθεση όλων των εργαζομένων και της νεολαίας 
και θα βασίζεται σε ριζοσπαστικές μορφές πάλης και στην αυτο¬ 
οργάνωση με επιτροπές αγώνα, ενάντια και στην ξεπουλημένη 
ηγεσία της ΟΛΜΕ, που καλλιεργεί την αδράνεια και βάζει πλάτη 
για να περάσουν τα μέτρα. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


Επίθεση Υρυσαυγιτών σε δημοτικό σχολείο στο Πέραμα 
Να σταματήσουμε τους τραμπούκους της Χρυσής Αυγής! 


Τ ην Τρίτη 17-1, ομάδα χρυσαυγιτών, με επικεφαλής 
τον υπόδικο βουλευτή και άμεσα υπεύθυνο για τη δο¬ 
λοφονία του Παύλου Φύσσα, Γιάννη Λαγό, εισέβαλε 
στο Α' Δημοτικό Σχολείο Νέου Ικονίου, στο Πέραμα, 
προπηλακίζοντας δασκάλους και γονείς.Έξω από το σχολείο βρί¬ 
σκονταν αστυνομικοί που παρέμειναν αμέτοχοι. 

Αφορμή για τις προσχεδιασμένες βιαιότητες ήταν η απόφαση 
να φοιτήσουν στο συγκεκριμένο σχολείο προσφυγόπουλα από 
το Σχιστό.Οι επιθέσεις Λαγού γίνονται την ώρα που βρίσκεται σε 
εξέλιξη η δίκη της φασιστικής οργάνωσης Χρυσής Αυγής (ΧΑ), 
ενώ στο Εφετείο εξετάζεται η υπόθεση τάγματος εφόδου σε αφι- 
σοκολλητές του ΚΚΕ - ΠΑΜΕ στο Πέραμα τον Σεπτέμβρη του 
2013. Επίσης, συμπληρώνονται τέσσερα χρόνια από τη δολοφο¬ 
νία του 27χρονου μετανάστη Σαχσάτ Λουκμάν στα Πετράλωνα 
στις 17 Ιανουάριου 2013 από τους χρυσαυγίτες Διονύση Λιακό- 
πουλο και Χρήστο Στεργιόπουλο, που έχουν καταδικαστεί σε ισό¬ 
βια κάθειρξη χωρίς να τους αναγνωριστεί κανένα ελαφρυντικό. 

Το Υπουργείο Παιδείας, με ανακοίνωσή του «καταδικάζει με 
τον πλέον κατηγορηματικό τρόπο τους προπηλακισμούς και τις 
απειλές που υπέστησαν η διευθύντρια και εκπαιδευτικοί στο Δη¬ 
μοτικό Σχολείο Νέου Ικονίου Περάματος, και μάλιστα παρουσία 
των μαθητών...», ενώ ο γ.γ. του Υπ. Παιδείας Γ. Παντής δήλωσε 
ότι η εμφάνιση των χρυσαυγιτών δεν θα ματαιώσει τη λειτουργία 
του σχολείου για τα προσφυγόπουλα και ότι τα φαινόμενα βίας 
και ρατσιστικών εκδηλώσεων δεν έχουν θέση στο σχολείο. 

Το τελευταίο διάστημα η ΧΑ προσπαθεί να ανασυγκροτηθεί, 
ψάχνοντας κοινωνικά ερείσματα, εγκαινιάζοντας έναν νέο κύ¬ 
κλο δράσεων. Πλασάρει με όποιο τρόπο μπορεί το ψευτο-αντι- 
μνημονιακό και ψευτο-αντισυστημικό της προσωπείο, ενώ στην 
πραγματικότητα είναι το ακριβώς αντίθετο, μια βαθιά συστημική 
δύναμη. Οι φασίστες αποτελούν θανάσιμο κίνδυνο για την ερ¬ 
γατική τάξη, τους νέους, το εργατικό και επαναστατικό κίνημα, 
τις οργανώσεις και τους αγωνιστές. Είναι αυτοί που ακολουθούν 


πιστά τις πολιτικές της ΕΕ και του ΝΑΤΟ, οργανώνουν πογκρόμ 
ενάντια σε πρόσφυγες και μετανάστες, για να διαιρέσουν και να 
τρομοκρατήσουν την εργατική τάξη, ξυλοκοπούν και δολοφο¬ 
νούν αγωνιστές, είναι το δεξί χέρι των αφεντικών που ενισχύει 
τη μαύρη εργασία και τόσα άλλα τραγικά παραδείγματα που συ¬ 
μπληρώνουν τη μαύρη λίστα για το ποιόν τους... 

Η αποθράσυνση των χρυσαυγιτών δεν στηρίζεται μόνο στην 
προκλητική στάση της «αμερόληπτης» ελληνικής δικαιοσύνης 
και την κωλυσιεργία της στη δίκη της ΧΑ. Η συγκυβέρνηση ΣΥ- 
ΡΙΖΑ-ΑΝΕΛ είναι απόλυτα συνυπεύθυνη, καθώς έχει ξεκινήσει 
μια ελάχιστα συγκαλυμμένη προσπάθεια «ξεπλύματος» των νε- 
οναζί, με την πρόσφατη παρουσία υπουργών και βουλευτών της 
δίπλα στον Κασιδιάρη και άλλους χρυσαυγίτες στο Καστελλόρι- 
ζο και τις δηλώσεις του τέως υπουργού Δικαιοσύνης Παρασκευό- 
πουλου περί «ενσωμάτωσης» της ΧΑ στο πολιτικό σύστημα. Άλ¬ 
λωστε και στο θέμα της εκπαίδευσης των παιδιών των προσφύ¬ 
γων, η κυβέρνηση «κλείνει το μάτι» στους διάφορους «αγανακτι- 
σμένους πολίτες» που αντιδρούν στη φοίτησή τους στα ελληνικά 
σχολεία, καθώς περιορίζει ουσιαστικά τα προσφυγόπουλα σε ένα 
εκπαιδευτικό γκέτο, με ειδικά τμήματα που θα λειτουργούν απο¬ 
κλειστικά στην απογευματινή ζώνη (2-6 μμ), αποκλείοντάς τα 
από το πρωινό πρόγραμμα. 

Πρέπει να δέιξουμε την αλληλεγγύη και τη συμπαράστασή 
μας στους πρόσφυγες και τα παιδιά τους, τα οποία πρέπει να 
αντιμετωπίζουμε σαν να ήταν δικά μας. Να σταματήσουμε τις 
εγκληματικές ενέργειες των κανίβαλων της ΧΑ, οι οποίοι βγαί¬ 
νουν από τους υπονόμους χάρη στο καπιταλιστικό σύστημα και 
την κρίση του. Ο φασισμός και η ΧΑ ξεριζώνονται μόνο με μαχη¬ 
τικούς αγώνες! Μ’ ένα ταξικό μέτωπο μπορούμε να τσακίσουμε 
οριστικά τους φασίστες, μαζί με το σύστημα που τους θρέφει. 
Ενάντια σε παλιούς και νέους μνημονιακούς, στα μέτρα εξόντω¬ 
σης και εξαθλίωσης του λαού, ενάντια στους ιμπεριαλιστικούς 
πολέμους και το ρατσισμό. 


Διαδηλώσεις ενάντια στις 
φιέστες της Χρυσής Αυγής 

Τ ο Σάββατο 28-1 συμπληρώθηκαν 21 χρό¬ 
νια από την κρίση των Ιμίων. Με αυτήν την 
αφορμή η Χρυσή Αυγή επεδίωκε να στή¬ 
σει δύο ναζιστικές φιέστες. Η πρώτη ήταν 
προγραμματισμένη ανήμερα του περιστατικού, στα 
γραφεία της στην Λ. Μεσογείων, και η δεύτερη την Κυ¬ 
ριακή 29ζ1 στο νεκροταφείο της Πετρούπολης, με «πο¬ 
λιτικό μνημόσυνο» για τον ένα εκ των τριών θυμάτων 
των Ιμίων. Μ’ αυτήν την αφορμή επιχείρησε να χρησι¬ 
μοποιήσει την «επέτειο» ως όχημα για την ανασύνταξη 
των δυνάμεών της στο δρόμο, με στόχο την πολιτική 
και εκλογική ανασυγκρότησή της. 

Το Σάββατο η αντιφασιστική συγκέντρωση πραγ¬ 
ματοποιήθηκε στην Πλατεία Ρηγίλλης, στο σημείο που 
επί χρόνια πραγματοποιούσε την εθνικιστική της φιέ¬ 
στα η Χρυσή Αυγή. Στο σημείο είχε στηθεί μικροφωνική 
και πραγματοποιούνταν ανακοινώσεις από αριστερές, 
αντιφασιστικές και αντιπολεμικές κινήσεις αλλά και 
από οργανώσεις από Κουρδιστάν και Τουρκία. Ενέργει¬ 
ες πραγματοποιήθηκαν και ενάντια στη συγκέντρωση 
των φασιστών της «ΛΕΠΕΝ», που θα συγκεντρώνο¬ 
νταν στην πλατεία Κολοκοτρώνη, με κατάληψη του 
χώρου της συγκέντρωσής τους. Η συγκέντρωση στη 
Ρηγίλλης αριθμούσε αρκετές εκατοντάδες άτομα. Η 
πορεία κατευθύνθηκε προς τα γραφεία της Χρυσής Αυ¬ 
γής και ολοκληρώθηκε στη συμβολή Λ. Κηφισίας και Λ. 
Αλεξάνδρας, όπου είχε στηθεί μπλόκο της αστυνομίας. 

Την επομένη, πραγματοποιήθηκε συγκέντρωση 
στην κεντρική πλατεία της Πετρούπολης στην οποία 
καλούσαν δημοτικές κινήσεις και λαϊκές συνελεύσεις, 
το κοινωνικό στέκι ΟΚΤΑΝΑ, και οι οργανώσεις η 
ΟΡΜΑ, η ΟΚΔΕ και το ΕΕΚ. Η συγκέντρωση αριθμού¬ 
σε περίπου εκατό άτομα και εξελίχηκε σε πορεία στη 
γειτονιά. 

Οι φασίστες με σημείο αφετηρίας την δολοφονία 
του αντιφασίστα Παύλου Φύσσα βρίσκονται συνεχώς 
κάτω από την ασφυκτική πίεση του κινήματος. Είναι η 
πρώτη χρονιά που δεν τόλμησαν να καλέσουν στο μνη¬ 
μείο των Ιμίων και να βρωμίσουν το κέντρο της Αθή¬ 
νας με το ρατσιστικό τους δηλητήριο, αλλά ταμπου- 
ρώθηκαν στα γραφεία τους με την εκτεταμένη, όπως 
πάντα, προστασία της αστυνομίας πραγματοποιώντας 
με πολύ μικρή συγκέντρωση. Ωστόσο η ΧΑ προσπαθεί 
να βρει κοινωνικά ερείσματα σε ομάδες εργαζομένων 
και επαγγελματιών, με το άνοιγμα «συνδικαλιστικών» 
γραφείων, ενώ ταυτόχρονα με διάφορες ενέργειες επι- 
κοινωνιακού - τηλεοπτικού χαρακτήρα προσπαθεί να 
επανεμφανιστεί δυναμικά στο πολιτικό προσκήνιο. Πιο 
πρόσφατο παράδειγμα η εισβολή της σε σχολείο στο 
Πέραμα, την ώρα που σε αυτό γινόταν συνεδρίαση με 
αντικείμενο συζήτησης την ένταξη των παιδιών προ¬ 
σφύγων στο πρόγραμμα του σχολείου. 

Η δράση των φασιστών είναι προϊόν της ελευθερίας 
κίνησης που της έχει προσφέρει η αστική δικαιοσύνη, 
από την στιγμή που έχουν αποφυλακιστεί και επιτρέπε¬ 
ται να κυκλοφορούν ελεύθεροι οι υπόδικοι χρυσαυγί¬ 
τες για τη δολοφονία του αντιφασίστα Παύλου Φύσσα. 
Σοβαρές ευθύνες φέρει και η μνημονιακή συγκυβέρνη¬ 
ση ΣΥΡΙΖΑ-ΑΝΕΛ, αφού το τελευταίο διάστημα ξε¬ 
πλένει συστηματικά τους φασίστες (φωτογραφίες στο 
Καστελόριζο μεταξύ βουλευτών της συγκυβέρνησης 
και της ΧΑ, προβολή εκδηλώσεων-ομιλιών της από την 
ΕΡΤ κ.λπ.). Ταυτόχρονα, σε διεθνή κλίμακα η εκλογή 
του Ντόναλντ Τράμπ στις ΗΠΑ όσο και η μεγάλη άνο¬ 
δος της Μαρίν Λεπέν στη Γαλλία και άλλων ακροδεξι¬ 
ών κομμάτων σε όλη την Ευρώπη, δίνουν ώθηση στους 
φασίστες να σηκώσουν κεφάλι. 

Οι φασίστες της ΧΑ αποτελούν μία από τις τελευ¬ 
ταίες εφεδρείες του μνημονιακού καθεστώτος, που 
δεν θα διστάσει να την χρησιμοποιήσει στην κατάλλη¬ 
λη ευκαιρία, αν το κίνημα και οι εργαζόμενοι μείνουν 
αδρανείς. Οι πολιτικοί απόγονοι των Χιτών και των 
ταγματασφαλιτών, οι υμνητές της Χούντας, δεν έχουν 
δικαίωμα να μιλάνε για πολιτικές ελευθερίες και να ζη¬ 
τούν δημόσιο χώρο για να χύσουν το ρατσιστικό τους 
δηλητήριο. Επιχειρούν να σπείρουν τον τρόμο σε πρό¬ 
σφυγες και μετανάστες αλλά και σε όσους αγωνίζονται. 
Από την πλευρά μας, με αγώνες ενάντια στον μνημονι- 
ακό και χρυσαυγίτικο φασισμό, πρέπει να επιστρέφου¬ 
με τον φόβο στο δικό τους στρατόπεδο. Οι φασίστες, οι 
εθνικιστές, οι ναζί και κάθε άλλη ιδεολογική απόχρωση 
ρατσιστών δεν χωράνε σε σχολείαολές και γειτονιές. 



























8 Εργατική Πάλη 


Φάκελος: Νέα μέτρα 


Φεβρουάριος 2017 


«Δεν μας τρομάζουν τα νέα μέτρα, δεν μας τρομάζει ο κ< 


Αδιέξοδο γιο την κυβέρνηση η 2 η άξιο 


Σε κατάσταση 
πολιορκίας έχει 
βρεθεί η θλιβερή 
νεομνημονιακή 
κυβέρνηση 
ΣΥΡΙΖΑ-ΑΝΕΛ τον 
ακατονόμαστου 
πρωθυπουργού Αλέξη 
Τσίπρα. Από τη μια 
πλευρά ο γκρεμός, που 
έρχεται με τα μέτρα 
που ζητούν οι δανειστές 
για να κλείσονν τη 
2η αξιολόγηση, από 
την άλλη το ρέμα 
που έρχεται άμεσα 
να τον πνίξει με το 
αναγκαστικό σενάριο 
των πρόωρων εκλογών, 
αν δεν κλείσει η 
αξιολόγηση το 
αργότερο τον Μάρτιο. 


■ Ευάγγελος Κιτσώνης 


Ο Μάρτιος είναι οριακός μή¬ 
νας για τους ηγέτες της Ευ¬ 
ρωζώνης, καθώς υπάρχουν 
οι ολλανδικές εκλογές, ενώ 
τότε η Τερέζα Μέι σκοπεύει να ενεργο¬ 
ποιήσει το άρθρο 50 για την έξοδο της 
Βρετανίας από την ΕΕ. 

Μέχρι τότε βέβαια η ΕΕ μαζί με το 
ΔΝΤ είναι αναγκασμένη και αποφασι¬ 
σμένη να στραγγαλίσει την κυβέρνη¬ 
ση και να την πετάξει στο καλάθι των 
αχρήστων (όπως και της αξίζει) και να 
εξοντώσει τον ελληνικό λαό με μέτρα 
που θα μας στείλουν σε άγνωστα και 
σκοτεινά μονοπάτια. Μετά το ΒΓεχίΙ;, 
το ιταλικό δημοψήφισμα και τη νίκη 
του Τραμπ στις αμερικάνικες εκλογές, 
που σηματοδοτεί μια στροφή πολιτικής 
εναντίον των ισχυρών κρατών της ΕΕ, 
η επίθεση στην εργατική τάξη σε όλη 
την Ευρωζώνη (πόσο μάλλον στις πιο 
αδύναμες χώρες όπως η Ελλάδα) είναι 
μονόδρομος. Ο θάνατός σου η ζωή μου 
δηλαδή. 

Τα αδιέξοδα για την κυβέρνηση είναι 
πολλά και η 2η αξιολόγηση θα βάλει την 
οριστική ταφόπλακα στον Τσίπρα και 
την παρέα του. Η 2η αξιολόγηση περι¬ 
λαμβάνει δράσεις σε τρεις κατηγορίες: 
1) Δημοσιονομικά: Η κυβέρνηση οφεί¬ 
λει να καταθέσει το Μεσοπρόθεσμο 
Πρόγραμμα Δημοσιονομικής Στρατη¬ 
γικής (ΜΠΔΣ). Οι Ευρωπαίοι απαιτούν 
αυτά για τα οποία η κυβέρνηση έχει 
δεσμευτεί, δηλαδή πρωτογενή πλεονά¬ 
σματα ύψους 3,5% του ΑΕΠ και μετά το 
2018. Στο ΜΠΔΣ 2018-2021 θα πρέπει 
να αποτυπωθούν σύμφωνη μένα μέτρα 
(π.χ. σημαντικές μειώσεις στα ειδικά μι¬ 
σθολόγια των ένστολων, πανεπιστημια¬ 
κών, γιατρών κ.λπ.) και πρόσθετα μέτρα 
που θα δούμε παρακάτω, για να επιτευ¬ 
χθούν τα πολυετή υψηλά πλεονάσματα. 
2) Εργασιακά: Τα μέτρα αφορούν την 
άμεση μείωση του μισθολογικού κό¬ 
στους, τις σχέσεις εργασίας και το πε- 
τσόκομμα των συνδικαλιστικών δι¬ 
καιωμάτων και του συνδικαλισμού! Εν 
συντομία, καθώς έχουν παρουσιαστεί 
στα τελευταία φύλλα της Ε.Π.: 

- Νέα μείωση του κατώτατου μισθού 
- Κατάργηση του 13ου και Μου μι¬ 
σθού 

- Κατάργηση όλων των επιδομάτων 


- Ίδιο μισθό για όλο τον εργασιακό 
βίο 

- Μεγαλύτερη ελαστικοποίηση της 
εργασίας 

- Κατάργηση, αρχικά ίσως μόνο στην 
πράξη, των κλαδικών συλλογικών συμ¬ 
βάσεων 

- Πλήρη απελευθέρωση των ομαδι¬ 
κών απολύσεων 

- Μείωση της αποζημίωσης για απο¬ 
λύσεις εργαζόμενων 

- Περιορισμό ή και κατάργηση της 
προστασίας των μελών της διοίκησης 
σωματείων 

- Ακόμη μεγαλύτερη ενίσχυση του 
«Διευθυντικού Δικαιώματος», παράλ¬ 
ληλη μείωση των εργατικών δικαιωμά¬ 
των 

- Αλλαγή του τρόπου λήψης αποφά¬ 
σεων για την πραγματοποίηση απεργι¬ 
ών 

- Επαναφορά του ΙοεΕ οαΐ (αντα¬ 
περγίας), που είχε καταργηθεί με το 
Ν. 1264/82 

3) Ασφαλιστικό-φορολογικό: Η 

κυβέρνηση έχει δεσμευθεί σε στό¬ 
χο πρωτογενών πλεονασμάτων 3,5% 
του ΑΕΠ για πολλά χρόνια (10 περί¬ 
που), με το 3ο Μνημόνιο, με το Συ¬ 
μπληρωματικό Μνημόνιο (Ιούνιος 
2016), τη δήλωση του ΕιπΌ§Γοαρ και 
την Επιστολή Μετάνοιας του Ευκλεί¬ 
δη Τσακαλώτου (Δεκέμβριος 2016). 
Οι δανειστές υπενθυμίζουν στον 
κ. Τσίπρα τις υπογραφές που πρό¬ 
θυμα έβαλε (προδίδοντας τον ελ¬ 
ληνικό λαό για να παρατείνει τον 
πολιτικό του βίο) και απαιτούν να 
υλοποιήσει τις δεσμεύσεις του, μειώ¬ 
νοντας την προσωπική διαφορά στις 
συντάξεις και το αφορολόγητο όριο. 
Μετά τον επανυπολογισμό των συ¬ 
ντάξεων, η προσωπική διαφορά θα 
ανέρχεται σε 20-25% των συντάξεων, 
δηλαδή από 5,5 έως 7 δισ. ευρώ!! Στο 
αφορολόγητο όριο, ενώ ο Τσίπρας 
είχε δεσμευθεί ότι θα το αυξήσει στις 
12.000 ευρώ από 9.545, τελικά το μεί¬ 
ωσε σε 8.636 ευρώ! Τώρα συζητά επι¬ 
πλέον μείωση στις 7.000 ή ακόμη και 
στις 4.500 ευρώ. Ακόμη και εργαζόμε¬ 
νοι με μισθούς πείνας της τάξης των 
350-400 ευρώ καλούνται να πληρώ¬ 
νουν φόρο εισοδήματος, ενώ σύμφω¬ 
να με την έκθεση του προϋπολογισμού 
το όριο φτώχειας είναι 4.512 ευρώ. 
Στο τραπέζι έχουν μπει και άλλα θέμα¬ 
τα, όπως η αύξηση του μεσαίου συντε¬ 
λεστή ΦΠΑ από το 13% στο 15% και 
η κατάργηση κοινωνικών επιδομάτων, 
όπως το επίδομα πετρελαίου, το επίδο¬ 
μα διακοπών σε ανέργους κ.τ.λ. 

Ένα επιπλέον σημείο στη 2η αξιο¬ 
λόγηση είναι η Ανταγωνιστικότητα/ 
(Υπό) Ανάπτυξη: Η κυβέρνηση δε- 
σμεύθηκε να καταρτίσει ένα συνεκτι¬ 
κό αναπτυξιακό σχέδιο, δηλαδή την 
άμεση εφαρμογή της εργαλειοθήκης 
του ΟΟΣΑ, και να απλουστεύσει άμε¬ 
σα το νομοθετικό πλαίσιο των δημό- 

σιων συμβάσεων. Θέλουν να ανοίξει ο 
δρόμος για να ξεπουλήσουν ό,τι έχει 
απομείνει από τη δημόσια περιουσία 
καθώς και άμεσες ρυθμίσεις για τα 
«κόκκινα» δάνεια και το ιδιωτικό χρέος. 

Δεν μας τρομάζει ο καπιταλισμός 

Σύμφωνα με την έκθεση του προϋ¬ 
πολογισμού, η Ελλάδα μετά το 2018 θα 
χρειαστεί νέα δάνεια. Ένα νέο αίτημα 
το 2018 για δάνειο από τον Ευρωπαϊ¬ 
κό Μηχανισμό Στήριξης θα συνοδευ- 
θεί από ένα νέο πρόγραμμα, δηλαδή 
και άλλα μέτρα. Οι δυσκολίες έγκρι¬ 
σης ενός νέου προγράμματος από τους 
Ευρωπαίους, που θα βρίσκονται κάτω 
από σημαντικές πολιτικές πιέσεις και 
αδιέξοδα, θα τους αναγκάσει σε μέτρα 
ακόμα σκληρότερης επιθετικότητας 
απέναντι στους εργαζόμενους. Είναι 
σαφές ότι οι αλλεπάλληλες εκλογές σε 
Ολλανδία, Γερμανία, Γαλλία και Ιταλία 
εντός του 2017 και τα αποτελέσματά 
τους ενδέχεται να δημιουργήσουν ρήγ¬ 
ματα στην Ευρωζώνη. Τα προβλήματα 
που μπαίνουν για τη διεθνή αστική τάξη 
είναι αναμενόμενα: νέα καταβύθιση της 
παραγωγής, τραπεζική κρίση, αστάθεια 
του ευρώ, προβλήματα στις εξαγωγές, 
αύξηση δημόσιου και ιδιωτικού χρέους. 
Τα τελευταία εκλογικά αποτελέσματα 
μέσα και έξω από την ΕΕ δείχνουν τα 
αδιέξοδα, έχουν χτυπήσει το καμπανά¬ 
κι και πιθανότατα το 2017 θα έχουμε τα 
προεόρτια για τη διάλυση της Ευρωζώ¬ 
νης. Σώπα όπου να *ναι θα σημάνουν οι 
καμπάνες... 

Η κατάσταση για την ελληνική αστι¬ 
κή τάξη δεν είναι καθόλου καλή. Με την 
ολοκλήρωση της δεύτερης αξιολόγησης 
δεν τελειώνει το μονοπάτι εφαρμογής 
του τρίτου Μνημονίου για τους εξής 
λόγους: 1) Θα χρειαστεί άμεσα η πλή¬ 
ρης εφαρμογή των μέτρων της δεύτερης 
αξιολόγησης και των τυχόν εκκρεμοτή¬ 
των που θα μεταφερθούν στο επόμενο 
στάδιο. 2) Ακολουθεί αμέσως μετά η 
τρίτη αξιολόγηση, που μετά τις καθυ¬ 
στερήσεις των προηγούμενων θα πρέ- 

πει να τελειώσει σε ασφυκτικά σύντομο 
χρονικό διάστημα. 

Οι χρηματοδοτικές ανάγκες της 
χώρας το 2017 ανέρχονται σε 16,2 δισ. 
ευρώ. Το 2018 οι ανάγκες είναι μικρότε¬ 
ρες (περίπου 5,2 δισ.), όμως για να κα¬ 
λυφθούν πρέπει να επιτευχθούν διάφο¬ 
ροι στόχοι του προγράμματος, όπως τα 
έσοδα από ιδιωτικοποιήσεις για το 2017 
(2,044 δισ.) και η μείωση των οφειλών 
των ιδιωτών προς το Δημόσιο (σχεδόν 
απίθανο, καθώς η τάση είναι αυξητική). 
Χρήματα που είναι αδύνατον να βρε¬ 
θούν και ήδη κύκλοι της αστικής τάξης 
συζητούν την έξοδο από το ευρώ!! 

Δεν μας τρομάζουν τα νέα μέτρα 

Τα μέτρα που έχουν περάσει κατά τα 
μνημονιακά χρόνια είναι πλέον αμέτρη¬ 
τα. Η κατάσταση έχει γίνει τέτοια που 
η νεολαία, οι εργαζόμενοι και τα φτωχά 
λαϊκά στρώματα ακούν για μέτρα και 
νόμους και σχεδόν αδιαφορούν, καθώς 
η ψήφισή τους έχει καταντήσει γραφική 
με τη συχνότητα που γίνεται. 

Δεν είναι όμως καθόλου γραφική η 
κατάσταση στην ελληνική κοινωνία. 
Η νεανική ανεργία έχει διπλασιαστεί 
σε σχέση με το 2008 αγγίζοντας το 
49,8%. Το 35,7% του συνολικού πλη¬ 
θυσμού βρίσκεται σε κίνδυνο φτώχειας 
και κοινωνικού αποκλεισμού, ενώ το 
αντίστοιχο ποσοστό για τα παιδιά είναι 
37,8% και για τα άτομα άνω των 65 εί¬ 
ναι 22,8%. Το 25,7% των παιδιών στην 
Ελλάδα βιώνουν σοβαρή υλική αποστέ- 
ρηση. Οι προβλέψεις για το χρέος είναι: 
το θετικό σενάριο να μειωθεί στο 62,6% 
του ΑΕΠ το 2060 και το αρνητικό να 
εκτοξευτεί στο 258,3%, σύμφωνα με την 
έκθεση του προϋπολογισμού. Δηλα¬ 
δή μέχρι το 2060 θα έχουμε μνημόνια, 
όξυνση της φτώχειας και της ανεργίας 
και πολλοί από μας θα πεθαίνουμε από 
ακραία φτώχεια.. 

Εμείς, οι εργαζόμενοι και νέοι, δεν 
πρέπει σε καμιά περίπτωση να δεχτού¬ 
με τις συνθήκες που μας επιβάλλουν. 
Πρέπει να βάλουμε τέλος στα σχέδια 
κυβέρνησης-δανειστών για τα νέα μέ¬ 
τρα. Να πάρουμε την υπόθεση στα χέ¬ 
ρια μας. Να οργανωθούμε σε σωματεία 
με συνελεύσεις και επιτροπές αγώνα, να 
οργανωθούμε σε κάθε χώρο δουλειάς 
και σε γειτονιές, να σταματήσουμε συ¬ 
ντονισμένα και με ενότητα τη νέα επί¬ 
θεση, να αντιμετωπίσουμε το Κράτος 
«Έκτακτης Ανάγκης» του Τσίπρα, του 
νέου αυτού Καλιγούλα, και της παρέας 
του. Να προετοιμάσουμε Γενική Πολιτι¬ 
κή Απεργία Διάρκειας και την Εξέγερ¬ 
ση που χρειάζεται για να βγούμε από 
τη σάπια και νεκρή ΕΕ και το ευρώ. Να 
αγωνιστούμε για μια Κυβέρνηση των 
Εργαζομένων, μοναδική εγγυήτρια δύ¬ 
ναμη για μια κοινωνία διαφορετική, που 
θα παράγει για τις ανάγκες των πολλών 
και όχι της ντόπιας και ξένης ελίτ. 



Α νήμερα πρωτοχρονιάς, ένας 44χρονος άντρας 
που δηλώνει πρώην στέλεχος της φαρμακευτι¬ 
κής εταιρίας ΝοναΠίδ απειλεί ότι θα πέσει από 
τον 13ο όροφο του ξενοδοχείου Ηίΐΐοη. «Δε θα 
γίνω εγώ το εξιλαστήριο θύμα», φέρεται να είπε. 

Λίγους μήνες πριν, στα μέσα Αυγούστου του 2016, κατα¬ 
τέθηκε στην επιτροπή κεφαλαιαγοράς και στα δικαστήρια 
των ΗΠΑ αναφορά από δικηγορικό γραφείο στην Ουάσι- 
γκτον, με τις έγγραφες καταγγελίες δύο πρώην υπαλλήλων 
της Νον&Γίίδ στην Ελλάδα, που αφορούσαν κύκλωμα χρη- 
ματισμού γιατρών, υψηλόβαθμων διοικητικών στελεχών 
και πολιτικών από την εταιρία. Ο φαρμακευτικός κολοσσός 
φαίνεται πως είχε στήσει έναν μηχανισμό, που συνέβαλλε 
στη διαμόρφωση τιμών και την προώθηση των φαρμάκων 
της. 

Στις αρχές Δεκεμβρίου, το «σκάνδαλο Νον&Γίίδ» έρχε¬ 
ται στο φως της δημοσιότητας σε διάφορα ΜΜΕ και μόνο 
μετά από τη φασαρία που προκλήθηκε, ο υπ. Δικαιοσύνης, 
Κοντονής, στέλνει τα δημοσιεύματα στους αρμόδιους ει¬ 
σαγγελείς. Ακολούθως, ο εισαγγελέας οικονομικού εγκλή¬ 
ματος και η εισαγγελέας διαφθοράς αρχίζουν έρευνα για 
φοροδιαφυγή, ξέπλυμα μαύρου χρήματος, χρηματισμό και 
δωροδοκία. Από εκεί και πέρα, θα ακολουθήσουν άνοιγμα 
τραπεζικών λογαριασμών, έφοδοι σε σπίτια, γραφεία και 
εταιρείες που σχετίζονται με τη ΝοναΠίδ. Διάφορα ονόμα¬ 
τα φέρονται να εμπλέκονται και να απασχολούν τη μέχρι 
τώρα έρευνα, όπως για παράδειγμα ο πρώην πρόεδρος του 
ΕΟΦ και πρώην βουλευτής του ΠΑΣΟΚ, Δημήτρης Λι- 
ντζέρης, ονόματα πρώην υπουργών κ.α. Δεκάδες μάρτυρες 
έχουν καταθέσει μέχρι στιγμής. 

ΝοναιΤίδ: 

η φαρμακευτική πολυεθνική με τα 17,6 δις κέρδη 

Η Νον&Γίίδ είναι μία από τις μεγαλύτερες επιχειρήσεις 
παγκοσμίως, με 118.000 εργαζόμενους και διάθεση προϊό¬ 
ντων σε 180 χώρες. Κατατάσσεται στις πρώτες θέσεις του 
φαρμακευτικού κλάδου παγκοσμίως, ο οποίος κάνει τζίρο 
1,2 τρις δολάρια περίπου το χρόνο. Το 2015 οι πωλήσεις 
της ανήλθαν στα 49,4 δισ. δολάρια και βρέθηκε 13η στην 
παγκόσμια κατάταξη μεταξύ των μεγαλύτερων εταιριών, με 
κέρδη 17,6 δις! Η Νον&Γίίδ στην Ελλάδα είχε τον υψηλό¬ 
τερο τζίρο και κέρδη, ανάμεσα σε όλες τις φαρμακευτικές, 
το 2015: τζίρος 341,7 εκατομμύρια ευρώ και κέρδη 18 εκατ. 
ευρώ, σε μια αγορά περίπου 5,5-6 δις ευρώ. 

Θα αρκούσε η παράθεση και μόνο των παραπάνω στοι¬ 
χείων, για να αποδείξει ότι το μεγαλύτερο σκάνδαλο βρί¬ 
σκεται ακριβώς εδώ: οι επιχειρήσεις αντλούν δισεκατομ¬ 
μύρια, με αποτέλεσμα οι οκτώ πλουσιότεροι άνθρωποι του 
κόσμου να κατέχουν σήμερα συνολικό πλούτο 426 δισ. 
δολαρίων, δηλαδή όσο το φτωχότερο 50% του παγκόσμιου 
πληθυσμού. Είναι προφανές ότι αυτοί οι άνθρωποι και, πιο 
συγκεκριμένα, στην προκειμένη περίπτωση οι φαρμακευτι¬ 
κές εταιρίες, έχουν προσθέσει στα λειτουργικά τους έξοδα 
δύο κονδύλια: Το πρώτο για πρόστιμα και καταδίκες από 
τις διάφορες αρχές, και το δεύτερο για τον επηρεασμό της 
κοινής γνώμης και των διαφόρων υπευθύνων και ειδικών, 
γιατρών, κυβερνητικών αξιωματούχων. 


Είναι άλλωστε πολλά τα παραδείγματα στα οποία 
έχουν εμπλακεί οι φαρμακευτικές τα προηγούμενα χρό¬ 
νια, με αποτέλεσμα να μην είναι λίγες οι περιπτώσεις που 
πληρώνουν πρόστιμα. Αναφέρουμε απλώς ενδεικτικά: Το 
2016, οι αρχές της Νοτίου Κορέας αποκάλυψαν παράνομες 
αμοιβές από τη ΝοναιΈδ σε ένα κύκλωμα που περιλάμβανε 
ιατρούς και συντάκτες ιατρικών περιοδικών. Στην Ιαπωνία, 
η Νον&Γίίδ δεν ανέφερε εγκαίρως 3.264 προβλήματα υγεί¬ 
ας, που πιθανόν οφείλονταν σε παρενέργειες 26 φαρμάκων 
της. Καταδίκη της εταιρίας το 2010 στις ΗΠΑ για προώθη¬ 
ση φαρμάκων της εταιρίας από γιατρούς, με πρόστιμο 422,5 
εκατομμύρια δολάρια. 

Καπιταλισμός και διαφθορά 

«Αυτά που έχουμε δει μέχρι τώρα από τα έγγραφα, δεν 
είναι τόσο ένα κατηγορητήριο εις βάρος του παγκόσμιου 
καπιταλισμού, όσο ένα κατηγορητήριο εις βάρος των χω¬ 
ρών που έχουν αδύναμους θεσμούς και πολλή διαφθορά», 
ισχυρίστηκε Με§αη ΜοΑιχΙΙε, αμερικανίδα δημοσιογράφος 
νεοφιλελεύθερης κοπής, για τα «έγγραφα Παναμά». «Με 
τη διαπλοκή δεν τελειώσαμε, τώρα αρχίζουμε, η συνέχεια 
είναι στα χέρια της ελληνικής δικαιοσύνης», δήλωσε πρό¬ 
σφατα ο Τσίπρας στην Βουλή. Τα μνημονιακά παπαγαλάκια 
του συστήματος και οι σύγχρονοι επιχειρηματίες-μαυρα- 
γορίτες προσπαθούν να μας πείσουν ότι για όλα φταίει το 
«γραφειοκρατικό και σπάταλο δημόσιο», οι «διεφθαρμένοι 
υπάλληλοι», οι «συνδικαλιστές», οι «γιατροί που χρηματί¬ 
ζονται» κ.λπ. Ωστόσο, είναι οι ίδιοι που είναι βυθισμένοι μέ¬ 
χρι το κόκκαλο σε σκάνδαλα, σε δανεικά και αγύριστα από 
το ίδιο το δημόσιο, που σώζουν τις τράπεζες με τα λεφτά 
των εργαζομένων. Παρουσιάζονται συνεχώς ως «αδιάφθο¬ 
ροι» και ότι κυνηγάνε τη «διαφθορά». Μιλάνε για σκάν¬ 
δαλα την ίδια ώρα που έχουν υπογράψει διαρκή μνημόνια, 
που καταργούν σκανδαλωδώς κάθε έννοια εργασιακών δι¬ 
καιωμάτων, μισθών και συντάξεων, που ξεπουλούν την δη¬ 
μόσια περιουσία και τις επιχειρήσεις, που πετσοκόβουν τις 
δημόσιες δαπάνες για παιδεία και υγεία, που οι καταθέσεις 
τους πλησιάζουν το συνολικό χρέος του ελληνικού καπι¬ 
ταλισμού. Στην υγεία, ενδεικτικά, η δημόσια φαρμακευτική 
δαπάνη από 5,1 δις ευρώ, το 2009, έχει φτάσει στα 1,945 δις, 
το 2016, (συνολική μείωση 62%) και θα παραμείνει κλει¬ 
δωμένη εκεί από την τρόικα και την κυβέρνηση. Την ίδια 
στιγμή, συνολικά στο ΕΣΥ υπολογίζεται πως υπάρχουν 25 
χιλ. κενές οργανικές θέσεις νοσηλευτικού και παραϊατρικού 
προσωπικού και 6 χιλ. οργανικές θέσεις γιατρών. 

Ο παρασιτισμός και ο ανορθολογισμός του κεφαλαίου, 
με την διόγκωση του χρηματοπιστωτικού τομέα και των πιο 
αρπακτικών μερίδων της αστικής τάξης, δεν μπορεί να χα¬ 
λιναγωγηθεί και να περιοριστεί από κανένα δικαστήριο και 
από καμία αστική κυβέρνηση μνημονιακή, νεομνημονιακή 
ή «αριστερή». Το αστικό κράτος και το καπιταλιστικό σύ¬ 
στημα υποστηρίζει ολοένα και πιο ανοιχτά «το απόλυτο δι¬ 
καίωμα του «επενδυτή», του τραπεζίτη, του χρηματιστικού 
κεφαλαίου, του κερδοσκόπου». Η Νον&Γίίδ δεν αποτελεί 
την εξαίρεση. 

■ Χρήστος Ζάκας 

10 Εργατική Πάλη 


ΠΟΛΙΤΙΚΗ 


Φεβρουάριος 2017 


Αποσυντίθεται η λαϊκή Ενότητα 


Η αποχώρηση της Κομμουνιστι¬ 
κής Οργάνωσης «ΑΝΑΣΥ¬ 
ΝΤΑΞΗ» (Κ.Ο. Ανασύνταξη) 
από τη Λαϊκή Ενότητα (ΛΑΕ) 
τον Ιανουάριο του 2017 είναι ένας ακόμη κρί¬ 
κος, πιθανότατα όχι ο τελευταίος, στην αλυ¬ 
σίδα της οργανωτικής και πολιτικής κρίσης 
με την οποία βρίσκεται αντιμέτωπο το κόμμα 
του Παναγιώτη Λαφαζάνη. Η τελευταία αυτή 
εξέλιξη αποτελεί παράλληλα ένα ακόμη επει¬ 
σόδιο στην κρίση της Αριστερός και Άκρας 
Αριστερός στην Ελλάδα, οι χώροι των οποίων 
βρίσκονται σε καθεστώς αναμόρφωσης και 
διεργασιών. Το κύριο ζητούμενο είναι εάν το 
τελικό αποτέλεσμα των σχετικών εξελίξεων 
θα ευνοήσει την ανασυγκρότηση και ανασύν¬ 
θεση του εργατικού κινήματος στην Ελλάδα 
και τη δημιουργία επαναστατικού κόμματος 
της εργατικής τάξης, ή εάν θα καταλήξει σε 
περαιτέρω οπισθοχωρήσεις και αποδυνάμω- 
ση, όπως δυστυχώς έχει συμβεί σε μια σειρά 
από χώρες, ιδιαίτερα της Ευρωπαϊκής Ένω¬ 
σης. 

Σειρά αποχωρήσεων από τη ΛΑΕ 

Της αποχώρησης της Κ.Ο. Ανασύνταξη 
είχαν προηγηθεί οι αποχωρήσεις της Κομμου¬ 
νιστικής Τάσης (Ιούλιος 2016), της κίνησης 
«Δεν Πληρώνω» (Σεπτέμβριος 2016) και της 
Αριστερής Ριζοσπαστικής Κίνησης (Οκτώ¬ 
βριος 2016), ενώ έχουν σημειωθεί και μεμο¬ 
νωμένες αποχωρήσεις μελών και στελεχών. 
Αν και οι παραπάνω οργανώσεις/κινήσεις δεν 
έχουν προφανώς το ίδιο ειδικό βάρος, σω- 
ρευτικά οι αποχωρήσεις αποστερούν τη ΛΑΕ 
από το όποιο κύρος της αλλά κυρίως από τη 
δυνατότητα διεκδίκησης δαφνών του ενω¬ 
τικού-μετωπικού είδους. Στη ΛΑΕ ωστόσο 
παραμένουν για την ώρα δύο από τους βασι¬ 
κούς συμμάχους του Π. Λαφαζάνη, οι πρώην 
οργανώσεις της ΑΝΤΑΡΣΥΑ, η Αριστερή 


Ανασύνθεση (ΑΡΑΝ) και η Αριστερή Αντικα- 
πιταλιστική Συσπείρωση (ΑΡΑΣ). 

Η διαλυτική κρίση στην οποία έχει περι- 
έλθει η ΛΑΕ δεν είναι ασύνδετη με τα άσχημα 
ποσοστά στην πρόθεση ψήφου που λαμβάνει 
το κόμμα σε διάφορες δημοσκοπήσεις - τη 
στιγμή μάλιστα που το ενδεχόμενο πρόωρων 
εκλογών φαίνεται να πλησιάζει, με αφορμή 
την αδυναμία συμφωνίας για τη δεύτερη αξι¬ 
ολόγηση και το τέταρτο Μνημόνιο που θα έρ¬ 
θει, όπως και αν ονομαστεί. Στη συντριπτική 
πλειοψηφία των πιο πρόσφατων δημοσκοπή¬ 
σεων το κόμμα του Π. Λαφαζάνη βρίσκεται 
πολύ μακριά από το όριο εισόδου στη Βουλή 
(3%), λαμβάνοντας συνήθως ποσοστά της 
τάξης του 1,5%. Οι άσχημες δημοσκοπικές 
επιδόσεις βρίσκονται επιπλέον σε χτυπητή 
αντίθεση με την ισχυροποίηση του αντι-ΕΕ 
και αντι-ευρώ ρεύματος στη χώρα μας, ιδι¬ 
αίτερα με την αύξηση του ποσοστού των 
πολιτών που βλέπουν θετικά την επιστροφή 
στο εθνικό νόμισμα - θέση η οποία είχε απο- 
τελέσει ακρογωνιαίο λίθο (τουλάχιστον στην 
αρχή) του προγράμματος της ΛΑΕ. 

Αξίζει επιπλέον να σημειωθεί ότι όλοι οι 
αποχωρήσαντες, παρά τις σημαντικές διαφο¬ 
ρές μεταξύ τους, έχουν καταφερθεί ενάντια 
στο εσωτερικό καθεστώς της ΛΑΕ και στον 
τρόπο λειτουργίας της: Η Κομμουνιστική 
Τάση είχε κατηγορήσει την ηγεσία της ΛΑΕ, 
μεταξύ άλλων, για έλλειμα δημοκρατίας, το 
«Δεν Πληρώνω» σημείωνε ότι η ΛΑΕ είναι 
ένα «κλειστό και ελεγχόμενο μέτωπο αριστε¬ 
ρών οργανώσεων», η Αριστερή Ριζοσπαστική 
Κίνηση έκανε λόγο για «μόρφωμα που μέσα 
από μια διαμορφωμένη πλειοψηφία αγωνιά 
να εξασφαλίσει τον εσωτερικό του έλεγχο», 
ενώ σύμφωνα με την Κ.Ο. Ανασύνταξη η ΛΑΕ 
είναι ένα «πολυτασικό ρεφορμιστικό κόμμα», 
που λειτουργεί με καταστατικό το οποίο δεν 
έχει εγκριθεί ποτέ από το ίδιο του το συνέδριο. 
Αναρωτιέται κανείς αν το σταλινικό υπόβα¬ 


θρο και ο παλιομοδίτικος λα- 
ϊκομετωπικός ορίζοντας της 
ηγετικής ομάδας της ΛΑΕ δεν 
προδιέγραφαν σε μεγάλο βαθ¬ 
μό τέτοιες καταστάσεις... 

Τα αδιέξοδα του 
νεο-ρεφορμισμού 
και η πάλη για 
ένα μαρξιστικό 
επαναστατικό 
πρόγραμμα και κόμμα 

Σε προηγούμενα φύλλα της «Ε.Π.» είχε 
ασκηθεί κριτική στο πρόγραμμα και τις οργα¬ 
νωτικές αδυναμίες της ΛΑΕ, και είχε προβλε- 
φθεί το σημερινό αδιέξοδο και η κρίση στην 
οποία έχει περιέλθει (ΣΥΡΙΖΑϊκή προέλευση 
στελεχών, άρνηση πολιτικής αυτοκριτικής, 
υιοθέτηση του αποτυχημένου προγράμματος 
φιλολαϊκής διαχείρισης της κρίσης του ΣΥ- 
ΡΙΖΑ, άρνηση επικαιρότητας σοσιαλισμού, 
απουσία σχεδίου αγώνων, επαμφοτερίζουσες 
θέσεις για ΕΕ/ευρώ κ.α.). 

Στις διάφορες δηλώσεις αποχώρησης από 
τη ΛΑΕ, ιδιαίτερα σε αυτή της Κ.Ο. Ανασύ¬ 
νταξη, πραγματοποιείται εν μέρει και σωστή 
κριτική στις αιτίες της αποτυχίας του συγκε¬ 
κριμένου νεο-ρεφορμιστικού εγχειρήματος. 
Θα πρέπει ωστόσο να σημειωθεί ότι και για 
τους αποχωρήσαντες, και φυσικά και για την 
ίδια την Κ.Ο. Ανασύνταξη, η εξέλιξη του εγ¬ 
χειρήματος ΛΑΕ (όπως προηγουμένως και 
του ΣΥΡΙΖΑ) θα πρέπει επίσης να αποτελέσει 
αφετηρία πολιτικής αυτοκριτικής και συντρο¬ 
φικής συζήτησης, με στόχο την προσέγγιση 
του σύγχρονου επαναστατικού προγράμμα¬ 
τος, του κατάλληλου τρόπου οικοδόμησης 
του επαναστατικού κόμματος και της οικο¬ 
δόμησης των συμμαχιών του. Αυτό θα είναι 
και ο μόνος τρόπος για να αντιμετωπιστεί η 
κρίση στην οποία βρίσκεται και ο χώρος της 
Άκρας Αριστερός, ο οποίος έχει δει πολλές 
οργανώσεις του να διαλύονται ή να αποδυ¬ 
ναμώνονται, έχοντας προηγουμένως ακολου¬ 


θήσει είτε τον ΣΥΡΙΖΑ, είτε τη ΛΑΕ είτε και 
τους δύο - άλλοτε βλέποντας σ’ αυτούς τους 
σχηματισμούς κάποιο «ενιαίο μέτωπο», άλ¬ 
λοτε κάποιο «πλατύ κόμμα», άλλοτε απλώς 
αποβλέποντας στην «αριστερή» κυβέρνηση 
και επί της ουσίας στον παλιό κοινοβουλευ¬ 
τικό «τρίτο δρόμο». Δυστυχώς τα σημερινά 
προβλήματα του εργατικού κινήματος και της 
οικοδόμησης του επαναστατικού κόμματος 
δεν μπορούν να λυθούν με αυτού του είδους 
την τακτική. 

Η κατανόηση/κατάκτηση και εφαρμογή 
της θεωρίας του επαναστατικού μαρξισμού, 
η υιοθέτηση του σύγρονου μεταβατικού προ¬ 
γράμματος, η πάλη για την εφαρμογή του 
στην καθημερινή πάλη των εργαζομένων και 
η επιλογή των συμμαχιών με βάση το κριτήριο 
της ανασυγκρότησης/ανασύνθεσης του ερ¬ 
γατικού κινήματος θα πρέπει να αποτελέσουν 
προτεραιότητες κάθε αγωνιστή και οργά¬ 
νωσης τη δύσκολη περίοδο που διανύουν οι 
έλληνες εργαζόμενοι. Όχι μόνο στην Ελλαδα 
αλλά και στην υπόλοιπη Ευρώπη και σε άλλες 
χώρες παραμένει δυστυχώς μια ισχυρή τάση 
δημιουργίας «πλατιών αριστερών κομμάτων» 
(όπως και αν ονομάζονται) η οποία θα πρέπει 
να καταπολεμηθεί γιατί, όπως αποδεικνύεται, 
όχι μόνο δεν συμβάλλει στην οικοδόμηση 
επαναστατικών μαρξιστικών κομμάτων αλλά 
την εμποδίζει, ενώ παράλληλα αποδυναμώνει 
το εργατικό κίνημα, διαλύοντας ή αποδυνα¬ 
μώνοντας οργανώσεις και απογοητεύοντας 
αγωνιστές. 



4ο Συνέδριο νΚΑ 


Π ραγματοποιήθηκε στα μέσα 
του Γενάρη το 4ο Συνέδριο 
της νεολαίας Κομμουνιστική 
Απελευθέρωση (νΚΑ), της 
νεολαιίστικης οργάνωσης του ΝΑΡ. Τα 6 χρό¬ 
νια που μεσολάβησαν από το 3ο της Συνέδριο, 
τον Φλεβάρη του 2010, αποτελούν ένα αρκε¬ 
τά μεγάλο χρονικό διάστημα, το οποίο σε 
κλίμακα «πολιτικού χρόνου» είναι τεράστιο, 
αν αναλογιστεί κανείς τις κοινωνικές, οικονο¬ 
μικές και πολιτικές εξελίξεις, ειδικά στη χώρα 
μας. 

Το πρώτο σημείο, που έχει μια καθορι¬ 
στική σημασία για την ίδια την πολιτική της 
οργάνωσης, και το οποίο παραβλέπουν, περι¬ 
έργως, οι Θέσεις του Συνεδρίου, είναι η ηχηρή 
αποτυχία του βασικότερου πολιτικού σχεδίου 
του ΝΑΡ και της νΚΑ για πάνω από μια δε¬ 
καετία: της ΑΝΤΑΡΣΥΑ. Η ΑΝΤΑΡΣΥΑ όχι 
μόνο δεν κατάφερε μέσα στην πενταετία του 
παρατεταμένου κοινωνικού πολέμου και της 
ραγδαίας αριστερόστροφης μετατόπισης των 
μαζών να ενισχυθεί αλλά αντίθετα, σήμερα, 
8 χρόνια μετά τη συγκρότησή της μετράει 
μόνο πληγές. Αντί να κερδίσει, σύμφωνα με 
το σχέδιό της, τις μάζες που «ξέφευγαν από 
το ρεφορμισμό» (ΛΑΕ, Σχέδιο Β’ ΜΑΡΣ 
κ.λπ.), υπέστη μια πολιτική αφαίμαξη από 
αυτόν το χώρο, βλέποντας σχεδόν τη μισή 
της οργανωτική δύναμη να στρέφεται προς 
τα κει, με αποκορύφωμα τις μαζικές αποχω¬ 
ρήσεις αγωνιστών και οργανώσεων εν’ όψει 
των εκλογών του Σεπτέμβρη του 2015. Η 
νΚΑ, κατηγορεί μέσα από τις Θέσεις αυτούς 
που εγκατέλειψαν το εγχείρημα για «ριζικά 
λαθεμένες αντιλήψεις , (...) αντικατάσταση 
της επαναστατικής τομής από μια διαδικασία 
ριζοσπαστικών μεταρρυθμίσεων (δηλαδή μιας 


ρεφορμιστικής πολιτικής), (...), σβήσιμο της 
διάκρισης ανάμεσα στη ρεφορμιστική και την 
επαναστατική αριστερά». 

Αναμφίβολα, όσα γράφονται για τις οργα¬ 
νώσεις, οι οποίες έσπευσαν να ενταχθούν στη 
ΛΑΕ είναι σωστά, και η ΟΚΔΕ είχε επισημάνει 
την διολίσθησή τους προς ρεφορμιστικές πο¬ 
λιτικές πολύ νωρίτερα. Ωστόσο, αυτό που «ξε¬ 
χνάν» οι συναγωνιστές της νΚΑ είναι οι δικές 
τους μεγάλες ευθύνες. Γιατί όλα τα σταδιακά 
βήματα προς αυτήν την κατεύθυνση, που το 
καθένα σηματοδοτούσε σημαντικές «εκπτώ¬ 
σεις» στο πρόγραμμα της ΑΝΤΑΡΣΥΑ, γίνο¬ 
νταν μετά από τη δική τους έγκριση ή και την 
ενεργή στήριξη (συνεργασία με Σχέδιο Β’ και 
ΜΑΡΣ, παρ’ ολίγον κοινή εκλογική κάθοδος 
με ΛΑΕ, αν λυνόταν το ζήτημα της ονομασίας 
του ψηφοδελτίου κ.α.). Και αν κανείς ισχυρι¬ 
ζόταν ότι πλέον η ΑΝΤΑΡΣΥΑ μετά τις απο¬ 
χωρήσεις είναι πιο «αντικαπιταλιστική», άρα 
και εν δυνάμει πιο αποτελεσματική, έρχεται 
σαν διάψευση το κείμενο της μειοψηφίας που 
κατέβηκε στο Συνέδριο και στηρίχτηκε από 
κάποια επιφανή στελέχη του ΝΑΡ στον προ¬ 
συνεδριακό διάλογο. Το κείμενο αυτό ασκεί 
μια κριτική σε ολόκληρη την τακτική του 
ΝΑΡ την τελευταία εξαετία, με σαφώς ακόμη 
πιο «λαϊκομετωπική» σκοπιά. 

Το δεύτερο σημείο είναι η οπτική με την 
οποία κρίνουν το ΚΚΕ. Σε αυτό δεν βλέπουν 
ένα βαθιά ρεφορμιστικό κόμμα, το οποίο σε 
όλη την πρόσφατη ιστορία του έδωσε σημα¬ 
ντικό χέρι βοήθειας στη σταθεροποίηση του 
αστικού καθεστώτος, όποτε το τελευταίο το 
χρειάστηκε, αλλά τη δύναμη «του μαχητι¬ 


κού(;) ρεφορμισμού», φτάνοντας να εξυμνούν 
την πολιτική της ΚΝΕ και του ΚΚΕ, ακόμα και 
σε κλάδους και σωματεία, που είναι ευρέως 
γνωστή η βρώμικη πολιτική που ασκούν και 
μάλιστα σε οξεία αντιπαράθεση με τις αντικα- 
πιταλιστικές επαναστατικές δυνάμεις, όπως 
π.χ. στον κλάδο των τηλεπικοινωνιών! 

Το συνέδριο της νΚΑ επιβεβαίωσε την 
παραμονή του εαυτού της και του ΝΑΡ στη 
βασική γραμμή που είχε χαράξει μέχρι τώρα, 
δηλαδή αυτή του «Αντικαπιταλιστικού Ερ¬ 
γατικού Μετώπου» και του «Μετώπου ρήξης 
και ανατροπής». Με μια πρώτη εκτίμηση, εί¬ 
ναι θετικό ότι η οργάνωση αυτή παραμένει σε 
προγραμματικό επίπεδο στο χώρο του «αντι- 
καπιταλισμού», παρά την παραδοσιακά γενι- 
κόλογη και θολή διατύπωση των διακηρύξεών 
της. Εγείρονται όμως ορισμένα ερωτήματα. 
Κατ’ αρχήν η διατήρηση-επιβεβαίωση της μέ¬ 
χρι τώρα πολιτικής του σημαίνει την διατήρη¬ 
ση των γνωστών πρακτικών του στο εργατικό 
κίνημα, δηλαδή τις «ανεξάρτητες, ταξικές» 
συγκεντρώσεις που διασπούν τους εργαζό¬ 
μενους. Δεύτερον, δεν φαίνεται να υπάρχει 
κάποιο βήμα προς τα εμπρός, όσον αφορά το 
πρόγραμμα της νΚΑ, και κυρίως σε σχέση με 
το βασικό σύνθημα της Επαναστατικής Εργα¬ 
τικής Κυβέρνησης, το οποίο μετουσιώνει ένα 
σύνολο μεταβατικών αιτημάτων σε ένα πραγ¬ 
ματικό μεταβατικό πρόγραμμα, δηλαδή ένα 
εργαλείο για την επαναστατική ανατροπή, και 
που ταυτόχρονα ξεκαθαρίζει ότι μεταβατικό 
πρόγραμμα είναι οι πολιτικές που βοηθούν 
την ανάπτυξη του εργατικού κινήματος μέχρι 
την ανατροπή του καπιταλισμού και όχι ένα 


πρόγραμμα μεταρρύθμισης της αστικής εξου¬ 
σίας. Τρίτον, ο αντικαπιταλιστικός λόγος και η 
φραστική άρνηση των χαλαρών «αριστερών- 
αντιμνημονιακών» μετώπων δεν αποτελούν 
από μόνα τους εχέγγυο για την αποφυγή των 
«λαϊκών μετώπων», είτε ονομάζονται «αριστε¬ 
ρά» είτε «αντιμνημονιακά» είτε «αντιευρωπα- 
ϊκά». Χρειάζεται και ένα σχέδιο αγώνων και η 
πρακτική εφαρμογή του. 

Σε κάθε περίπτωση, η περίοδος που έχου¬ 
με μπροστά μας είναι ιδιαίτερα κρίσιμη, τόσο 
για το εργατικό κίνημα, όσο και για τις ορ¬ 
γανώσεις της αριστερός. Δεν είναι μόνο το 
τίμημα από την μετάλλαξη του ΣΥΡΙΖΑ και 
τη δυσφήμιση στις αριστερές ιδέες. Μεγάλη 
ευθύνη για τη σημερινή κατάσταση φέρνει 
και η πλειοψηφία της άκρας αριστερός, που 
επί χρόνια ασκεί μια πολιτική που πλησιά¬ 
ζει όλο και περισσότερο τα Λαϊκά Μέτωπα, 
παρά το Ενιαίο Μέτωπο και μια ανεξάρτητη 
επαναστατική πολιτική. Που επιδόθηκε εξαι¬ 
ρετικά δυσανάλογα στο μικρό μεγαλισμό και 
το κυνήγι μιας θέσης στο «κεντρικό πολιτικό 
σκηνικό» (κοινοβούλιο) και στις ατέρμονες 
συζητήσεις μεταξύ αριστερών οργανώσεων, 
παρά στην ανασυγκρότηση και ανασύνθε¬ 
ση του εργατικού κινήματος, ενώ υπήρχαν 
και υπάρχουν αξιοσημείωτες οργανωτικές 
δυνάμεις. Το πόσο γρήγορα η κατάσταση θα 
αντιστραφεί και πάλι υπέρ του εργατικού κι¬ 
νήματος εξαρτάται από πολλούς παράγοντες, 
ένας από τους οποίους είναι και η αυτοκριτική 
και η αλλαγή πορείας των οργανώσεων, που 
έχουν ακόμη αναφορά στην επανάσταση. Το 
4ο Συνέδριο της νΚΑ δεν αφήνει μεγάλες ελ¬ 
πίδες γι’ αυτό. Ελπίζουμε ειλικρινά η εκτίμησή 
μας αυτή να διαψευστεί στους αγώνες και στις 
μάχες του επόμενου διαστήματος. 

Παγκόσμιο Οικονομικό Φόρουμ στην σκιά της κρίσης 


Σ τις 17-20 Ιανουάριου, πραγματο¬ 
ποιήθηκε στο Νταβάς της Ελβε¬ 
τίας το 47ο Παγκόσμιο Οικονο¬ 
μικό Φόρουμ, με κεντρικό θέμα: 
«Μια υπεύθυνη ηγεσία που δίνει απαντήσεις», 
με συμμετοχή τριών χιλιάδων εκπροσώπων 
αστικών κυβερνήσεων, μεγάλων καπιταλιστι¬ 
κών επιχειρήσεων και ομίλων. 

Στο φετινό Φόρουμ το κύριο θέμα ήταν η 
αύξηση της οικονομικής και κοινωνικής ανι¬ 
σότητας, ενώ ταυτόχρονα αποτυπώθηκαν οι 
έντονοι προβληματισμοί του αστικού κόσμου 
για την συνέχιση-εμβάθυνση της καπιταλι¬ 
στικής κρίσης οικονομικά και πολιτικά, την 
λαϊκή αποδοκιμασία των νεοφιλελεύθερων 
πολιτικών που οδηγούν στην ενίσχυση του 
«εθνικισμού» και στην αμφισβήτηση της πα¬ 
γκοσμιοποίησης (βλ. Εκλογή Τράμπ, ΒΓεχίΐ 
κ.α.), τις μελλοντικές συμμαχίες και συγκρού¬ 
σεις μεταξύ των ιμπεριαλιστών ειδικά μετά 
την εκλογή Τράμπ, τον νέο παγκόσμιο χάρτη 
δυνάμεων που δημιουργεί η δυναμική εισβολή 
της Κίνας και των αναπτυσσόμενων χωρών 
(κυρίως της Ασίας), τη διαχείριση των απογο¬ 
ητευμένων εργατικών και λαϊκών μαζών που 
έλκονται από ακροδεξιές ή ακροαριστερές 
απόψεις λόγω της φτωχοποίησης και της ρα¬ 
γδαίας αύξησης της κοινωνικής ανισότητας. 

Αντιθέσεις και αδιέξοδα 

Είναι φανερό εδώ και χρόνια πως το πα¬ 
γκόσμιο ιμπεριαλιστικό σύστημα αναδιατάσ- 
σεται με την ραγδαία ανάπτυξη των ΒΚΙΘ5 
(Βραζιλία, Ρωσία, Ινδία, Κίνα, Ν. Αφρική), την 
υποχώρηση των κλασικών ιμπεριαλισμών Ευ¬ 
ρώπης, Ιαπωνίας, την αυξανόμενη αδυναμία 
των ΗΠΑ να παίζουν τον ρόλο του απόλυτου 
ηγέτη/χωροφύλακα, που αποφασίζει για τις 
βασικές επιλογές του παγκόσμιου καπιταλι¬ 
σμού. Η έκρηξη της οικονομικής κρίσης του 
καπιταλισμού την τελευταία δεκαετία έχει 
εντείνει όλες τις αντιθέσεις και τα αδιέξοδα 
του αστικού στρατοπέδου. Όλα αυτά εκφρά¬ 
στηκαν με σχεδόν ωμό και απροκάλυπτο τρό¬ 
πο στο Νταβάς. 


Οι ΗΠΑ εκπροσωπήθηκαν με την παλιά 
κυβέρνηση του Ομπάμα, με τον Μπάιντεν 
και Κέρι. Βασικά στοιχεία των τοποθετήσεών 
τους ήταν η επίθεση στην Ρωσία, την οποία 
και χαρακτήρισαν «τον μεγαλύτερο κίνδυνο 
για την Διεθνή Τάξη», ενώ υπεραμύνθηκαν 
της επιθετικής πολιτικής (κυρώσεις κ.α.) ενα¬ 
ντίον της. Έπλεξαν το εγκώμιο του ΝΑΤΟ 
που «αποτελεί τον εγγυητή της Δυτικής δη¬ 
μοκρατίας για ΗΠΑ και Ευρώπη ενάντια 
στους Ρώσους». Επίσης, αντιτέθηκαν σε πο¬ 
λιτικές προστατευτισμού, τονίζοντας ότι θα 
δυναμιτίσουν την παγκοσμιοποίηση και την 
ανάπτυξη. Με άλλα λόγια, εξέθεσαν την πο¬ 
λιτική Ομπάμα, που όμως δεν ισχύει πλέον, 
μιας και ο Τραμπ εμφανίζει τελείως διαφορε¬ 
τική γραμμή, δηλαδή προστατευτισμό για την 
αμερικάνικη οικονομία, περιορισμό στην με¬ 
τακίνηση ανθρώπων/κεφαλαίων, προσέγγιση 
με την Ρωσία και επίθεση στην Κίνα. Με αυτή 
την έννοια, η τοποθέτηση των ΗΠΑ ήταν 
άνευ σημασίας. 

Στις συζητήσεις για την ΕΕ, τα αδιέξοδα 
ήταν φανερά. Ο ολλανδός πρωθυπουργός 
κατηγόρησε τις χώρες του Νότου της Ευρώ¬ 
πης ότι δεν κάνουν τις απαραίτητες μεταρ¬ 
ρυθμίσεις γι’ αυτό και μένουν πίσω. Η Λα- 
γκάρντ, του ΔΝΤ, τόνισε πως η διεύρυνση 
της κοινωνικής ανισότητας καταστρέφει τη 
μεσαία τάξη, στρέφει τους λαούς κατά της 
παγκοσμιοποίησης και τους οδηγεί σε «λαϊ- 
κίστικες» εθνικιστικές απόψεις. Αποτέλεσμα 
αυτού ήταν το ΒΓεχίΐ, ο Τραμπ αλλά και οι 
επικίνδυνες προοπτικές που διαφαίνονται 
στις εκλογικές αναμετρήσεις στην ΕΕ, σε Ολ¬ 
λανδία, Γαλλία, Γερμανία. Μάλιστα, υπενθύ¬ 
μισε πως από το 2013 έκρουετον κώδωνα του 
κινδύνου για την ανισότητα(δίε) αλλά... δεν 
εισακούστηκε! 

Η Τερέζα Μέι, πρωθυπουργός της Βρετα¬ 
νίας, υπεραμύνθηκε του ΒΓεχίΐ και δεσμεύτη¬ 
κε πως θα τελειώσει ως διαδικασία το 2019. 
Είπε πως η Βρετανία «ξαναγίνεται μια παγκό¬ 
σμια χώρα που θα ελέγχει το πεπρωμένο της» 
και ότι «θα επιδιώξει μια νέα εμπορική συμ¬ 
φωνία με την ΕΕ». Ταυτόχρονα, δήλωσε ότι 


προχωρεί σε διμερείς εμπορικές συμφωνίες με 
Αυστραλία, Κίνα, Ινδία, Βραζιλία και χώρες 
του Κόλπου. Υπεραμύνθηκε του Δυτικού κό¬ 
σμου και των οργανισμών του (ΝΑΤΟ, ΔΝΤ, 
Παγκόσμια Τράπεζα), αλλά παράλληλα ξεκα¬ 
θάρισε ότι θα συμμετάσχει και στην Ασιατική 
Τράπεζα Επενδύσεων που προωθεί η Κίνα. 
Η πολιτική της συνοψίζονταν: «είμαστε ένα 
μεγάλο εμπορικό έθνος και επιδιώκουμε την 
ελευθερία να συνάπτουμε εμπορικές συμφω¬ 
νίες με παλιούς φίλους και νέους συμμάχους 
σε όλο τον κόσμο». 

Επικριτικός απέναντι της ήταν ο γερμανός 
υπουργός Οικονομικών, Σόιμπλε, που συγκα¬ 
λυμμένα την απείλησε να μην επιχειρήσει η 
Βρετανία να μειώσει τους φορολογικούς της 
συντελεστές για να προσελκύσει επενδύσεις, 
μιας και αυτό είναι συμφωνία μεταξύ των κρα¬ 
τών της Συνόδου των 020. Επιπλέον, ξεκαθά¬ 
ρισε πως «θα κάνουμε το καλύτερο για να 
έχουμε στενές σχέσεις με την Βρετανία, αλλά 
η πρόσβαση στην ενιαία αγορά της ΕΕ είναι 
ένα προνόμιο που πλέον δεν θα διαθέτει». 

Σε αυτά προστέθηκαν οι ανησυχίες όλων 
για την αναιμική οικονομική ανάπτυξη ειδικά 
στην Ευρωζώνη (η πρόβλεψη του ΔΝΤ για το 
2017 είναι ΗΠΑ 1,9%, Γερμανία 1,5%, Γαλλία 
1,3%, Ιταλία 0,7%, Βρετανία 1,5%, Ιαπωνία 
0,8%, Βραζιλία 0,2%, Ρωσία 1,1%, Κίνα 6,5%, 
Ινδία 7,2%) και τη διαρκή αύξηση της ανερ¬ 
γίας, που διαλύει κοινωνικά τις χώρες της ΕΕ 
και τις οδηγεί σε βαθιά πολιτική κρίση. 

Ο εκπρόσωπος της Ρωσίας υπεραμύνθηκε 
των θέσεών τους για την Ουκρανία και τόνι¬ 
σε πως η κυβέρνηση Τραμπ πρέπει να άρει τις 
κυρώσεις εναντίον της Ρωσίας, μιας και μόνο 
με την συνεργασία μαζί τους μπορεί να έχει 
θετικά αποτελέσματα. Αυτός που εμφανίστη¬ 
κε σαν κυρίαρχος του παιχνιδιού στο Νταβάς 
ήταν ο κινέζος πρόεδρος Σι Τζίνπινγκ -σημείο 
των καιρών. Υπεραμύνθηκε της παγκοσμιο¬ 
ποίησης και ενός νέου πολυπολικού κόσμου, 
όπου μπορούν όλοι να είναι κερδισμένοι, αρ¬ 
κεί, όπως δήλωσε, να επιβάλλονται ρυθμίσεις 
στην αγορά, για να αποφεύγονται οι κρίσεις. 
Έχοντας πλέον γιγάντια οικονομική δύναμη, 


παρουσίασε το οικονομικό σχέδιο της Κίνας 
για την επόμενη πενταετία: εισαγωγή εμπο¬ 
ρευμάτων 8 τρις δολαρίων, απορρόφηση 600 
δις ξένων επενδύσεων και δικές της επενδύ¬ 
σεις 750 δις στο εξωτερικό για την εφαρμογή 
του σχεδίου της «Μία Ζώνη, Ένας Δρόμος», 
που είναι η εμπορική σύνδεσή της με την 
Ασία, την Ευρώπη και την Αφρική. Οι Κινέ¬ 
ζοι παρουσίασαν ένα σχέδιο, όταν οι Δυτικοί 
ιμπεριαλιστές σκοτώνονται εσωτερικά για τις 
τακτικές που θα ακολουθήσουν. 

Ανισότητα και ανεργία 

Η Σύνοδος έγινε υπό την σκιά των ανα¬ 
κοινώσεων της ΟΧΕΑΜ για την παγκόσμια 
ανισότητα. Οι 8 πιο πλούσιοι άνθρωποι του 
πλανήτη (από τους συνήθεις συμμετέχοντες 
του Νταβάς) όπως ο Γκέιτς της ΜίαυδοΈ και 
ο Ζούκεμπερκ του ΕαεεΒοοΕ, έχουν εισοδή¬ 
ματα, όσο το 62% του πληθυσμού της γης, 
δηλαδή 3,6 δις άνθρωποι, ενώ το 10% του 
παγκόσμιου πληθυσμού κατέχει το 90% του 
παγκόσμιου πλούτου! 

Αυτή η πρωτοφανής για την ανθρώπινη 
ιστορία ανισότητα εξηγεί από μόνη της το πού 
μας οδηγεί η «ελεύθερη αγορά» και ο καπιτα¬ 
λισμός: στην υποδούλωση και εξαθλίωση του 
ανθρώπινου γένους. Αυτή η κατάσταση θα 
χειροτερεύσει δραματικά, με την έστω και πε¬ 
ριορισμένη, αργόσυρτη και μερική εισαγωγή 
της αυτοματοποίησης στην παραγωγή (ρο¬ 
μποτική, τεχνητή νοημοσύνη, τρισδιάστατες 
εκτυπώσεις κ.λπ.), που θα αυξήσει ραγδαία 
την ανεργία σε όλες τις χώρες. Οι προτάσεις 
για «εγγυημένο ελάχιστο εισόδημα στους 
ανέργους», προγράμματα επανακατάρτισης, 
ηιίηί )οΒδ κ.α., συνιστούν απλές ασπιρίνες 
απέναντι στο καρκίνο. 

Το Νταβάς από μόνο του μας δείχνει τον 
δρόμο. Αγώνας σε όλες τις χώρες για την 
απαλλαγή από τον καπιταλιστικό ζουρλο¬ 
μανδύα, απαλλοτρίωση του πλούτου μιας 
χούφτας ανθρώπων προς όφελος δισεκατομ¬ 
μυρίων ανθρώπων, κοινωνικοποίηση των μέ¬ 
σων παραγωγής και χρήση της τεχνολογίας 
για την εξασφάλιση αξιοπρεπούς βιοτικού 
επιπέδου σε όλη την γη. 

Α.Φ. 


Έφυγε από κοντά μας ο σ. Γρ. Κωνσταντόπουλος 

Έφυγε από κοντά μας σε ηλικία 72 χρόνων ο αγωνιστής και ηγετικό 
στέλεχος του ΚΚΕ (μ-λ), σύντροφος Γρηγόρης Κωνσταντόπουλος. 

Ο σ. Γρηγόρης μέχρι την τελευταία του πνοή του, την Δευτέρα 23 
του Γενάρη 2017, αγωνιζόταν για την υπόθεση της εργατικής τάξης και 
του κομμουνισμού. Από πολύ μικρός ήρθε σε επαφή με τις ιδέες του 
εργατικού κινήματος και δεν έπαψε να τις υπηρετεί με πίστη και αφο¬ 
σίωση, πάντοτε στις πρώτες γραμμές και για πάνω από 50 χρόνια, τα 
περισσότερα από αυτά μέσα από τις γραμμές του ΚΚΕ (μ-λ). 

Η ΟΚΔΕ γνώρισε τον σ. Γρηγόρη από πολύ κοντά, μέσα από τους 
αγώνες του εργατικού κινήματος, μέσα από τους κοινούς αγώνες στα 
διάφορα κινήματα, μέσα από τις αγωνίες για την πορεία του επανα¬ 
στατικού κινήματος στις καλές και στις κακές στιγμές. Ο σ. Γρηγόρης 
γνώστης της ιστορίας του εργατικού και λαϊκού κινήματος και με βαθιά 
πίστη στην τελική νίκη του κομμουνισμού, πάντοτε έλεγε με θάρρος τις 
απόψεις του, αλλά και πάντοτε άκουγε με προσοχή το συνομιλητή του 
από όπου και αν προέρχονταν. 

Ο θάνατός του σ. Γρηγόρη είναι μια μεγάλη απώλεια για το εργα¬ 
τικό και λαϊκό κίνημα σ’ αυτή τη δύσκολη εποχή, όπου οι δυνάμεις της 
αντίδρασης επιτίθενται με απίστευτη σκληρότητα για να ξεθεμελιώ- 
σουν κατακτήσεις και δικαιώματα που κερδήθηκαν με αγώνες και αίμα. 

Η ΟΚΔΕ με βαθιά θλίψη αποχαιρετά τον σ. Γρηγόρη Κωνσταντό- 
πουλο που φεύγει τόσο άδικα και τόσο νωρίς από κοντά μας. Μας αφή¬ 
νει όμως σαν ενθύμιο και παρακαταθήκη τους κοινούς μας αγώνες για 
μια κοινωνία απαλλαγμένη από τη βαρβαρότητα του καπιταλισμού και 
για το Σοσιαλισμό. Ο σ. Γρήγορης ήταν ένας αγωνιστής με σπάνιο ήθος, 
με εντιμότητα, αγωνιστικότητα και αδάμαστη πίστη τόσο πολύτιμα και 
σημαντικά στην εποχή μας. Ας είσαι όμως βέβαιος ότι οι αρχές και ιδέες 
για τις οποίες πάλεψες σ’ όλη σου τη ζωή είναι αποτυπωμένες στους συ¬ 
ντρόφους σου και χαραγμένες στο κίνημα και σίγουρα θα αποτελέσουν 
φάρο για τους νέους αγωνιστές. 

Η Ο.Κ.Δ.Ε. εκφράζει τα ειλικρινή συλλυπητήρια της στην οικογέ- 
νειά του, στους συντρόφους του και στους φίλους του. 

Ο.Κ.Δ.Ε, 25/01/2017 


Νέο βιβλίο του Βαγγέλη Σακκάτου 

Ο γνωστός και ακού¬ 
ραστος συγγραφέας 
Βαγγέλης Σακκάτος κυ¬ 
κλοφόρησε νέο βιβλίο, 
αυτή τη φορά με θέμα 
τον συντοπίτη του, Αν- 
δρέα Λασκαράτο και τον 
αφορισμό του από την 
εκκλησία. Το βιβλίο, με 
τον τίτλο Ο αφορισμός 
του Ανδρέα Λασκαράτου 
και η αμφισβήτησή του 
από τον πρωτοπρεσβύ¬ 
τερο Γ.Δ. Μεταλληνό, 
κυκλοφόρησε από τις εκδόσεις Δρόμων. 

Ο Β. Σακκάτος αντικρούει τις απόψεις του πρωτοπρε¬ 
σβύτερου Μεταλληνού που διατυπώνονται στο βιβλίο 
του ΑΠΟ ΤΗ “ΦΑΡΣΑ” ΣΤΟ “ΦΙΑΣΚΟ”, Ο “αφορισμός” 
του Ανδρέα Λασκαράτου και η άρση του, στο οποίο υπάρ¬ 
χει και κείμενο του γιου του Δημητρίου, με τίτλο Ανδρέας 
Λασκαράτος και Ευρώπη. 

Σε μια προσπάθεια που στερείται σοβαρότητας, ο Γ. 
Δ. Μεταλληνός επιχειρεί, μετά από 156 χρόνια, να απο¬ 
δείξει ότι δεν αφορίστηκε ο Ανδρέας Λασκαράτος αλλά 
μόνο το βιβλίο του, καθώς και ότι ο τελευταίος για λόγους 
αυτοδιαφήμισης μίλησε για τον αφορισμό του ως πρόσω¬ 
πο. Ο Β. Σακκάτος αντικρούει αυτές τις θέσεις, τεκμηρι¬ 
ώνει ότι ο Λασκαράτος δεν είχε κανένα λόγο να επιζητά 
την αυτοδιαφήμισή του και κριτικάρει τα τεκμήρια που 
προσκομίζει ο Μεταλληνός. 

Ο αφορισμός του Ανδρέα Λασκαράτου από την εκ¬ 
κλησία δεν είναι ο μοναδικός στην ιστορία. Όπως σημειώ¬ 
νει ο Β. Σακκάτος, την ίδια τύχη με τον Λασκαράτο είχαν 


και ο Θεόφιλος Καΐρης, ο Εμμανουήλ Ρόίδης , ο Νίκος 
Καζαντζάκης κ.ά. Τέλος, είναι γνωστό ότι και ο ίδιος ο 
συγγραφέας είχε περάσει από δίκη το 1960, με υποκίνηση 
της Ιεράς Συνόδου, για την έκδοση του βιβλίου του Ανα- 
τόλ Λουνατσάρσκι, Η Εισαγωγή στην Ιστορία των Θρη¬ 
σκευμάτων (Η Καταγωγή των Θρησκειών). 

Και το νέο μικρό βιβλίο του Βαγγέλη Σακκάτου είναι 
μια προσφορά στο εργατικό και λαϊκό κίνημα και στα 
λογοτεχνικά πράγματα της χώρας μας. Σ’ αυτό το μικρό 
σημείωμα είναι αδύνατο να παραθέσουμε όλο το συγ¬ 
γραφικό έργο του σ. Β. Σακκάτου. Θα αρκεστούμε μόνο 
ενδεικτικά σε μερικά από τα έργα του που μπορούν σή¬ 
μερα να βρεθούν: Η δίκη μου με τη Σύνοδο για το βιβλίο 
του Λουναρσάρσκυ, Αλφειός 1987 - Κουβέντες από τη 
Σκοπιά ενός Μετανάστη, Τριταία 1978 - Στρατιώτης Β' 
Κατηγορίας, διάφορες εκδόσεις, τελευταία από εκδόσεις 
Δρόμων 2007 - Κουρδιστάν, Το εθνικό ζήτημα των Κούρ¬ 
δων, πολλές εκδόσεις, τελευταία από εκδόσεις Στράβω- 
νας/Εστία 1995 - Μεραρχία Ακουι. Η σφαγή των Ιταλών 
στην Κεφαλονιά, Εστία 2002 (έχει εκδοθεί και στα Ιταλι¬ 
κά). Ο Β. Σακκάτος έχει συγγράψει και δυο θεατρικά έργα 
τα οποία δεν έχουν εκδοθεί. Το ένα από αυτά, Ο Αλαμά- 
νος (γράφτηκε στη Δ. Γερμανία το 1961) έχει τιμηθεί με 
το Α' Βραβείο «Μάρκου Αυγέρη» της Εταιρείας Ελλήνων 
Λογοτεχνών για ανέκδοτο θεατρικό έργο 1996, στις 27 
Γενάρη 1997. 

Τέλος, αναφέρουμε το πολυσέλιδο βιβλίο του (336 
σελίδες μεγάλου σχήματος) με τίτλο Παντελής Πουλιό- 
πουλος, ο θεμελιωτής του Μαρξισμού στην Ελλάδα. Τα 
τετράδια της Ακροναυπλίας, όπου ο αναγνώστης θα βρει 
πολύτιμο υλικό για τον Παντελή Πουλιόπουλο, αυτή τη 
μεγάλη επαναστατική φυσιογνωμία του επαναστατικού 
μαρξισμού της χώρας μας. 

Ε.Π. 


Ο ΑΦΟΡΙΣΜΟΣ 
ΤΟΥ ΑΝΔΓΙΖΛ 
ΛΑΕΚΛΡΑΙΟΥ 

12 Εργατική Πάλη 


ΔΙΕΘΝΗ 


Φεβρουάριος 2017 


ΜΕΞΙΚΟ 

Σε παροξυσμό η ταξική πάλη 



Τ ο 2017 άρχισε στο Με¬ 
ξικό με αυθόρμητες 
λαϊκές κινητοποιήσεις 
ενάντια στην αύξηση 
της τιμής της βενζίνης 
κατά 20% που επέβαλε η κυβέρνηση 
του Πένια Νιέτο. Οι κινητοποιήσεις 
επεκτάθηκαν σε όλη την επικράτεια 
της χώρας και ξεπέρασαν σε μέγεθος 
και μαχητικότητα ακόμα και εκείνες 
που σημειώθηκαν το 2014 με αφορμή 
την εξαφάνιση των 43 φοιτητών στην 
Αϊοτσινάπα. Οι αυθόρμητες διαδηλώ¬ 
σεις αρχικά από εργαζόμενους στις με¬ 
ταφορές και μικροαστικά στρώματα, 
πήραν έναν παλλαϊκό και πανεθνικό χαρακτήρα περνώ¬ 
ντας στις περισσότερες περιπτώσεις από διαδηλώσεις και 
πικετοφορίες σε βίαιες συγκρούσεις με τις δυνάμεις κα¬ 
ταστολής, σε λεηλασίες πολυκαταστημάτων και λεηλασί¬ 
ες βενζινάδικων αφήνοντας πίσω 6 νεκρούς διαδηλωτές, 
1.500 τραυματίες και χιλιάδες συλλήψεις. Πολύ γρήγορα 
το κύμα οργής ενάντια στην αύξηση της βενζίνης έγινε 
αφορμή να πάρουν οι κινητοποιήσεις ριζοσπαστικά χαρα¬ 
κτηριστικά και να επεκταθούν τα αιτήματα στην υποβάθ- 
μιση της ζωής, την ακρίβεια, την φτώχεια, την διαφθορά 
και την εγκληματικότητα. Πολύ γρήγορα έθεσαν ένα ρι¬ 
ζοσπαστικό πολιτικό σύνθημα που ένωσε όλους τους δια¬ 
δηλωτές - «Έξω ο Πένια Νιέτο!». 

Η κυβέρνηση του Πένια Νιέτο η οποία βρίσκεται 
μπροστά στη μεγαλύτερη πολιτική κρίση που έχει γνω¬ 
ρίσει, έρχεται αντιμέτωπη με την αποτυχία των βασικών 
της επιλογών και την αποτυχία των νεοφιλελεύθερων 
πολιτικών που λεηλάτησαν τον πλούτο και τις παραγωγι¬ 
κές δυνάμεις της χώρας. Στο διάγγελμα της 1 Γενάρη στο 
οποίο ανακοίνωσε την αύξηση, ο Νιέτο ισχυρίστηκε πως 
η αύξηση είναι αναπόφευκτη για να μην γίνουν περικοπές 
στις δημόσιες υπηρεσίες. Στην πραγματικότητα παραδέ¬ 
χτηκε σιωπηλά την πλήρη αποτυχία της λεγόμενης «ενερ¬ 
γειακής μεταρρύθμισης» του 2014 - δηλ του ξεπουλήμα¬ 
τος της κρατικής πετρελαϊκής ΡΕΜΕΧ σε πετρελαϊκούς 
κολοσσούς των ΗΠΑ. 

Το Μεξικό πέρασε βίαια μια φάση μετάβασης από ένα 
μοντέλο δημόσιας διαχείρισης της πετρελαϊκής βιομηχα¬ 
νίας στον απόλυτο έλεγχο από το ιδιωτικό κεφάλαιο με 
τραγικές συνέπειες. Η διαχείριση της κρατικής ΡΕΜΕΧ 
ως μια πηγή χρηματοδότησης του δημοσίου για να μπο¬ 
ρέσει το τελευταίο να διανείμει και να διαχειριστεί τα πε¬ 
τρελαϊκά έσοδα για την ενίσχυση άλλων βιομηχανιών και 
να ελεγχθεί η διανομή και η εξειδίκευση της εργατικής δύ¬ 
ναμης έχει προ πολλού τελειώσει. Όμως ήταν αυτό το μο¬ 
ντέλο που επέβαλε δημόσιες επενδύσεις στις υποδομές, 
εκπαιδευτικά προγράμματα εξειδίκευσης, επιδότηση της 
λαϊκής κατανάλωσης κλπ. Στην σημερινή κατάσταση η 
ΡΕΜΕΧ είναι μια επιχείρηση που απλά μεταφέρει τον πε¬ 
τρελαϊκό πλούτο και τις υποδομές διύλισης και πετροχη¬ 
μείας στα χέρια των μεγάλων πετρελαϊκών μονοπωλίων. 
Για πολλά χρόνια η ΡΕΜΕΧ έκανε εξερεύνηση νέων κοι¬ 
τασμάτων, έρευνα, ανάπτυξη υποδομών και της εθνικής 
και διεθνούς αγοράς παίρνοντας πάνω της όλο το ρίσκο 
και δίνοντας πολύ καλά αποτελέσματα στην παραγωγή. 
Όλα αυτά τώρα τα καρπώνονται τα μεγάλα κεφάλαια 
χωρίς κανένα απολύτως ρίσκο, με εγγυημένες τις αγορές 
και στις καλύτερες συνθήκες για να πάρουν πίσω γρήγο¬ 
ρα τις «επενδύσεις» τους. Αυτό που συνέβη είναι πώς η 
ΡΕΜΕΧ πουλάει φθηνά το αργό πετρέλαιο πάνω απ'όλα 
στις ΗΠΑ και αγοράζει ακριβή βενζίνη επίσης κυρίως από 
τις ΗΠΑ, την ίδια στιγμή που τα διυλιστήρια του Μεξικού 
λειτουργούν στο 50% της παραγωγικής τους δυναμικό¬ 
τητας. 

Με αυτή την έννοια η απελευθέρωση της τιμής της 
βενζίνης και η σχετικά τεχνητή αύξηση του, έχει σαν σκο¬ 
πό να κάνει πιο ανταγωνιστικό το εμπόριο βενζίνης στο 
Μεξικό για να θελήσουν οι μεγάλες πετρελαϊκές εταιρείες 
να «επενδύσουν». Η υπόσχεση της «ενεργειακής μεταρ¬ 


ρύθμισης» ήταν πως η τιμή θα πέσει. Αυτό που δεν είπαν 
είναι πως η τιμή θα πληθωριζόταν πάνω από 30% πριν 
υπάρξει η δυνατότητα να πέσει. Φυσικά η δυνατότητα της 
πτώσης της τιμής θα ήταν πάνω στην βάση της αύξησης 
και όχι στην βάση των τιμών του 2015. Παίρνοντας υπό- 
ψιν και την πτώση του μεξικάνικου πέσος λόγω του απο¬ 
τελέσματος των αμερικάνικων εκλογών (από 13 πέσος το 
δολάριο πέρυσι σε 22 πέσος το δολάριο σήμερα) το βάρος 
στην πραγματικότητα είναι πολύ μεγαλύτερο. Ουσιαστι¬ 
κά από την μια μέρα στην άλλη η τιμή της βενζίνης τρι- 
πλάσιάστηκε. 

Παράλληλα με τις κινητοποιήσεις και τα προβλήμα¬ 
τα που προκύπτουν από την χεροτέρευση των σχέσεων 
με τις ΗΠΑ (ο Τραμπ έχει ανακοινώσει ήδη επιβολή φό¬ 
ρου 20% στις μεξικάνικες εισαγωγές, δημιουργία τοίχους, 
κατάργηση της ΝΑΕΤΑ) η κυβέρνηση του Νιέτο φέρνει 
προς ψήφιση στην Βουλή το «Νομοσχέδιο για την Εσω¬ 
τερική Ασφάλεια», ένα κείμενο που δίνει νομική υπόστα¬ 
ση στις λεγόμενες πράξεις εσωτερικής ασφάλειας, μεταξύ 
των οποίων οι πιο σημαντικές είναι οι «επιχειρήσεις επι¬ 
βολής τάξης», ανοιχτά κατευθυνόμενες ενάντια στις λα¬ 
ϊκές κινητοποιήσεις και την αντίσταση των εργαζομένων 
αλλά και οι «δράσεις εσωτερικής τάξης» που σημαίνουν 
μαζικές υποκλοπές, δημιουργία επιχειρησιακών κινητών 
ή ακίνητων βάσεων, τόπους επιτήρησης, περιπολίες κλπ. 
Πρόκειται για θεσμοποίηση του αυξανόμενου ρόλου του 
στρατού στην δημόσια ζωή και στην επιβολή ενός μόνι¬ 
μου κράτους έκτακτης ανάγκης. 

Ο αντικειμενικός σκοπός του «νόμου εσωτερικής 
ασφάλειας» είναι να νομιμοποιήσει τους κατασταλτικούς 
σκοπούς των ένοπλων δυνάμεων που χρειάζεται ο κυβερ¬ 
νητικός συνασπισμός για να εξασφαλίσει την συνέχεια 
του. Μια συνέχεια που βρίσκεται στην μεγαλύτερη κρίση 
νομιμοποίησης των πολιτικών θεσμών ίσως και από τα 
χρόνια του ένοπλου κινήματος 1910-1917, και στο πλαί¬ 
σιο μιας αυξανόμενης δυσαρέσκειας πλατιών κομμματιών 
της μεξικάνικης κοινωνίας που έχει φτάσει στα όρια του 
ανεκτού, φέρνοντας άγριες αντιδράσεις σε όλες τις σφαί¬ 
ρες της οικονομικής, πολιτικής και κοινωνικής ζωής. 

Πρόκειται για ένα πέρασμα εξουσιών στα χέρια του 
στρατού που η κυρίαρχη πολιτική ελίτ δεν μπορεί πια να 
διαχειριστεί ομαλά. Εξουσίες που για πάνω από μια δεκα¬ 
ετία ασκούσε με πρόσχημα την καταπολέμηση του οργα¬ 
νωμένου εγκλήματος το οποίο όχι μόνο δεν έχει μειωθεί 
αλλά έχει διογκωθεί δημιουργώντας μια περίπλοκη δομή 
εγκληματικής οικονομίας με προφανείς σχέσεις σε πολλές 
περιπτώσεις με την πολιτική εξουσία όπως αποκαλύφτη¬ 
κε στην υπόθεση των 43 εξαφανισμένων φοιτητών. Είναι 
γεγονός πώς η στρατιωτικοποίηση της δημόσιας ζωής και 
η παρουσία των ένοπλων δυνάμεων στους δρόμους των 
πόλεων δεν έχει επιρρεάσει στο ελάχιστο το οργανωμένο 
έγκλημα. 

Σε κάθε περίπτωση οι βαριές και ανεξέλεγκτες επιπτώ¬ 
σεις των νεοφιλελεύθερων πολιτικών που υιοθετήθηκαν 
στην χώρα μαζί με τις διεθνείς εξελίξεις στην περιοχή δη¬ 
μιουργούν ένα ασφυκτικό κλίμα για τις εργατικές και λα¬ 
ϊκές μάζες που με κάθε ευκαιρία βγαίνουν στο προσκήνιο 
με εκρηκτικό και βίαιο τρόπο προσπαθώντας να επιβάλ¬ 
λουν τις δικές τους λύσεις. 

■ Παουλίν Μηονμηονλίμα 



σιον κόσμο... 


ΑΡΓΕΝΤΙΝΗ 

Κλειστές πόρτες, αστυνομία και 
σεκιουριτάδες αντίκρισαν 380 εργα¬ 
ζόμενοι σε εργοστάσιο εκτύπωσης 
στο Μπουένος Άιρες, όταν πήγαν για 
δουλειά στις 16/1. Η επιχείρηση ανή¬ 
κει στον μεγαλύτερο όμιλο Μ.Μ.Ε. 
της Αργεντινής και όπως υποστη¬ 
ρίζει το σωματείο των εργαζομέ¬ 
νων, δεν υπάρχει κανένα οικονομικό 
πρόβλημα, παρά μόνο ο στόχος της 
εργοδοσίας να αντικατασταθούν οι 
συνδικαλισμένοι και με δικαιώματα 
εργαζόμενοι με φθηνούς και ασυνδι- 
κάλιστους εργαζομένους. 

Η εταιρία τσαλαπάτησε την νο¬ 
μοθεσία για τις απολύσεις, με τον 
κυνικό πρόεδρο της χώρας, Μάκρι, 
να σχολιάζει την όλη κατάσταση λέ¬ 
γοντας ανερυθρίαστα ότι «μια επιχεί¬ 
ρηση με προβλήματα κλείνει, την ίδια 
ώρα όμως πολλές άλλες ανοίγουν». 
Το σωματείο κάλεσε αμέσως σε συ¬ 
νέλευση, με τους εργαζόμενους να 
αποφασίζουν κατάληψη της επιχεί¬ 
ρησης και την ομοσπονδία να καλεί 
σε 24ωρη απεργία που κατέγραψε 
83% συμμετοχή! 

Από την πρώτη μέρα πολλά σω¬ 
ματεία στάθηκαν αλληλέγγυα, πη¬ 
γαίνοντας στον χώρο της κατάληψης 
και παρέχοντας ό,τι χρειάζονταν οι 
απεργοί. Ακόμη, το σωματείο μουσι¬ 
κών έδωσε συναυλία στις πύλες του 
εργοστασίου. Σε πορεία αλληλεγγύ¬ 
ης παραβρέθηκαν πολλοί εργαζόμε¬ 
νοι και σωματεία από δημόσιο και 
ιδιωτικό τομέα, σημειώνοντας ότι 
έχουν γίνει πολλές κινητοποιήσεις το 
τελευταίο διάστημα, αλλά αυτή είναι 
από τις λίγες που καλεί ένα ισχυρό 
και σημαντικό σωματείο και αποτελεί 
ευκαιρία για τα αιτήματα όλων των 
εργαζομένων. 

ΤΥΝΗΣΙΑ 

Έξι χρόνια συμπληρώθηκαν στις 
14 Γενάρη, απ’ όταν οι τυνήσιοι εργα¬ 
ζόμενοι και νέοι έδιωχναν τον δυνά¬ 
στη πρόεδρο Μπεν Άλι, σηματοδο¬ 
τώντας την πρώτη νίκη της Αραβικής 
Άνοιξης, και οι φτωχές λαϊκές μάζες 
ξαναβγήκαν στους δρόμους, καθώς 
τα αιτήματά τους παραμένουν ανικα¬ 
νοποίητα. Όπως αναφέρουν οι διαδη¬ 
λωτές, ακόμα δεν υπάρχει δημοκρα¬ 
τία, ενώ η ανεργία και οι κοινωνικές 
ανισότητες έχουν αυξηθεί. Ο τωρινός 
πρόεδρος, Εσσέμπσι, προσπάθησε να 
επισκεφθεί τις πόλεις όπου πραγμα¬ 
τοποιούνταν οι μεγαλύτερες διαδη¬ 
λώσεις, φεύγοντας ωστόσο κακήν 
κακώς μετά από επίθεση με πέτρες, 
στο κομβόι που τον μετέφερε, από 
νεολαίους διαδηλωτές. 

Ορκωμοσία Τραμπ 

Μεγάλες εξελίξεις ενόψει, σημαντικές κινητοποιήσεις 


Η ορκωμοσία Τραμπ στις 20/1, με 
ό,τι προηγήθηκε και ακολού¬ 
θησε, έδωσε μια πρώτη εικόνα 
για τη νέα φάση των εξελίξεων 
παγκόσμια και στις ΗΠΑ. 

Στην ομιλία και τις πρώτες κινήσεις του 
Τραμπ φαίνονται ίχνη μιας άλλης στρατη¬ 
γικής για τον αμερικάνικο ιμπεριαλισμό, με 
επίκεντρο το «Πρώτα η Αμερική». Αυτό ση¬ 
μαίνει μια νέα προσπάθεια οι ΗΠΑ να ισχυ¬ 
ροποιηθούν οικονομικά, αλλά αυτή τη φορά 
πολύ πιο επιθετικά, χρησιμοποιώντας όλα τα 
μέσα, ενάντια στους βασικούς ανταγωνιστές 
τους. Έτσι πρέπει να διαβαστούν οι κορώνες 
προστατευτισμού, οι αντιισλαμικές, ρατσιστι- 
κές/ξενοφοβικές και θρησκόληπτες αναφορές 
του Τραμπ, π.χ. : «Αγοράζετε αμερικανικά, 
προσλαμβάνετε Αμερικανούς... Θα είμαστε 
πάντα προστατευμένοι από τους άνδρες και 
γυναίκες του στρατού και των οργάνωση της 
τάξης - και κυρίως από τον Θεό... Θα κάνουμε 
την Αμερική ξανά ισχυρή, πλούσια, περήφανη, 
σπουδαία.» 

Στο στόχαστρο πλέον διαγράφονται συν¬ 
δυασμένα η Κίνα και η Γερμανία, που έχουν 
τα μεγαλύτερα μερίδια στις παγκόσμιες εξα¬ 
γωγές. Έτσι: 

α) Ο Τραμπ δηλώνει ότι αμφισβητεί την 
πολιτική «Μία Κίνα», με βάση την οποία οι 
ΗΠΑ δεν έχουν επίσημες σχέσεις με την Τα¬ 
ϊβάν. [1] Ο νέος υπουργός Εξωτερικών, Ρεξ 
Τίλερσον, δήλωσε ότι θα εμποδιστεί η πρό¬ 
σβαση της Κίνας στα τεχνητά νησιά της στη 
Σινική Θάλασσα (ισοδυναμεί με ναυτικό απο¬ 
κλεισμό και ίσως θερμό επεισόδιο). 

β) Στόχος του επιτελείου Τραμπ φαίνεται 
να είναι η διάλυση ή το ξεδόντιασμα της ΕΕ. 
Ο Τραμπ την έχει χαρακτηρίσει ως βασικά 
γερμανικό όχημα, ευχόμενος κι άλλες χώρες 


ν’ ακολουθήσουν το Βγ6χΕ. Ο Τεντ Μάλοκ 
(πάει για νέος πρεσβευτής των ΗΠΑ στην 
ΕΕ) δήλωσε ότι το Ευρώ μπορεί να διαλυθεί 
μέσα στο 2017. Παράλληλα, ο Τραμπ επιτίθε¬ 
ται στις γερμανικές αυτοκινητοβιομηχανίες, 
λέγοντας ότι θέλει να επιβάλλει φόρο 35% 
για ό,τι εξάγουν στις ΗΠΑ. Δεν είναι τυχαίο 
ότι πρώτη απ’ τους Ευρωπαίους θα συναντή¬ 
σει την βρετανίδα Μέι. Αφενός η νίκη Τραμπ 
βοηθάει την Βρετανία να ολοκληρώσει το 
ΒΓεχίΐ χωρίς σοβαρές πιέσεις απ’ την ΕΕ, αφε¬ 
τέρου αναδύεται -πιο καθαρός- ένας άξονας 
ΗΠΑ-Βρετανίας (με τον Τραμπ γίνονται 
προσπάθειες σύναψης διμερούς εμπορικής 
συμφωνία), που θα συμπιέσει τρομερά την ΕΕ. 

Πρέπει ακόμα να προστεθούν: 1. Τα 
«νεύματα» Τραμπ προς τη Ρωσία για μια 
ανακωχή-διευθέτηση, όπου οι ΗΠΑ θα κα¬ 
ταπολεμήσουν το Ισλαμικό Κράτος (δηλ. θα 
σταματήσουν να το χρησιμοποιούν εναντί¬ 
ον της) και θα αποδεχτούν την προσάρτηση 
της Κριμαίας, ενώ αυτή θα «αποσυρθεί» απ’ 
την Ανατολική Ουκρανία και οι αντιρωσικές 
κυρώσεις θα αρθούν. Μια απόπειρα «απομά¬ 
κρυνσης» της Ρωσίας από την Κίνα, καθώς οι 
ΗΠΑ δεν μπορούν πλέον ν’ αντιμετωπίσουν 
και τις δύο μαζί. Είναι χαρακτηριστικό το σι- 
γοντάρισμα της Μέι, ότι ΗΠΑ και Βρετανία 
δεν μπορούν να επιστρέφουν σε... «αποτυχη¬ 
μένες στρατιωτικές επεμβάσεις»! 2. Η αμφι¬ 
σβήτηση ή κατάργηση απ’ τον Τραμπ των βα¬ 
σικών συμφωνιών της «παγκοσμιοποίησης». 
Έχει ανακοινώσει επαναδιαπραγμάτευση της 
ΝΑΕΤΑ [2] υπέρ των ΗΠΑ, ενώ αποσύρ¬ 
θηκε η υπογραφή τους στην ΤΡΡ (εμπορική 
συμφωνία με 12 χώρες του Ειρηνικού). Ταυ¬ 
τόχρονα, άνοιξε μέτωπο με τις αυτοκινητο¬ 
βιομηχανίες στις ΗΠΑ (φαίνεται είχε κάποια 
πρώτη επιτυχία), απαιτώντας να επιστρέφουν 
εργοστάσια από το Μεξικό. 


Χρειάζεται χρόνος για να ξεκαθαρίσει αν 
αυτές οι αλλαγές θα προχωρήσουν και πόσο. 
Οι αντιφάσεις και συγκρούσεις είναι τερά¬ 
στιες. Έτσι π.χ. η «απόσυρση» των ΗΠΑ από 
την ΤΡΡ (γενικά την «παγκοσμιοποίηση») θα 
μπορούσε να ενισχύσει την Κίνα, που με ένα 
κύμα μεγάλων επενδυτικών σχεδίων θα κινη¬ 
θεί να καλύψει το κενό, δίνοντας μια διέξοδο 
και σ’ άλλες αστικές τάξεις. Επίσης, μεγάλο 
και σημαντικό τμήμα της οικονομικοπολιτι- 
κής ελίτ και των κρατικών μηχανισμών των 
ΗΠΑ φαίνεται να παίρνει θέση αντιπάλου 
του Τραμπ, προσπαθώντας αν μη τι άλλο να 
τον «προσαρμόσει». Γιατί η «παγκοσμιοποίη¬ 
ση» τους έφερε αμύθητα πλούτη και ιδιαίτερα 
τους επέτρεψε να συμπιέσουν τρομακτικά τα 
μεροκάματα (μετανάστες, μετεγκατάσταση 
επιχειρήσεων). [3] 

Σ’ αυτόν τον ενδοαστικό και ενδοϊμπερια- 
λιστικό καυγά, φαίνεται ότι μπορεί να παρέμ- 
βει μαζικά, αγωνιστικά το εργατικό κίνημα. 
Τις μέρες γύρω απ’ την ορκωμοσία, κινητο¬ 
ποιήθηκαν σε διαδηλώσεις και συγκεντρώ¬ 
σεις περίπου 5 εκ. κόσμου, γυναικεία κινήμα¬ 
τα, μετανάστες, νεολαία, αλλά και συνδικάτα, 
αγωνιστές και κομμάτια της εργατικής τάξης. 
Υπήρξε έντονη καταστολή, με εκατοντάδες 
συλλήψεις. Αυτά μπορούν να μεγαλώσουν 
την κρίση του αμερικάνικου ιμπεριαλισμού, 
δίνοντας ορμή στην ταξική πάλη στις ΗΠΑ, 
εξέλιξη παγκόσμιας σημασίας. Οι συγκρού¬ 
σεις στο ιστορικό πανεπιστήμιο του Μπέρ- 
κλει για ν’ ακυρωθεί η ομιλία ενός φασίστα 
είναι μια ελπιδοφόρα πρόγευση. Καθάρματα, 
μεγιστάνες και πολεμοκάπηλοι στρατοκρά- 
τες, ρατσιστές και αντιδραστικοί, απ’ αυτούς 
που βρίθει το επιτελείο Τραμπ, μόνο μ’ αυτό 
τον τρόπο μπορούν να σταματήσουν! Όχι απ’ 
τους ομόσταβλους «προοδευτικούς» των Δη¬ 
μοκρατικών, του Ομπάμα [4] ή της... Μισέλ, 



απέναντι στους οποίους το κίνημα στις ΗΠΑ 
πρέπει να επιδείξει αδιάλλακτη ανεξαρτησία. 

Σ ημειώσεις 

[1] Στην Ταϊβάν (πρώην Φορμόζα) είχαν 
καταφύγει τα υπολείμματα του καθεστώτος 
και του στρατού του αστικού εθνικιστικού 
Κουόμινταγκ υπό τον σφαγέα του εργατικού 
κινήματος Τσανγκ Κάι Σεκ μετά τη νίκη της 
Κινέζικης Επανάστασης το 1949. Μέχρι το 
1972 και την επίσκεψη Νίξον στην Κίνα, η Τα¬ 
ϊβάν (όπου είχε κηρυχτεί στρατιωτικός νόμος) 
ήταν για τις ΗΠΑ πιθανό εφαλτήριο «απελευ¬ 
θέρωσης της Κίνας από τον κομμουνισμό». 

[2] Συμφωνία «ελεύθερου εμπορίου» των 
ΗΠΑ, Καναδά και Μεξικού. Την 1 η Ιανουά¬ 
ριου 1994, ημερομηνία έναρξης της εφαρμο¬ 
γής της, ξέσπασε η εξέγερση των Ζαπατίστας 
στην Τσιάπας του Μεξικού. 

[3] Ο μισθός στην αυτοκινητοβιομηχανία 
είναι 10 δολάρια στο Μεξικό, ενώ στις ΗΠΑ 
σχεδόν 30 (για τους συνδικαλισμένους). Γι’ 
αυτό το 60% των οχημάτων που κατασκευ¬ 
άζονται στο Μεξικό, πωλούνται στις ΗΠΑ. 
Γι’ αυτό και οι διευθύνοντες σύμβουλοι πολ¬ 
λών μεγάλων επιχειρήσεων έκαναν δηλώσεις 
«ανησυχίας» και «καταδίκης» της μισαλλοδο¬ 
ξίας, του ρατσισμού κ.λπ. του Τραμπ. 

[4] Έκανε δηλώσεις περί υπεράσπισης της 
«δημοκρατίας» και των «αμερικάνικων αξιών» 
που κινδυνεύουν! 

■ Σταύρος Σκεύος 


72 χρόνια από την επαίσχυντη Συμφωνία της Βάρκιζας 



Η συμφωνία της Βάρκιζας τον Φε¬ 
βρουάριο του 1945 αποτέλεσε την 
τελευταία πράξη στο δράμα της 
ελληνικής αντίαστασης - επανάστασης, επι¬ 
σφραγίζοντας την ιστορικής σημασίας προ¬ 
δοσία του ΚΚΕ και τη συνθηκολόγηση με 
τον καπιταλισμό και τις αστικές και ιμπερια¬ 
λιστικές δυνάμεις. Για να μπορέσουμε να πε¬ 
ριγράφουμε ολοκληρωμένα τους λόγους που 
η Συμφωνία της Βάρκιζας έχει τόσο μεγάλο 
αντίκτυπο στην ιστορία του ελληνικού εργα¬ 
τικού κινήματος, πρέπει σαφώς να αναδειχθεί 
το ιστορικό πλαίσιο που την περιβάλει, καθώς 
επίσης τα αίτια που οδήγησαν στην υπογραφή 
της. 

Καλοκαίρι τον 1941 : Με την είσοδο της 
Ελλάδας στον Β' Π.Π., ο βασιλιάς και η ελλη¬ 
νική κυβέρνηση διέφυγαν στο Κάιρο, αφήνο¬ 
ντας τον ελληνικό λαό έρμαιο στα χέρια των 
Ναζί και των γερμανόφιλων κυβερνήσεων 
Τσολάκογλου, Λογοθετόπουλου και Ράλλη. 
Η τριπλή κατοχή της Ελλάδας (από Γερμανία, 
Ιταλία, Βουλγαρία) είχε οδηγήσει τις μάζες σε 
καθεστώς ανέχειας, πείνας, εξαθλίωσης και 
τρομοκρατίας (μόνο τον χειμώνα του 1942, 
300.000 άνθρωποι στις πόλεις πέθαιναν από 
την πείνα), το οποίο αποτέλεσε τη βάση του 
εθνικοαπελευθερωτικού αγώνα για την απαλ¬ 
λαγή από την παλιά άρχουσα τάξη και για την 


οικοδόμηση μιας άλλης κοινωνίας που θα 
αντικαθιστούσε την καπιταλιστική βαρβαρό¬ 
τητα. 

Άνοιξη τον 1942 : Σε αυτές τις συνθήκες 
αναπτύχθηκε με ταχύτητα το αντιστασιακό 
κίνημα, με την ίδρυση των τριών πιο σημαντι¬ 
κών οργανώσεων (ΕΑΜ, ΕΔΕΣ, ΕΚΚΑ), από 
τις οποίες το ΕΑΜ (που ελεγχόταν πλήρως 
από το ΚΚΕ) ήταν μακράν το πιο σημαντικό. 
Το ΚΚΕ συγκρότησε την Προσωρινή Επιτρο¬ 
πή Εθνικής Απελευθέρωσης (Π.Ε.Ε.Α.) στις 
11-3-44. 

Οκτώβριος τον 1944: Όταν στις 12-10 οι 
Γερμανοί αποχωρούν από την Ελλάδα, δημι- 
ουργείται ένα τεράστιο κενό εξουσίας, που ο 
ΕΛΑΣ θα μπορούσε εύκολα να καλύψει, κα¬ 
ταλαμβάνοντας την Αθήνα. Ωστόσο το ΚΚΕ 
σκόπιμα αδρανεί και στις 18-10 καναδικό 
πολεμικό αποβιβάζει στην πρωτεύουσα την 
κυβέρνηση Παπανδρέου. Ενώ οι Βρετανοί και 
η κυβέρνηση ετοιμάζουν τη συντριβή της επα¬ 
νάστασης και του ίδιου του ΚΚΕ, το τελευταίο 
αρκείται στις απεργίες και διαδηλώσεις επίδει¬ 
ξης δύναμης. 

Η εντολή για κατάληψη της εξουσίας δεν 
δόθηκε ποτέ. Το ΚΚΕ ήταν δέσμιο των προ¬ 
πολεμικών θεωριών του για τον υποτιθέμενο 
αστικο-τσιφλικάδικο χαρακτήρα του ελληνι¬ 
κού κοινωνικού σχηματισμού και του αστικού 
χαρακτήρα της όποιας επανάστασης ή εξέλι¬ 
ξης στη χώρα. Η προδοσία και η ήττα είχαν 
δρομολογηθεί από τις αποφάσεις της 6ης 
ολομέλειας του ΚΚΕ το 1934, με τις οποίες 
υιοθετεί τη θεωρία των σταδίων και την γραμ¬ 
μή των Λαϊκών Μετώπων, υποτάσσοντας 
έτσι την εργατική τάξη στους προοδευτικούς 


αστούς, για την ολοκλήρωση της υποτιθέ¬ 
μενης «αστικοδημοκρατικής επανάστασης». 
Και ενώ η χώρα άδειαζε απ’ τα στρατεύματα 
κατοχής, αρκούσε η μεταφορά μονάδων του 
ΕΛΑΣ στην Αθήνα και η ανακήρυξη της κα¬ 
τάληψης της εξουσίας. Ωστόσο, το ΚΚΕ δεν 
είχε κανένα τέτοιο σχέδιο, αλλά μια πολιτική 
ταξικής συνεργασίας, συνθηκολόγησης με 
την ελληνική αστική τάξη και τον βρετανικό 
ιμπεριαλισμό και βέβαια πλήρους υποταγής 
στα συμφέροντα της σταλινικής γραφειοκρα¬ 
τίας της ΕΣΣΔ, η οποία δεν επιθυμούσε την 
εξάπλωση της επανάστασης σε οποιαδήποτε 
άλλη χώρα, φοβούμενη μία πιθανή εσωτερική 
αμφισβήτηση που θα οδηγούσε στη πυρο¬ 
δότηση μίας πολιτικής επανάστασης και την 
απώλεια των ιδιαίτερων προνομίων της. 

Δεκέμβριος τον 1944: Η ρήξη ήρθε εν τέ- 
λει στις 2-12, με πρωτοβουλία των αστικών δυ¬ 
νάμεων, όταν κυβέρνηση και Βρετανοί ζητούν 
τον αφοπλισμό του ΕΛΑΣ, επιδιώκοντας τον 
απόλυτο έλεγχο του στρατού. Στις 3-12, στο 
συλλαλητήριο του ΕΑΜ/ΚΚΕ στο Σύνταγμα, 
ο άοπλος λαός χτυπιέται από την κυβέρνηση 
Παπανδρέου και αρχίζει αναγκαστικά η ένο¬ 
πλη σύγκρουση με τους Βρετανούς και τους 
συνεργάτες τους, έπειτα από τη γενικευμένη 
αγανάκτηση των μαζών. Η σύγκρουση όμως 
είναι καταδικασμένη από την προδοτική πολι¬ 
τική του ΚΚΕ, που επιμένει στη «δημοκρατική 
εξέλιξη», για αυτό δεν κατεβάζει τα τμήματα 
του τακτικού ΕΛΑΣ στην Αθήνα και αφήνει 
τη μάχη στους άπειρους μαχητές του εφεδρι¬ 
κού. Το ΚΚΕ δεν έδωσε μάχη για την κατά¬ 
ληψη της εξουσίας, δίνοντας εντολή στις τα¬ 
κτικές δυνάμεις του ΕΛΑΣ να παραμείνουν 


μακριά απ’ την πρωτεύουσα και στέλνοντας 
τον Άρη Βελουχιώτη στην Ηπειρο για να κα¬ 
ταδιώξει τον Ζέρβα και τους ελάχιστους ενα- 
πομείναντες αντάρτες του ΕΔΕΣ. Σταδιακά οι 
Άγγλοι επικράτησαν, με τη βοήθεια των ντό¬ 
πιων Χιτών και ταγματασφαλιτών. 

Φλεβάρης τον 1945: Μετά την ήττα του 
Δεκέμβρη, στις 12-2-45 η προδοτική ηγεσία 
του ΚΚΕ υπέγραψε τη Συμφωνία της Βάρ¬ 
κιζας, που προέβλεπε τον πλήρη αφοπλισμό 
του ΕΛΑΣ. Ακόμα προέβλεπε αμνηστία για 
την ηγεσία του ΚΚΕ, αφήνοντας όμως έρμαια 
στην αστική τρομοκρατία τα μέλη του ΕΑΜ 
και του ΚΚΕ. Όπως ανέφερε προκήρυξη του 
ΕΛΑΣ στις 15/2/1945, «Η συμφωνία της 12ης 
Φλεβάρη τερματίζει τον ένοπλο αγώνα σας... 
ήρθε η ώρα να καταθέσετε τα δοξασμένα 
όπλα σας. Όμως το έργο σας δεν ολοκληρώ¬ 
θηκε, η κατοχύρωση της λαϊκής κυριαρχίας... 
περιμένει την πραγματοποίησή της». Και ακό¬ 
μα την περιμένει... 

Το στίγμα της προδοσίας της σταλινικής 
ηγεσίας του ΚΚΕ δεν θα ξεχαστεί ποτέ. Επι¬ 
κεφαλής ενός λαϊκού στρατού, μέσα σε μια 
επαναστατική κατάσταση, παρέδωσε τις ερ- 
γατο-αγροτικές μάζες δεμένες χειροπόδαρα 
σ’ ένα ασθενικό αστικό καθεστώς και στους 
ιμπεριαλιστές. Η συμφωνία της Βάρκιζας 
εγκαινίασε την εποχή της μαύρης, αντεπανα- 
στατικής τρομοκρατίας, που είχε σαν στόχο 
τη διάλυση του εργατικού και επαναστατικού 
κινήματος στην Ελλάδα, αλλά και άνοιξε το 
δρόμο για το λεγόμενο «δεύτερο αντάρτικο» 
και την τελική συντριβή του εργατικού κινή¬ 
ματος το 1949. 

■ Γρηγόρης Καρβούνης 

14 Εργατική Πάλη 


ΙΣΤΟΡΙΑ 


Φεβρουάριος 2017 


ΜΕΓΑΛΗ ΚΑΜΠΑΝΙΑ 
ΤΗΣ Ο.Κ.Δ.Ε. 
Υΐκτιι 100 χρόνια 
οπό ιην Οκιωβρικνή 
Επανάσταση 

Το 1917, εν μέσω του Α' Παγκοσμίου Πολέ¬ 
μου, που είχε προκληθεί από τη δίψα των καπι¬ 
ταλιστών για μοίρασμα του κόσμου μεταξύ των 
ιμπεριαλιστικών χωρών, ο πλανήτης συγκλονί¬ 
στηκε από ένα γεγονός που έμελλε να είναι το 
σημαντικότερο όλου του 20ου αιώνα και μέχρι 
σήμερα: Σε μια από τις μεγαλύτερες χώρες του 
κόσμου, την τσαρική Ρωσία, μέσα σε ένα αυταρ¬ 
χικό και ανελεύθερο καθεστώς, οι εργάτες και οι 
αγρότες όχι μόνο ανέτρεψαν τον τσαρισμό και 
την αστική εξουσία, αλλά επέβαλαν για πρώτη 
φορά ένα δικό τους κράτος, ένα κράτος εργατι¬ 
κό, για να υπερασπίζεται στο εξής τα συμφέρο¬ 
ντα των ανθρώπων που ζουν από την εργασία 
τους, τα συμφέροντα της μεγάλης πλειοψηφίας 
του έθνους! 

Με αφορμή τη συμπλήρωση εκατό χρόνων 
από την Οκτωβριανή Επανάσταση, η ΟΚΔΕ 
πραγματοποιεί μεγάλη καμπάνια ενημέρωσης 
και δράσης, απευθυνόμενη σε κάθε αγωνιστή του 
εργατικού κινήματος που επιθυμεί να συζητήσει 
για το πώς μπορούμε να εφαρμόσουμε τα διδάγ¬ 
ματα της Επανάστασης στο σήμερα, ενάντια στο 
καπιταλιστικό σύστημα που, μέσα στην οικονο¬ 
μική του κρίση, δεν μπορεί να δώσει στην ανθρω¬ 
πότητα τίποτε άλλο από αντεργατικά μνημόνια, 
ανεργία, φτώχεια και πολέμους. 

Η εφημερίδα Εργατική Πάλη φιλοξενεί σει¬ 
ρά άρθρων που καταπιάνονται με το ζήτημα της 
Ρώσικης Επανάστασης. Στο προηγούμενο φύλλο 
είχαμε παρουσιάσει την Επανάσταση του 1905, 
ενώ άρθρο του παρόντος φύλλου παρουσιάζει 
την Επανάσταση του Φλεβάρη 1917 (πρώτο στά¬ 
διο της Ρώσικης Επανάστασης), με έμφαση στις 
διάφορες απόψεις που υπήρχαν μεταξύ των ρώ- 
σων επαναστατών για τον χαρακτήρα και τους 
σκοπούς της επανάστασης, πριν και κατά την 
εξέλιξή της. 

Οι εκδόσεις Εργατική Πάλη έχουν ήδη κυκλο¬ 
φορήσει τη δίτομη, μνημειώδη Ιστορία της Ρώ¬ 
σικης Επανάστασης του Λέον Τρότσκι, το Δέκα 
Μέρες που Συγκλόνισαν τον Κόσμο του Τζον 
Ριντ, την Πλατφόρμα της Ενωμένης Αντιπολίτευ¬ 
σης (1927), τον λόγο του εξόριστου Τρότσκι στην 
Κοπεγχάγη το 1932 κάτω από τον τίτλο Στην 
Υπεράσπιση του Οκτώβρη , ενώ σύντομα θα κυ¬ 
κλοφορήσει και μπροσούρα της ΟΚΔΕ πάνω στη 
Ρώσικη Επανάσταση και τα διδάγματά της. 

Τον Φλεβάρη και τον Μάρτη η ΟΚΔΕ πραγ¬ 
ματοποιεί τον πρώτο γύρο εκδηλώσεων-συζη- 
τήσεων με θέμα την Επανάσταση του Φλεβάρη 
1917: 

► Αθήνα: Πέμπτη 23 Φλεβάρη, 18:30, 
Πολυτεχνείο Πατησίων 

► Θεσ/νίκη: Τρίτη 21 Φλεβάρη, 18:30, 
ΕΔΟΘ (Προξένου Κορόμηλά 51) 

► Γιάννενα: Σάββατο 4 Μάρτη, 18:00, 
Θυμωμένο Πορτραίτο (Καποδιστρίου 
20 ) 



Η Ρώσικη Επανάσταση 



1. Οι τρεις στρατηγικές για την 
επανάσταση στη Ρωσία 

Στο εσωτερικό του εργατικού κινήματος 
της Ρωσίας είχαν αναπτυχθεί τρεις διαφορετι¬ 
κές στρατηγικές για την επερχόμενη ρωσική 
επανάσταση, που ήταν το αποτέλεσμα τριών 
διαφορετικών αναλύσεων για το ρώσικο κοι¬ 
νωνικό σχηματισμό, τη διάρθρωση των κοινω¬ 
νικών τάξεων, τη δυναμικής τής κάθε κοινωνι¬ 
κής τάξης και πολύ περισσότερο το άθροισμα, 
τη συνισταμένη των δυναμικών όλων των κοι¬ 
νωνικών τάξεων: α) η στρατηγική της αστικής 
επανάστασης των Μενσεβίκων, β) η στρατηγι¬ 
κή της Διαρκούς Επανάστασης του Τρότσκι και 
γ) η «ενδιάμεση» στρατηγική του Λένιν που θα 
«διορθωθεί» (καλύτερα συγκεκριμενοποιηθεί) 
κατά τη διάρκεια της επανάστασης του 1917 με 
τις περίφημες Θέσεις του Απρίλη. 

α) Ο στρατηγική των Μενσεβίκων: Ο 
αστικός χαρακτήρας της επανάστασης 

Η θέση των Μενσεβίκων απέρρεε από μια 
μηχανιστική ανάγνωση της γενικής διατύπω¬ 
σης του Μαρξ ότι «οι προοδευμένες χώρες δεί¬ 
χνουν τον δρόμο στις καθυστερημένες χώρες». 
Για τους Μενσεβίκους η ρώσικη κοινωνία ήταν 
μια καθυστερημένη κοινωνία όπου κυριαρχού¬ 
σε ο τσαρικός απολυταρχισμός και οι μισοφε- 
ουδαρχικές σχέσεις παραγωγής. Κατ’ επέκτα¬ 
ση, και όπως συνέβη σε όλη την προηγούμενη 
ιστορία, η επερχόμενη επανάσταση δεν θα μπο¬ 
ρούσε παρά να είναι μια καθαρόαιμη αστική 
επανάσταση. Αυτό σήμαινε ότι το πρόγραμμα 
της επανάστασης θα ήταν αστικό και ότι η ηγε¬ 
σία της επανάστασης θα ανήκε δικαιωματικά 
στην ρώσικη μπουρζουαζία. Το προλεταριάτο 
θα έπρεπε να αποφύγει πρόωρες ενέργειες, 
ώστε να μην αποξενωθεί από την μπουρζουα¬ 
ζία και να διασπάσει το αντιμοναρχικό μπλοκ. 
Ο ρόλος του προλεταριάτου στην επανάσταση 
περιορίζονταν στο ρόλο της αντιπολίτευσης. 
Με τη νίκη της αστικής επανάστασης και την 
κατάρρευση του τσαρικού κράτους θα εγκαθι- 
δρύονταν μια αστική δημοκρατία και μια κα¬ 
πιταλιστική οικονομία, ενώ το προλεταριάτο 
θα περιορίζονταν στην μακροπρόθεσμη νόμι¬ 
μη συνδικαλιστική, πολιτική και εκλογική του 
ανάπτυξη. Μετά από δεκαετίες το προλεταρι¬ 
άτο θα αναλάμβανε τη δική του, σοσιαλιστική 
επανάσταση. Αυτή ακριβώς τη στρατηγική θα 
υιοθετήσει και θα επιβάλλει αργότερα η στα¬ 


λινική γραφειοκρατία σε όλα τα Κομουνιστικά 
Κόμματα, με αποτέλεσμα αμέτρητες προδοσίες 
και ήττες για το παγκόσμιο εργατικό κίνημα. 

β) Η στρατηγική του Λένιν και των 
Μπολσεβίκων 

Η στρατηγική του Λένιν (δες Δύο τακτικές 
της Σοσιαλδημοκρατίας καθώς και πολλά άλλα 
άρθρα του) συνοψίζονταν στη γενική φόρμου¬ 
λα «Δημοκρατική Δικτατορία των Εργατών και 
Αγροτών». Φαινομενικά η άποψη του Λένιν 
ταυτίζονταν με αυτήν των Μενσεβίκων αλλά 
επί της ουσίας διέφερε σημαντικά. 

Ο Λένιν υποστήριζε ότι «είναι αντιδραστι¬ 
κή η σκέψη να αναζητείται η σωτηρία της ερ¬ 
γατικής τάξης σε οτιδήποτε άλλο εκτός από 
την παραπέρα ανάπτυξη του καπιταλισμού. 
Σε χώρες σαν τη Ρωσία, η εργατική τάξη υπο¬ 
φέρει όχι τόσο από τον καπιταλισμό, όσο από 
την ανεπαρκή ανάπτυξη του καπιταλισμού. Γι’ 
αυτό η εργατική τάξη ενδιαφέρεται απόλυτα 
για την πιο πλατιά, την πιο ελεύθερη, την πιο 
γοργή ανάπτυξη του καπιταλισμού» (Δύο Τα¬ 
κτικές της Σοσιαλδημοκρατίας). Η «δημοκρα¬ 
τική επανάσταση στην Ρωσία, με το σημερινό 
κοινωνικο-οικονομικό της καθεστώς δεν θα 
αδυνατίσει, αλλά θα δυναμώσει την κυριαρ¬ 
χία της αστικής τάξης...», [(3ο Συνέδριο του 
ΣΔΡΕΚ(Μπολσεβίκων)]. Για τον Λένιν, η από¬ 
φαση του 3ου Συνεδρίου «παραμερίζει έτσι 
τις ανόητες μισοαναρχικές σκέψεις για άμεση 
πραγματοποίηση του μάξιμουμ προγράμμα¬ 
τος για κατάκτηση της εξουσίας με σκοπό τη 
σοσιαλιστική επανάσταση. Ο βαθμός της οι¬ 
κονομικής ανάπτυξης της Ρωσίας (όρος αντι¬ 
κειμενικός) και ο βαθμός της συνείδησης και 
της οργάνωσης των πλατιών μαζών του προλε¬ 
ταριάτου (όρος υποκειμενικός που συνδέεται 
αδιάρρηκτα με τον αντικειμενικό) καθιστούν 
αδύνατη την άμεση και πλήρη απελευθέρωση 
της εργατικής τάξης». 

Έτσι, όσον αφορά το χαρακτήρα της επερ- 
χόμενης επανάστασης, υπήρχε συμφωνία με¬ 
ταξύ της ανάλυσης του Λένιν και των Μεν¬ 
σεβίκων: ο ορίζοντας της επανάστασης ήταν 
αστικός. Ωστόσο υπήρχε και μια καθοριστική 
διαφορά: ο Λένιν θεωρούσε ότι η ρώσικη αστι¬ 
κή τάξη ήταν ανίκανη να ηγηθεί μιας γνήσιας 
αστικής επανάστασης, πράγμα που είχε απο- 
δειχθεί αμέτρητες φορές με τη στάση της απέ¬ 
ναντι στην απολυταρχία και πολύ περισσότερο 
με την δειλία της στην επανάσταση του 1905. 
Συνεπώς, η ηγεσία της επανάστασης περνούσε 
αναγκαστικά στα χέρια της αγροτιάς και του 
προλεταριάτου. Αυτό ήταν το πλεονέκτημα 
της θέσης του Λένιν. 

Ωστόσο, το μειονέκτημα βρισκόταν στο 
ποια από τις δύο τάξεις θα είχε την ηγεσία. Ο 
Λένιν πίστευε ότι η αγροτιά, λόγω του μεγέ¬ 
θους της, θα είχε την εξουσία. Έτσι, το μετε- 
παναστατικό καθεστώς θα ήταν αναγκαστικά 
καπιταλιστικό αλλά με την εργατική τάξη να 
εφαρμόζει το μίνιμουμ πρόγραμμά της. 

Παρ’ ό,τι η ανάλυση αυτή έγινε πριν την συ¬ 
γκρότηση, τον Οκτώβρη του 1905, των εργα¬ 
τικών Σοβιέτ, η εμφάνισή τους δεν προκάλεσε 
μια άμεση αλλαγή εκτίμησης για τη δυναμική 
της επανάστασης. Ο Λένιν ενέταξε, απλώς, το 
Σοβιέτ στη δεδομένη τακτική, προτείνοντας, 
στις αρχές Νοέμβρη, ότι το Σοβιέτ έπρεπε να 
ανακηρύξει τον εαυτό του σε Προσωρινή Επα¬ 
ναστατική Κυβέρνηση όλης της Ρωσίας, είτε 

(πράγμα που είναι το ίδιο, μόνο με 
άλλη μορφή) να δημιουργήσει μία 
Προσωρινή Επαναστατική Κυβέρνη¬ 
ση (Τα καθήκοντα μας και το Σοβιέτ 
των εργατών Βουλευτών). 

γ) Η «Διαρκής Επανάσταση» του 
Τρότσκι 

Ήδη από τα τέλη του 1904 και λίγο 
πριν το ξέσπασμα της επανάστασης 
του 1905, στο άρθρο του «Πριν από 
την 9η Γενάρη», και πολύ περισσό¬ 
τερο αμέσως μετά την επανάστα¬ 
ση, στα έργα του Αποτελέσματα και 
Προοπτικές (1906) και 1905 (1907), 
ο Τρότσκι θα αναπτύξει τη στρατηγι¬ 
κή της «Διαρκούς Επανάστασης», με 
μια διαφορετική ανάλυση τόσο του 
ρώσικου κοινωνικού σχηματισμού 
όσο και της διάρθρωσης και δυνα¬ 
μικής των τάξεων, και συνακόλουθα 
του χαρακτήρα της επερχόμενης ρώ- 
σικης επανάστασης. 

Για τον Τρότσκι όλη η προηγούμε¬ 
νη ιστορία της Ρωσίας (ήδη από τον 
σχηματισμό του κράτους των Ρος) 
ήταν αδύνατο να ερμηνευτεί μόνο με 
τις εσωτερικές εξελίξεις της ρώσικης 
κοινωνίας. Η τελευταία ήταν το σύν¬ 
θετο και αδιάσπαστο αποτέλεσμα 
εξωτερικών και εσωτερικών εξελί¬ 
ξεων. Για τον Τρότσκι η γενική φόρ¬ 
μουλα του Μαρξ ότι «οι προοδευμέ- 
νες χώρες δείχνουν τον δρόμο στις 
καθυστερημένες» δεν ήταν δυνατόν 
να κατανοηθεί με έναν μηχανιστικό 
τρόπο, όπως εξάλλου είχαν πολλές 
φορές υποδείξει και οι ιδρυτές του 
ιστορικού υλισμού. Ειδικά στην επο¬ 
χή του ιμπεριαλισμού, όπου ο νόμος 
της άνισης και συνδυασμένης ανά¬ 
πτυξης γνωρίζει την πλήρη εφαρμο¬ 
γή του, το ιδιόμορφο αμάλγαμα των 
παραγωγικών σχέσεων στη Ρωσία 
δεν καταδείκνυε ένα καθυστερημένο 
στάδιο στην εξέλιξη προς τον καπι¬ 
ταλισμό αλλά ήταν αποτέλεσμα του 
νόμου της άνισης και συνδυασμένης 
ανάπτυξης της παγκόσμιας καπιταλι¬ 
στικής αγοράς. 

Κατά συνέπεια, αν κανείς εξέταζε 
τη ρώσικη οικονομία αποσπασμένα 
και αυτόνομα από την παγκόσμια 
αγορά στην εποχή του ιμπεριαλι¬ 
σμού, τότε ο χαμηλός βαθμός ανά¬ 
πτυξης των παραγωγικών δυνάμεων 
θα απέκλειε την σοσιαλιστική επανά¬ 
σταση και η Ρωσία δεν θα ήταν έτοι¬ 
μη για σοσιαλισμό. Αν αντιθέτως εξέ¬ 
ταζε κανείς την ρώσικη κοινωνία ως 
ένα τμήμα, μια πλευρά, μια διάσταση 
του παγκόσμιου καπιταλιστικού συ¬ 
στήματος, τότε επειδή το τελευταίο 
ήταν ώριμο για τον σοσιαλισμό, θα 
ήταν ώριμη και η Ρωσία. Με άλλα 
λόγια, ο δρόμος της καπιταλιστικής 
ανάπτυξης στην Ρωσία ήταν πλέον 
μπλοκαρισμένος. Η ρώσικη κοινωνία 
ή θα φυτοζωούσε στην καθυστέρη¬ 
ση ή θα προόδευε διαμέσου της σο¬ 
σιαλιστικής επανάστασης. Από εδώ 
απέρρεε και η ανικανότητα και δει¬ 


λία της ρώσικης αστικής τάξης, και 
συνακόλουθα η αναγκαιότητα της 
σοσιαλιστικής επανάστασης. 

Στην ιμπεριαλιστική εποχή η λε¬ 
γάμενη «φιλελεύθερη» ή «εθνική» 
ρώσικη αστική τάξη, εξαιτίας των 
αναρίθμητων και αδιάσπαστων δε¬ 
σμών που τη συνδέουν με τον ξένο 
ιμπεριαλισμό αλλά και με τις παλιές 
κατέχουσες τάξεις, είναι ανίκανη να 
πραγματοποιήσει τα ιστορικά κα¬ 
θήκοντα της αστικής επανάστασης 
(διανομή της γης, δημοκρατικές 
ελευθερίες, κ.ά.). Από την άλλη, η 
αγροτιά, παρά το σημαντικό της μέ¬ 
γεθος και το κοινωνικό της βάρος, 
είναι ανίκανη να αποτελέσει μια 
εθνική ηγεσία γιατί δεν έχει ένα δικό 
της ανεξάρτητο κοινωνικό σύστημα 
- είναι καταδικασμένη να ακολουθεί 
είτε την αστική τάξη είτε την εργατι¬ 
κή. Γι' αυτόν τον λόγο, η επερχόμενη 
επανάσταση θα μπορούσε να είναι 
μόνο σοσιαλιστική, με την εργατική 
τάξη να ηγείται στη συμμαχία της με 
την αγροτιά, και να εφαρμόσει τη δι¬ 
κτατορία του προλεταριάτου που θα 
πραγματοποιήσει και τα αστικοδη- 
μοκρατικά καθήκοντα. 

2. Η Φεβρουαριανή Επανάσταση 

Μετά από τις μεγάλες ήττες που 
υπέστη ο ρωσικός στρατός και το 
θάνατο πάνω από ένα εκατομμύριο 
στρατιωτών, η πατριωτική έξαρση 
γρήγορα έδωσε τη θέση της στην 
αγανάκτηση και την εναντίωση των 
μαζών στον πόλεμο. Στις αρχές του 
1917, η βαρβαρότητα του πολέμου, η 
εντεινόμενη καταπίεση από το τσα¬ 
ρικό καθεστώς και ακόμα περισσότε¬ 
ρο οι τρομερές ελλείψεις σε ψωμί και 
άλλα είδη πρώτης ανάγκης είχαν δη¬ 
μιουργήσει μια εκρηκτική κατάστα¬ 
ση. Ο αριθμός και η μαζικότητα των 
απεργιών συνεχώς αυξανόταν, ενώ 
τα οικονομικά αιτήματα έδιναν τη 
θέση τους σε πολιτικά, με κυρίαρχα 
την απομάκρυνση του Τσάρου και το 
σταμάτημα του πολέμου. Η σιωπηλή 
αγανάκτηση και η νευρικότητα κυρι¬ 
αρχούσαν στις διαθέσεις των μαζών 
και αρκούσε η παραμικρή αφορμή για 
το ξέσπασμα της εξέγερσης. Πρώτα 
μπήκαν σε κίνηση, σε μεγάλο βαθ¬ 
μό αυθόρμητα, τα πιο καταπιεσμένα 
στρώματα του προλεταριάτου και 
ιδίως οι εργάτριες, κατεβαίνοντας σε 
απεργία και μαχητικές διαδηλώσεις 
στο κέντρο της Πετρούπολης στις 23 
Φλεβάρη. 

Την επόμενη μέρα, οι διαδηλωτές 
ανέρχονταν σε εκατοντάδες χιλιάδες 
και απεργούσαν πάνω από τους μι- 
σούς εργάτες της πόλης, απαιτώντας 
την κατάργηση της μοναρχίας και το 
σταμάτημα του πολέμου. Οι βίαιες 
συγκρούσεις με την αστυνομία είχαν 
ξεκινήσει, όμως οι δυνάμεις της ήταν 
τραγικά ανεπαρκείς για να καταστέλ¬ 
λουν την εξέγερση. Η αποφασιστι¬ 
κότητα των μαζών, η άμεση επαφή 


με τους φαντάρους και οι εκκλήσεις 
τους προς αυτούς, αλλά και η συσ- 
σωρευμένη αγανάκτηση των τελευ¬ 
ταίων ενάντια στον πόλεμο, συνέ¬ 
βαλαν ώστε ο στρατός να κρατήσει 
κατά το μεγαλύτερο μέρος του ου¬ 
δέτερη στάση κατά τις συγκρούσεις, 
εκδηλώνοντας ουσιαστικά τη συ- 
μπάθειά του για το εξεγερμένο πλή¬ 
θος. Η επικοινωνία και η αυθόρμητη 
αλληλεγγύη μεταξύ στρατιωτών και 
εξεγερμένων ήταν ίσως ο καθοριστι¬ 
κότερος παράγοντας για την εξέλιξη 
των πραγμάτων. 

Στις 25 Φλεβάρη, η εξέγερση κλι¬ 
μακώνεται: η απεργία έχει πλέον πα- 
ραλύσει το σύνολο της Πετρούπολης, 
δημιουργώντας τεράστιες δυσκολίες 
στην τσαρική διοίκηση και την επι¬ 
κοινωνία μεταξύ των αξιωματούχων 
της και μεταξύ των τελευταίων και 
του πολεμικού μετώπου. Οπλισμένοι 
εργάτες άρχισαν επιθέσεις ενάντια σε 
αστυνομικά τμήματα. Παράλληλα, 
οι εργάτες των βιομηχανικών προα¬ 
στίων δημιούργησαν τις πρώτες εμ- 
βρυακές μορφές της εργατικής εξου¬ 
σίας, εκλέγοντας επιτροπές για το 
συντονισμό της δράσης τους. Καθώς 
η κρατική μηχανή είχε παραλύσει, οι 
επιτροπές αυτές είχαν αναλάβει τον 
έλεγχο όχι μόνο των εργοστασίων, 
αλλά και όλων ουσιαστικά των εργα¬ 
τικών συνοικιών. 

Αξίζει να σημειωθεί ότι καθ’ όλη 
σχεδόν τη διάρκεια της εξέγερσης 
του Φλεβάρη, η διεύθυνση του κόμ¬ 
ματος των μπολσεβίκων ελάχιστα 
μπόρεσε να παρέμβει στα γεγονότα, 
δείχνοντας έλλειψη πρωτοβουλίας 
σε κρίσιμα σημεία. Σύμφωνα με τον 
Τρότσκι: 

«...Η ανώτατη διεύθυνση του 
κόμματος καθυστερεί απελπιστικά. 
Μόνο το πρωί της 25ης το γραφείο 
της Κεντρικής Επιτροπής των μπολ¬ 
σεβίκων αποφάσισε τέλος να βγάλει 
μια προκήρυξη καλώντας σε γενική 
πανρωσική απεργία. Τη στιγμή που 
έβγαινε αυτό το φύλλο -αν ωστόσο 
βγήκε- στην Πετρούπολη η γενική 
απεργία μετατρεπόταν κιόλας ολό¬ 
κληρη σε ένοπλη εξέγερση. Η διεύ¬ 
θυνση κοιτάζει από ψηλά, διστάζει, 
αργοπορεί, δηλαδή δεν διευθύνει. 
Σέρνεται πίσω από το κίνημα...», 
(Ιστορία της Ρώσικης Επανάστασης). 

Βέβαια, σχεδόν όλοι οι έμπειροι 
και δοκιμασμένοι επαναστάτες βρί¬ 
σκονταν τότε στις φυλακές ή την 
εξορία. Ωστόσο, καμία εξέγερση 


δεν είναι απόλυτα αυθόρμητη και η 
Φεβρουαριανή Επανάσταση δεν ξε¬ 
φεύγει από αυτόν τον κανόνα. Κα¬ 
θοριστικό ρόλο στην εξέλιξη των 
γεγονότων έπαιξαν θαρραλέοι και 
έμπειροι πρωτοπόροι εργάτες, πολ¬ 
λοί από τους οποίους προέρχονταν 
από τις τάξεις των Μπολσεβίκων. Οι 
εργάτριες, οι εργάτες και οι στρατιώ¬ 
τες που πυροδότησαν και κατεύθυ- 
ναν σε μεγάλο βαθμό την εξέγερση 
δεν ήταν μια «άβουλη», ασυνείδητη 
και αγανακτισμένη μάζα. Η συνεί¬ 
δησή τους είχε αφομοιώσει τα διδάγ¬ 
ματα του 1905 αλλά και όλων των 
αγώνων στα χρόνια που προηγήθη- 
καν, ενώ είχαν διαπαιδαγωγηθεί σε 
μεγάλο βαθμό από την επαναστατι¬ 
κή προπαγάνδα. Οι διεργασίες αυτές 
δεν θα μπορούσαν να αφήσουν ανε¬ 
πηρέαστους τους φαντάρους, που 
προέρχονταν από τις αγροτικές και 
εργατικές μάζες και έρχονταν σε άμε¬ 
ση επαφή με αυτές. 

Η κρισιμότερη μέρα για την τελι¬ 
κή έκβαση ήταν η 27 Φλεβάρη, κα¬ 
θώς ο τσάρος είχε διατάξει το στρα¬ 
τό να καταπνίξει την εξέγερση. Ήδη 
όμως από το προηγούμενο βράδυ, οι 
μεμονωμένες αρχικά ανταρσίες κά¬ 
ποιων συνταγμάτων εξαπλώνονταν 
ραγδαία, καθώς οι στασιαστές έρχο¬ 
νταν σε επαφή με όλα τα συντάγμα¬ 
τα. Την επόμενη μέρα το μεγαλύτερο 
μέρος της φρουράς της Πετρούπολης 
ενώθηκε με τους εξεγερμένους ερ¬ 
γάτες. Οι αντιστάσεις από τμήματα 
πιστά στο καθεστώς γρήγορα απο¬ 
μονώθηκαν και σαρώθηκαν από την 
ορμή της επανάστασης. Μέχρι το τέ¬ 
λος της μέρας η Πετρούπολη βρισκό¬ 
ταν στα χέρια των επαναστατών. 

Ο τσάρος Νικόλαος, που εκείνες 
τις μέρες δεν βρισκόταν στην Πε¬ 
τρούπολη και δεν είχε συναίσθηση 
της κατάστασης, εξέδωσε διάταγ¬ 
μα διάλυσης της Δούμας (του αστι¬ 
κού κοινοβουλίου). Οι φιλελεύθεροι 
αστοί και ρεφορμιστές βουλευτές 
επισήμως δεν αντέδρασαν στην πρό¬ 
κληση του τσάρου. Ωστόσο, τρο¬ 
μοκρατημένοι και αυτοί από την 
ορμή της επανάστασης, συνήλθαν 
ξανά στις 28 Φλεβάρη και εξέλεξαν 
μια προσωρινή κυβέρνηση. Ο τσά¬ 
ρος, μετά τη ραγδαία εξάπλωση της 
ανταρσίας στο στρατό, αναγκάστηκε 
να παραιτηθεί στις 2 Μάρτη. Η πρώ¬ 
τη πράξη της επανάστασης είχε ολο¬ 
κληρωθεί. 

> συνέχεια σε επόμενο φύλλο της ΕΠ 

Κρίσιμες διαπραγματεύσεις για ίο Κυπριακό 

■ Κώστας Δίκαιος 


Σ τις 9-11 Γενάρη έγιναν 
στην Γενεύη συνομιλίες 
ανάμεσα στους ηγέτες 
των ελληνοκυπρίων (Νί¬ 
κος Αναστασιάδης) και των Τουρκο¬ 
κυπρίων (Μουσταφά Ακιντζί) πάνω 
στα θέματα που αφορούν τα εσω¬ 
τερικά προβλήματα του Κυπριακού 
(εδαφικό, χάρτες, διακυβέρνηση) με 
στόχο να μειωθεί η απόσταση ανάμε¬ 
σα στις δυο πλευρές. Στις 12 Γενάρη 
έγινε η Διάσκεψη της Γενεύης για το 
Κυπριακό, με συμμετοχή του ε/κ ηγέ¬ 
τη (ο οποίος υποτίθεται ότι εκπροσω¬ 
πούσε τόσο την ε/κ κοινότητα όσο 
και την Κυπριακή Δημοκρατία, πράγ¬ 
μα που η αντιπολίτευση στην Κύπρο 
θεωρεί απαράδεκτο γιατί η Κυπριακή 
Δημοκρατία αγνοήθηκε και η διάσκε¬ 
ψη ήταν πενταμερής), του τ/κ ηγέτη 
και των τριών εγγυητριών δυνάμεων, 
Ελλάδας, Τουρκίας και Αγγλίας. Η 
Διάσκεψη ασχολήθηκε με τα θέματα 
των εγγυήσεων, της παρουσίας ξένων 
στρατευμάτων και της αποχώρησης 
του κατοχικού τουρκικού στρατού. 

Η Κύπρος λόγω της φυσικής της 
θέσης στην νοτιοανατολική μεσόγειο 
πάντα αποτελούσε μήλο της έριδος 
για όλες τις Μεγάλες Δυνάμεις και 
αυτό εξακολουθεί να είναι μεγά¬ 
λο πρόβλημα για τον λαό της. Στην 
Αρχαιότητα και στο Μεσαίωνα ένα 
σημαντικό μέρος των εμπορικών δι¬ 
αύλων ανάμεσα σε Ανατολή και Δύση 
περνούσαν από τον θαλάσσιο δρόμο 
της νοτιοανατολικής μεσογείου και η 
Κύπρος αποτελούσε σημαντική ναυ¬ 
τική και εμπορική βάση. Όταν ανοί¬ 
χτηκε η διώρυγα του Σουέζ, η Κύπρος 
αποτέλεσε φρούριο έλεγχου της. Τέ¬ 
λος, όταν το πετρέλαιο της Μ. Ανα¬ 
τολής έγινε βασική πηγή ενέργειας, 
η σημασία του νησιού έγινε τεράστια 
για τον έλεγχο της Μ. Ανατολής και 
Α. Αφρικής, με βάση τα συμφέροντα 
των ιμπεριαλιστών (ανταγωνισμοί, 
καταστολή επαναστάσεων). Γι’ αυτόν 
το λόγο το Κυπριακό παραμένει άλυ¬ 
το για ολόκληρες δεκαετίες. 

Συνεπώς το πρόβλημα δεν αφο¬ 
ρά τις δυο κοινότητες του λαού της 
Κύπρου αλλά τη σύγκρουση συμφε¬ 
ρόντων μεταξύ των ιμπεριαλιστών 
αλλά και μεταξύ των περιφερειακών 
παικτών (Ελλάδα, Τουρκία). Η συ¬ 
γκεκριμένη μορφή που παίρνει σήμε¬ 
ρα είναι η πλήρης αποσταθεροποίηση 


του πολίτικου, κοινωνικού και στρα¬ 
τιωτικού πλαισίου στην Μ. Ανατολή, 
λόγω των επεμβάσεων από την Λιβύη 
μέχρι την Υεμένη, η ανάγκη να συ¬ 
ντρίβει η Αραβική Άνοιξη σε όλη την 
περιοχή, η σύγκρουση ανάμεσα στον 
ρώσικο ιμπεριαλισμό και τους δυτι¬ 
κούς ιμπεριαλιστές στη Συρία, η απο¬ 
σταθεροποίηση των σχέσεων ανά¬ 
μεσα στους περιφερειακούς παίκτες 
(Τουρκία που αμφισβητεί τα σύνορα 
της συνθήκης της Λοζάνης από το 
Αιγαίο μέχρι τη Μοσούλη, σύγκρου¬ 
ση Σ. Αραβίας - Ιράν), η έντονη τάση 
λαών της περιοχής για ανεξαρτησία 
που απειλούν την συνοχή των κρα¬ 
τών (Κούρδοι, Σουνίτες του Ιράκ) 
και τέλος το μεγάλο μεταναστευτικό 
κύμα που απειλεί την Δυτική Ευρώ¬ 
πη. Όλα αυτά δημιουργούν ένα σύν¬ 
θετο παζλ το οποίο υποχρεώνει τους 
ιμπεριαλιστές να εξασφαλίσουν την 
κυριαρχία τους στο νησί ώστε αυτό 
να αποτελέσει βάση για τις όποιες 
επεμβάσεις τους στο μέλλον. 

Στα παραπάνω πρέπει να προσθέ¬ 
σουμε την άσχημη κατάσταση των 
αστικών τάξεων Ελλάδας, Τουρκίας 
και Κύπρου. Τα αστικά επιτελεία της 
Ελλάδας αδυνατούν να ασκήσουν 
την παραμικρή αυτόνομη πολιτική 
πέρα από την ικανοποίηση των επι¬ 
ταγών των ιμπεριαλιστών. Η Τουρκία 
λογω των αδιεξόδων της πολιτικής 
της έχει και αυτή υποχρεωθεί σε σχε¬ 
τικούς συμβιβασμούς (συνεννόηση 
με Ρωσία, συμφωνία για το μετανα¬ 
στευτικό) ενώ απειλείται από την 
εσωτερική της σύγκρουση και από 
τον κίνδυνο διαμελισμού λογω Κουρ¬ 
δικού. Η κυβέρνηση Αναστασιάδη 
έχει ήδη στο ενεργητικό της το «κού¬ 
ρεμα» καταθέσεων, την υπογραφή 
μνημονίου, την ένταση της πολιτικής 
της λιτότητας κατά τις επιταγές της 
ΕΕ, η εποπτεία της οποίας θα συνε¬ 
χιστεί μέχρι το 2031 και την αποπλη¬ 
ρωμή του 75% του χρέους. Τέλος και 
η τ/κ αστική τάξη - εξαρχής αδύναμη 
- δεν μπορεί να αποδεσμευτεί από 
την επιβολή της Τουρκίας. Χαρακτη¬ 
ριστικό παράδειγμα ο νέος αγωγός 
νερού που συνδέει την Τουρκία με 
την Κύπρο, ο οποίος συνοδεύεται 
από μια συμφωνία αποικιοκρατικού 
τύπου και εξαρτά ακόμα περισσότερο 
τους τ/κ από την Τουρκία. Επομένως 
οι παρεμβάσεις των ιμπεριαλιστών 



για «λύση» του Κυπριακού βρίσκουν 
κατάλληλους δέκτες. 

Ένας νέος παράγοντας που περι¬ 
πλέκει ακόμα περισσότερο τα πράγ¬ 
ματα, αν και θεωρητικά θα μπορούσε 
να αποτελέσει εχέγγυο για την άνοδο 
του βιοτικού επιπέδου του κυπριακού 
λαού είναι τα ενεργειακά κοιτάσματα 
στην περιοχή. Στις ΑΟΖ της Κύπρου 
και σ’ αυτήν του Ισραήλ - Λιβάνου 
έχουν βρεθεί σημαντικά ενεργειακά 
κοιτάσματα (φυσικό αέριο, πετρέ¬ 
λαιο) τα οποία χρειάζεται η ΕΕ (Γερ¬ 
μανία) ιδιαίτερα μετά την σύγκρου¬ 
σή της με τη Ρωσία στην Ουκρανία. 
Ελλάδα και Τουρκία μάχονται για το 
από πού θα περάσουν οι αγωγοί με¬ 
ταφοράς, ώστε να μετατραπούν σε 
ενεργειακούς κόμβους. Αυτό το και¬ 
νούργιο στοιχείο αποτελεί σήμερα 
μία από τις κύριες αιτίες των προβλη¬ 
μάτων του κυπριακού λαού. 

Οι συγκεκριμένες συνομιλίες πα- 
ρουσιαστήκαν από πολλούς θετικά, 
ως «κυπριακής ιδιοκτησίας», με την 
έννοια ότι για πρώτη φορά οι Κύπρι¬ 
οι από μονοί τους φαίνεται να έχουν 
καταλήξει σε σημαντικές συγκλίσεις 
που προδιαγράφουν τη δυνατότητα 
μιας λύσης. Αυτή η αισιόδοξη θέση 
βασίζεται στην προηγούμενη πολυ¬ 
ετή πορεία συνομιλιών ε/κ και τ/κ 
κυβερνήσεων, στη συμμετοχή συνδι¬ 
κάτων, στη διάσταση απόψεων Ακι- 
ντζί - Τουρκίας, στην αναμενόμενη 
απόκτηση της ιδιότητας μέλους της 
ΕΕ από τους τ/κ κ.λπ. 

Ασφαλώς όλα αυτά ίσως να έχουν 
κάποια σημασία αλλά δύσκολα μπο¬ 
ρούν να αποτρέψουν την πραγμα¬ 
τικότητα των ιμπεριαλιστικών συμ¬ 
φερόντων στο βαθμό που αυτά δεν 
αμφισβητούνται από το εργατικό κί¬ 
νημα τόσο στην Κύπρο όσο και στην 
Ελλάδα και την Τουρκία. 

Έτσι οι συνομιλίες κινούνται πάνω 
σε ένα «βελτιωμένο» σχέδιο Ανάν 
(που απορρίφτηκε από τους ε/κ με 
δημοψήφισμα το 2004) στα πλαίσια 
μιας Δικοινοτικής Διζωνικής Ομο¬ 
σπονδίας. Στην ουσία προβλέπονται 
δυο πολιτείες με δικό τους σύνταγ¬ 
μα, δικά τους όργανα εξουσίας κ.λπ. 
Προβλέπεται μια πιο ισχυρή κεντρική 
διακυβέρνηση σε σχέση με το σχέδιο 
Ανάν. Πιθανώς θα υπάρχει εναλλαγή 
στη θέση του προέδρου, ο οποίος θα 
εκλέγεται με καθολική ψηφοφορία με 
μια περίπλοκη διαδικασία. Διατηρεί¬ 
ται η αναλογία εκπροσώπησης 4 προς 
1 για ε/κ και τ/κ αντίστοιχα. 

Στο εδαφικό για πρώτη φορά 
κατατέθηκαν χάρτες και από τις δυο 
πλευρές, που όμως απορρίφτηκαν 
και από τις δυο ως απαράδεκτοι. Στο 
θέμα του Ανώτατου Δικαστηρίου, 
σύμφωνα με δηλώσεις του υπουργού 
Εξωτερικών Νίκου Κοτζιά (στις οποί¬ 
ες δεν μπορεί κανείς να βασίζεται) 
θα υπάρχει βελτίωση σε σχέση με το 
σχέδιο Ανάν που προέβλεπε συμμε¬ 
τοχή των ιμπεριαλιστών έτσι ώστε το 
κεντρικό κράτος να είναι στον έλεγχό 
τους. 

Στο θέμα της ασφάλειας και των 


εγγυήσεων, η ελληνική πλευρά μαζί 
με κάποιους ευρωπαίους ιμπεριαλι¬ 
στές ζητά την πλήρη κατάργηση του 
δικαιώματος των εγγυητριών δυνά¬ 
μεων να επεμβαίνουν και χρονοδι¬ 
άγραμμα αποχώρησης των τούρκι¬ 
κων και ελληνικών στρατευμάτων, 
ενώ την αστυνόμευση θα αναλάβει 
κεντρικά μια διεθνής δύναμη μέσω 
ΟΗΕ. Οι βάσεις των Άγγλων ιμπε¬ 
ριαλιστών παραμένουν άθικτες ως 
αγγλικό έδαφος και διαιωνίζεται η 
παρουσία τους. 

Ασφαλώς μια συμφωνία έχει πολύ 
δρόμο να διανύσει, αφού στις λεπτο¬ 
μέρειες είναι που θα σκοντάψουν 
πολλά ζητήματα μιας τόσο περίπλο¬ 
κης διαδικασίας που θα πρέπει να 
ικανοποιήσει όχι μόνο τους Κύπριους 
αλλά και τους ιμπεριαλιστές.Έτσι δεν 
αποτελεί έκπληξη που η Διάσκεψη 
της Γενεύης απέτυχε και ταυτόχρο¬ 
να ο Ερντογάν εμφανίστηκε αδιάλ¬ 
λακτος σε σχέση με την διατήρηση 
των εγγυητριών δυνάμεων και την 
παραμονή του τουρκικού στρατού, 
ενώ προκλήσεις άρχισαν εκατέρωθεν 
στα Ίμια με σκοπό την αμφισβήτηση 
του στάτους κβο στο Αιγαίο. Ωστόσο 
φαίνεται ότι οι ιμπεριαλιστές συνεχί¬ 
ζουν να σπρώχνουν προς μια λύση. 

Οι κύπριοι ηγέτες κάλεσαν τον 
ΟΗΕ να προετοιμάσει την συνέχιση 
της Διάσκεψης τον Μάρτιο. Οι επι¬ 
σκέψεις Μέι και Μέρκελ στην Τουρ¬ 
κία φαίνεται να μετατόπισαν ελαφρά 
τον Ερντογάν που αποδέχεται ένα 
χρονοδιάγραμμα απόσυρσης των 
τουρκικών στρατευμάτων, αν ανα¬ 
γνωριστούν τα δικαιώματα της ΕΕ 
και για τους τούρκους πολίτες στην 
Κύπρο. Κάτι τέτοιο θα σήμαινε ότι η 
Τουρκία «τρυπώνει» αυτόματα στην 
ΕΕ χωρίς να έχει περάσει κανονι¬ 
κά από τις ενταξιακές διαδικασίες. 
Ταυτόχρονα φαίνεται ότι οι άγγλοι 
ιμπεριαλιστές, στη σπουδή τους να 
κατοχυρώσουν τις βάσεις τους στο 
νησί υποσχέθηκαν στον Ερντογάν 
ότι οι αγωγοί φυσικού αερίου θα πε¬ 
ράσουν από την Τουρκία, ενώ ο ίδιος 
ζήτησε τη διακοπή των γεωτρήσεων 
στην Κυπριακή ΑΟΖ μέχρι να υπάρ¬ 
ξει λύση του Κυπριακού! Δεδομένου 
ότι η Μέι προέρχεται από συνάντηση 
με τον Τραμπ, είναι πιθανό να υπάρ¬ 
ξει και συναίνεση των ΗΠΑ, αν και οι 
θέσεις της νέας ηγεσίας τους θα πρέ¬ 
πει να ξεκαθαριστούν περαιτέρω, κάτι 
που μπορεί να αποτελέσει παράγοντα 
καθυστέρησης. 

Ενόψει της νέας διάσκεψης θα 
υπάρξει ένταση των διαβουλεύσεων 
και όλα δείχνουν ότι οι πιέσεις των 
ιμπεριαλιστών, ιδίως Αγγλίας και 
ΗΠΑ, θα ενταθούν με στόχο να απο- 
κλείσουν από την όποια λύση τους 
Ρώσους, που επιχειρούν να εμπλα- 
κούν μέσω του Συμβουλίου Ασφα¬ 
λείας του ΟΗΕ. Οι διάφορες περιφε¬ 
ρειακές κρίσεις πιθανά θα μπουν σε 
οξύτερη φάση το επόμενο διάστημα, 
κάτι που πιέζει για διασφάλιση των 
ιμπεριαλιστικών συμφερόντων στην 
Κύπρο. 




































